Kardavi dhe jobesimtarët :
Qëndrimi i Kardavit me jobesimtarët nga pasuesit e librave është qëndrim i bashkuar – afërsisht – me qëndrimin e mendimtarëve të rilindjes që nga koha e Muhamed Abduhu e sot, duke ndryshuar mes tyre në shkallën “e tolerancës” dhe “butësisë” më këta jobesimtarë. Ai që shikon më vëmendje në mendimet e doktorit kundrejt pasuesve të librit, i duket se ato përfaqësojnë një shembull nga shembuj e shtumtë të ngjashme, të cilat vazhdojnë të jetojnë dhimbjen e rënies shpirtërore si pasojë e madhështimit të kësaj bote në këto shoqëri jobesimtarësh. 
E ka çuar kjo humbje – edhe sikur të jetë e fshehtë – në ofrimin e zbritjeve në llogari të teksteve të sheriatit për këta pasues të librit, se ndoshta ato do ta paraqesin popullin islam tek ta me pamjen e civilizimit, butësisë, tolerancës etj.

Në fillim të kësaj teme do të transmetoj nga doktori me një transmetim nga librat e tij qartëson se shoqëria muslimane a ka të obliguar të dallohet nga shoqëritë tjera. Kjo është fjalë e mirë dhe bukur nëse doktori nuk do ta kundërshtonte me ato zbritje të njëpasnjëshme, të cilat e bëjnë këtë shoqëri muslimane të shkrihet në shoqëritë tjera.

Thotë doktori : “Duke u bazuar në atë që përmendëm mund të qartësojmë qëndrimin e kësaj shoqërie – shoqërisë muslimane – nga shoqëritë tjera që ndryshojnë me të në akide, drejtim dhe parim. Shoqëria islame nuk shkrihet në to dhe nuk ndjek pasionet e tyre e as që i imiton dhe përngjasohet me to në ato gjëra të cilat janë nga veçoritë e saj, e të humbë origjinalitetin dhe personalitetin dallues dhe të ecë pas tyre pëllëmbë për pëllëmbë, e krah pas krahu. Kjo është ndjekja të cilën islami e refuzon për umetin e tij, të cilit Allahu i ka dhënë pozitën e mësidhënies për gjithë njerëzimin. 
Megjithë këtë shoqëria islame nuk veçohet nga shoqëritë tjera, por mund të marrë nga to dhe të përfitojë nga ajo që gjendet në këto shoqëri nga njohuritë, eksperienca dhe aftësitë të cilat nuk e dëmtojnë qenien e saj materiale dhe morale, sepse dituria e pastër dhe çfarë degëzohet nga ajo si zbulimet dhe aparaturat, mjetet dhe eksperimentet nuk kanë nënshtetësi dhe as ngjyrë. Ato janë si uji merr ngjyrën e enës në të cilën vendoset. Elementi i qëndrueshmërisë këtu shfaqet në refuzimin e shoqërisë muslimane të akaideve dhe parimeve, mendimeve, vlerave dhe simboleve mbi të cilat ngrihen këto shoqëri të tjera jo muslimane dhe i dallon ato, sepse burimi i tyre nuk është burim i saj, drejtim e tyre nuk është drejtim e saj dhe rrugët e tyre nuk janë rruga e drejtë e saj. Shoqëria islame është shoqëri që dallohet në burimin, drejtimin dhe rrugën e saj, por edhe në shenjat dhe simbolet gjithashtu.
Për këtë qëllim u kujdes i dërguari i Allahut s.a.v.s për dallimin e muslimanëve në gjithë çështjet e tyre nga kundërshtarët e tyre mushrikë, jehudë dhe të krishterë. Refuzoi trumpetën dhe kumonën për të lajmëruar kohën e namazit dhe zgjodhi ezanin. Dhe shprehja “i kundërshtoni ata” ka ardhur në shumë çështje që tregon se dallimi i shoqërisë muslimane është çështje e pasur si qëllim nga Ligjvënësi.

Për këtë ka ardhur Kur’ani ta paralajmërojë të dërguarin e Allahut s.a.v.s nga ndjekja e epsheve të atyre që mohuan nga pasuesit e librit dhe mushrikët, ose të ndikohej nga papastërtitë dhe ngacmimet e tyre dhe ta sprovonin nga ajo që Allahu ia zbriti atij. Thotë Allahu i Lartësuar : “Pastaj, Ne të vumë ty në një rrugë të drejtë të fesë, pra ti ndiqe atë e mos ndiq dëshirat e atyre që nuk dinë. Ata nuk mund të mbrojnë ty për asgjë tek Allahu. Zullumqarët janë miq të njëri-tjetrit, kurse Allahu është mbrojtës i besimtarëve të devotshëm.”

Ky ajet zbriti në Meke, dhe në Medine zbriti : “Që edhe ti të gjykosh me atë që ta zbriti Allahu, e mos ndiq dëshirat e tyre dhe ruaju rrezikut të tyre që të mos shmangin nga një pjesë e asaj që ta zbriti Allahu. Nëse ata refuzojnë, ti dije se Allahu ka për qëllim t’i ndëshkojë ata për disa mëkate të tyre. Në të vërtetë, një shumicë e njerëzve janë jashtë rrugës. A thua mos po kërkojnë gjykimin e kohës së injorancës, po për një popull që bindshëm beson, a ka gjykim më të mirë se ai i Allahut?”

Ky është qëndrimi i personit musliman dhe i shoqërisë muslimane në lidhje me ligjet e jobesimtarëve, i refuzon në mënyrë të prerë dhe nuk pranon vetëm se ligjin e Allahut, sepse kush nuk pranon gykimin e Allahut bie në gjykimin e kohës së injorancës e nuk ka gjykim të tretë.

Simboli i muslimanit kundrejt asaj që i shfaqet nga parimet, mendimet dhe drejtimet është kjo fjalë e përmbledhur : “Nëse në to ndodhet ajo që ndodhet në islam Allahu na ka mjaftuar me islamin, e nëse është ndesh me islamin ne nuk e shesim fenë tonë për mbretërinë e lindjes dhe të perëndimit.

Kundrejt kësaj qëndrueshmërie gjejmë elasticitet dhe tolerim në anën shkencore dhe praktike të jetës, nga ato të cilat lidhen me metodat dhe mënyrat jo me parimet dhe qëllimet.

Nëse ekziston tek shoqëria jomuslimane një sistem i mirë në përgatitjen e ushtrive, ose në rregullimin e komunikacionit ose në shpërndarje e postës ose në përmirësimin e prodhimit, ose në ngritjen e industrisë dhe bujqëisë, ose në projektimin e qyteteve dhe fshatrave ose në ruajtjen e shëndetit publik, ose në përballimin e epidemive ose në nënshtrimin e forcave të natyrës me pushtetin e dijes për të mirën e njeriut ose të ngjashme me gjithçka që lidhet me anën shkencore teknike, shpikjen materiale dhe rregullimin e punës, islami e mirëpret dhe punon marrjen e saj në shoqërinë e tij, me kusht që të mos përplaset me dispozitat e islamit. Ka ardhur në hadith : “Urtësia është ajo që i ka humbur muslimanit. Ku ta gjejë ai ka më shumë përparësi për të.”

E kemi parë pejgamberin s.a.v.s të mbajë hutbe në trungun e pemës në fillim të çështjes së tij në Medine. Kur u shumuan muslimanët dhe u stabilizuar çështja e tyre, u thërrit një marangoz binzantin dhe i përgatiti një minber me tre shkallë, dhe pejgamberi e mbante hutben mbi të për ditë të xhuma dhe raste të tjera. Në betejën e hendekut Sulejman El Farisij i bëri shenjë për hapjen e hendekut përreth Medines, që ta mbrojë nga luftëtarët mushrikë. Kjo ishte nga mënyrat mbrojtëse tek persianët. E pëlqeu dhe zbatoi e nuk tha : kjo është nga mënyrat e mexhusëve dhe nuk e marrim atë.

Por shikojmë sahabet – Zoti qoftë i kënaqur me ta – t’i marrin disa sisteme të mira administrative dhe financiare të nga persët ose bizantët dhe të tjerë, e nuk kanë parë ndonjë problem në të përderisa përmbush interesin e tyre dhe nuk përplaset me ndonjë tekst ose rregull, ashtu si në sistemin e haraxhit, i cili është sistem persian në origjinë, sistemin e këshillave që është sistem bizantin në origjinë.”

Thotë gjithashtu, duke e qartësuar atë në një libër tjetër : 

“Nuk është për një shoqëri e cila është armike e muslimanëve, përkrah armiqtë e islamit, ose barazon mes muslimanit dhe mushrikëve ose ateistëve në sjellje. Ndjenja e besnikërisë ndaj islamit dhe popullit të tij është ajo që udhëheq shoqërinë muslimane, e po kështu edhe ndjenja e urrejtjes ndaj armiqve të islamit të cilët thurin kurthe për popullin e tij dhe e pengojnë nga rruga e tij. Më e forta lidhje e islamit është : dashuria për Allahun, urrejtja për Allahun, besnikëria ndaj Allahut dhe armiqësia për Allahun.
Nga kjo përsëritet në Kur’anin fisnik si kjo thirrje hyjnore : “O ju që besuat mos i zini miq jobesimtarët e në vend të besimtarëve. A doni t’i sillni Allahut argument të qartë kundër vetes.”
 “O ju që besuat mos e merrni për mik armikun tim dhe armikun tuar duke shprehur ndaj tyre dashuri.”
 “O ju që keni besuar mos u miqësoni me një popull që Allahu ka shprehur hidhërim kundër tij.”
 “O ju që keni besuar, mos zini miq as jehuditë e as të krishterët. Ata janë miq të njëri-tjetrit. e kush prej jush i miqëson ata, ai është prej tyre. Vërtet Allahu nuk e vë në rrugë të drejtë popullin zullumqar.”
 “O ju që besuat, mos u ofroni miqësi prindërve tuaj, as vëllezërve tuaj, nëse ata vlerësojnë mosbesimin kundër besimit. E kush prej jush miqësohet me ta, ata janë mizor.”

Kështu i rrëzon Kur’ani ata të cilët i marrin armiqtë e Allahut për miq dhe të dashur duke thënë se ata janë pjesë e tyre (armiqve), se ata janë zullumqarë, se janë larguar nga rruga e drejtë dhe se i kanë sjellë Allahut argument të qartë kundër vetes, ashtu si e ka bërë në një ajet tjetër nga shenjat e hipokritëve : “Lajmëroj hipokritët se me të vërtetë ata kanë një dënim të dhembshëm. Janë ata që përkundër besimtarëve i miqësojnë jobesimtarët. Vallë a mos kërkojnë fuqi tek ta? S’ka dyshim, e tërë fuqia i takon Allahut.”

E mohoi që të jenë besimtarë në një ajet tjetër e tha : “Nuk gjen popull që e beson Allahun dhe ditën e gjykimit, e ta dojë atë që kundërshton Allahun dhe të dërguarin e Tij, edhe sikur të jenë ata prindërit e tyre, ose fëmijët e tyre, ose vëllezërit e tyre, ose farefisi i tyre.”

Në një ajet të tretë i ka bërë se nuk kanë asgjë nga feja e Allahut : “Besimtarët të mos i miqësojnë mosbesimtarët e t’i lënë manash besimtarët. E kush e bën atë, ai nga feja e Allahut nuk ka asgjë, përveç nëse është për qëllim ruajtja prej të keqes së tyre. Allahu ju tërhep vërejtjen me dënimin prej Tij, pse vetëm tek Allahu është e ardhmja.”

Shoqëria islame nuk shikon tek njerëzit nëpërmjet tokës, ose ngjyrës, ose racizmit, ose shkallës në shoqëri, por nëpërmjet akides në lidhje me muslimanët dhe nëpërmjet lidhjeve njerëzore me jobesimtarët.
Besnikëria, dhe miqësia është për Allahun, të dërguarin e Tij dhe për besimtarët.

Bamirësia dhe drejtësia janë për të gjithë njerëzit nëse nuk i luftojnë muslimanët ose të ndihmojnë kundër tyre : “Allahu nuk ju ndalon të bëni mirë dhe të mbani drejtësime ata që nuk ju luftuan për shkak të fesë, e as nuk ju dëbuan prej shtëpive tuaja; Allahu i do ata që mbajnë drejtësinë.”

Mëshira është për të gjitë krijesat e Allahut, edhe për kafshët shtëpiake dhe joshtëpiake, për macet dhe qentë. Nuk lejohet të përziejmë mes marrjes së tjetrit mik dhe gjërave të tjera si bamirësia dhe mëshira. Qënia e marries mik vetëm muslimanët nuk mohon bamirësinë, drejtësinë dhe mëshirën kundrejt të tjerëve.”

Shejhu, duke u nisur në transmetimet e mësipërme shikon : 

1. Shoqëria islame është shoqëri që dallohet nga shoqëritë e tjera.

2. Marrja mik i takon vetëm muslimanve, dhe armiqësia i takon armiqve të islamit.

3. Muslimanët, të gjithë i bashkon lidhja e akides.

4. Muslimani është bamirës dhe mban drejtësi kundrejt jobesimtarëve të cilët nuk i luftojnë muslimanët dhe nuk ndihmojnë kundër tyre. 

5. Shoqëria muslimane, mëgjithëse është e dallueshme, mund të marri nga shoqëritë tjera, të përparuara në këtë botë, çfarë hyn në anën praktike dhe zbatuese në jetë.

Për gjithë këtë nuk ka divergjenca, dhe ajo është fjalë e saktë, sikur të mos e prekte doktori me atë që bie ndesh me kuptimin e saj në mendimet e tij dhe opsionet lehtësuese me jobesimtarët e librit, që e bën këtë shoqëri muslimane të mos dallohet nga ato, vetëm se me diçka të pakët gati të papërmendur.

Doktori mendon se jobesimtarët janë vëllezërit tonë !!

Mendon doktori se jehudët dhe të krishterët janë vëllezër për ne muslimanët. Nuk ka ndonjë gjë ta quajmë dikë prej tyre : vëlla filani, ose vëllai ynë filani ose vëllezërit tanë të krishterë për shembull. Ja ku janë edhe thëniet e tij rreth kësaj teme dhe argumenti në të cilin mbështetet, pastaj hedhja poshtë e këtij mendimi.

Thotë doktori : “Diçka që e shohim nga fanatizmi i disa muslimanëve, mund të jetë si kundërveprim të fanatizmit tjetër nga vëllezërit e tyre dhe shtetasit e tyre nga jomuslimanët.”

Thotë : “Nëse vëllezërit tanë të krishterë i mundon ky term, të ndryshohet ose të fshihet.”

Thotë : “....Ajo të cilën nuk e harroj në këtë konferencë : se një nga vëllezërit tanë koptë të cilët folën në këtë konferencë.......”

Nën titullin “Parimi i vëllazërimit njerëzor” qartëson Kardavi argumentin e tij në zgjedhjen e tij për këtë fjalë të huaj dhe thotë : “Ndërsa parimi i vëllazërimit njerëzor të përgjithshëm, e ka vendosur islami duke u bazuar se njerëzimi i tërë janë fëmijë nga një burrë i vetëm dhe një grua e vetme, dhe i përmbledh kjo fëmijëri e vetme e përbashkët, dhe lidhja gjakut. Prandaj Allahu ka thënë në fillim të sures En Nisa : “O ju njerëz! Kinie frikë Zotin tuaj që ju krijoi prej një veteje dhe nga ajo krijoi palën (shoqen) e tij, e prej atyre të dyve u shtuan burra shumë e gra. Dhe kinie frikë Allahun që me emrin e Tij përbetoheni, ruajeni farefisin se Allahu është mbikëqyrës mbi ju.”

Sa të drejtë ka fjala “farefis” e përmendur në këtë ajet, të shpjegohet që të përmbledhë me përgjithësinë e saj afrimitetin njerëzor të përgjithshëm, që të përforcohet në fillim të shprehjes me “O ju njerëz”, dhe me përmendjen e një veteje  nga e cila Allahu krijoi gjithë njerëzit burra dhe gra, e ai është Ademi – paqja qoftë mbi të – dhe lidhja e saj me fjalën e të madhërishmit “Allahut” në këtë vend tregon se për këtë lidhje ka çështje dhe çfarë çështjeje. 

Ka qenë i dërguari i Allahut s.a.v.s që e pranonte këtë vëllazëria dhe përfoconte çdo ditë me përforcim të arritur dhe të fortë. 

Ka transmetuar Imam Ahmed në musnedin e tij nga Zejd Ibn Erkam – Zoti qoftë i kënaqur me të – se i dërguari i Allahut s.a.v.s thonte pas çdo namazi : “O Zot, Zoti ynë dhe Zoti i çdo gjëje, poseduesi i saj. Unë jam dëshmitar se ti je Allahu i vetëm dhe nuk ka ortak për Ty.

O Zot, Zoti ynë dhe Zoti i çdo gjëje, poseduesi i saj. Unë jam dëshmitar se robërit të gjithë janë vëllezër.”

Me këtë dua i dërguari i Allahut s.a.v.s i drejtohej në vetmi Zotit të tij, pas çdo namazi dhe ai na tregon argumentim të qartë për vlerën e vëllazërimit njerëzor në shpalljen e islamit.

1. Ai në rradhë të parë deklaron vëllazërimin mes gjithë robërve të Allahut, jo vetëm mes arabëve, e as vetëm muslimanëve, duke treguar për mbledhësin e përbashkët mes tyre, bashkuesi mes llojit të tyre dhe ngjyrave të tyre dhe shtresave të tyre është të qenurit rob të Allahut të Lartësuar. 

2. Ai s.a.v.s e vendos në formën e duasë, me të cilën i drejtohet Zotit të tij dhe dëshmon me veten e tij para të Madhëruarit për të vërtetën e këtij parimi dhe sinqeritetin e tij, d.m.th : vendosja e këtij parimi nuk është thjesht fjalë për konsumin lokal për propagandë botërore, por është një e vërtetë fetare në të cilën nuk ka dyshim.

3. Ai e lidhi këtë parim me dy parime bazë në akiden e islamit, të cilat nuk hyn askush në këtë fe vetëm nëse beson dhe i dëshmon ato të dyja. E ato janë : njësimi i Allahut dhe shpallja e robit të Tij Muhamedit. Kjo lidhje është argument për rëndësinë e këtij parimi “vëllazërimit” tek i dërguari i Islamit.

4. Pastaj nuk mjaftohet me shpalljen e tij një herë në jetë ose një herë çdo vit, ose në muaj ose në javë, por ky hadith tregon se ai e përsëriste këtë gjë çdo ditë, dhe pas çdo namazi d.m.th pesë herë në ditë. E kjo tregon për kujdesin e tepërt dhe rëndësinë.

5. Ai e bëri këtë gjë nga përmendja e Allahut dhe duatë me të cilat adhurohet dhe afrohesh tek Allahu me përsëritjen e saj. E lidhi me namazin dhe përfundimin e tij e kjo gjë i shton shenjtërim dhe gradë në zemrat e besimtarëve, nuk e zëvëndëson një parim i vendosur larg Allahut dhe udhëzimit të Tij.
I shton këtij vëllazërimi forcim dhe siguri nëse shtohet tek ai elementi i besimit. Vëllazëria fetare bashkohet me vëllazërinë njerëzore dhe i shton asaj forcë mbi forcë.”

Për qartësimin e këtij mendimi – mendimit të vëllazërimit njerëzor – thotë Kardavi : 

“Nga vlerat njerëzore shoqërore në të cilat ka thërritur islami është : vëllazërimi kuptimi i saj : të jetojnë njerëzit në një shoqëri të dashur, të lidhur dhe që e ndihmojnë njëri-tjetrin. I bashkon ata ndjenja e fëmijëve të një familje të vetme, e cila e do njëri-tjetrin, dhe forcojnë njëri-tjetrin. Ndien çdokush se forca e vëllait të tij është forcë për të, dhe se dobësia e tij është dobësi për të e se ai është pak me veten e tij, shumë me vëllezërit e tij. 

Për rëndësinë e kësaj vlere në ndërtimin e shoqërisë islame, do ta shpjegojmë pak hollësisht.

Kur’ani e bëri vëllazërinë në shoqërinë muslimane, vëlla të besimit dhe nuk ndahet nga ai. Thotë i Lartësuari : “Me të vërtetë besimtarët janë vëllezër.”

Kur’ani e bën vëllazërimin dhunti nga më të mëdhatë. Thotë : “Përkujtoni dhuntinë e Allahut ndaj jush kur ishin armiq, e bashkoi mes zemrave tuaja dhe u bëtë me dhuntinë e tij vëllezër.”

Thotë në një sure tjetër duke begatuar mbi të dërguarin e tij fisnik : “Ai është që të fuqizojë ty me ndihmën e vet dhe me besimtarët. Dhe Ai është që bashkoi zemrat e tyre. Edhe sikur ta shpenzoje gjithë atë që është në tokë, nuk do të mund t’i bashkoje zemrat e tyre, por Allahu bëri bashkimin e tyre, pse Ai është i gjithëfuqishëm, i urtë.”

Thotë i dërguari i Allahut s.a.v.s : “Muslimani është vëllai i muslimanit, nuk i bën padrejtësi dhe nuk e dorëzon. Mos e kini zili njëri-tjetrin, mos u urreni mes veti dhe mos kini xhelozi për njëri-tjetrin. Jini robër të Allahut, vëllezër.”
Përmendëm më parë atë që transmeton imam Ahmedi nga hadithi i Zejd Ibn Erkam se i dërguari i Allahut s.a.v.s thonte pas çdo namazi : “O Zot, Zoti ynë dhe Zoti i çdo gjëje, poseduesi i saj. Unë jam dëshmitar se ti je Allahu i vetëm dhe nuk ka ortak për Ty.

O Zot, Zoti ynë dhe Zoti i çdo gjëje, poseduesi i saj. Unë jam dëshmitar se Muhamedi është robi yt dhe i dërguari yt.

O Zot, Zoti ynë dhe Zoti i çdo gjëje, poseduesi i saj. Unë jam dëshmitar se robërit të gjithë janë vëllezër.”

E bërin konfirmimin e parimit “të vëllazërimit” pas dëshmisë se Allahu është i vetëm, dhe se Muhamedi s.a.v.s është rob dhe i dërguar.
Fjala e tij “robërit të gjithë janë vëllezër” përmban dy kuptime e të dyja janë të sakta : 

I pari : robër këtu përfshin gjithë njerëzit. Ata janë vëllezër të njëri-tjetrit, sipas vëllazërisë së Ademit dhe të qenurit rob të Allahut të Madhëruar. E kjo është vëllazëria e përgjithshme njerëzore.

Allahu i Lartësuar i ka përshkruar një numër të dërguarish në Kur’an se ata janë vëllezër të popujve të tyre, megjithë mosbesimin e tyre në dërgesën e pejgamberëve.  I ka quajtur vëllezër sepse i bashkon lloji dhe origjina, ashtu si në fjalën e të Lartësuarit : “E tek populli i Adit, dërguam vëllain e tyre Hudin.”
 “Dhe tek populli i Themudit, dërguam vëllanë e tyre Salihun.”
 “E tek populli i Medjeni, dërguam vëllanë e tyre Shuajbin.”

I dyti : robërit këtu janë vetëm muslimanët, duke u bazuar në pjesëmarrjen e tyre në një fe, i përmbledh një akide e vetme që është njësimi, një kible e vetme e ajo është Qabja, shtëpia e shenjtë, një libër i vetëm që është Kur’ani, një i dërguari i vetëm që është Muhamedi s.a.v.s, një rrugë e vetme që është ligji islam. 
Kjo vëllazëri e veçantë fetare nuk e mohon të parën, pasi nuk ka mohim mes të veçantës dhe të përgjithshmes.

E gjitha që ndodhet në këtë çështje është se kjo vëllazëri (fetare) ka më shumë të drejta, sipas bashkimit të akides dhe sheriatit, mendimit dhe sjelljes.”

Thashë : Kardavi i ka bërë padrejtësi vetvetes kur ka barazuar mes muslimanit dhe jobesimtarit dhe i ka futur ata të gjithë nën parimin “e vëllazërimit”, me gjithçka që frymëzon kjo fjalë nga dashuria, mëshira, butësia, lidhja, ndihmesa, miqësimi etj.

Doktori me adoptimin e këtij mendimi të devijuar ka shembur një bazë nga bazat e islamit, që qartëson se vëllazërimi është vetëm për muslimanët. Thotë Allahu i Lartësuar : “Me të vërtetë besimtarët janë vëllezër.”
, e ka kufizuar vëllazërinë tek muslimanët e jo tek të tjerët nga jobesimtarët. Thotë Ibn Kethiri në shpjegimin e këtij ajeti : “D.m.th të gjithë janë vëllezër në fe, ashtu si ka thënë i dërguari i Allahut s.a.v.s : “Muslimani është vëlla i muslimanit, nuk i bën padrejtësi e as e dorëzon.”, e në hadith të saktë : “Allahu është në ndihmë të robit, sa kohë që robi është në ndihmë të vëllait të tij”, e në hadith të saktë gjithashtu : “Kur muslimani bën dua për vëllanë e tij, në fshehtësi thotë engjëlli : Amin, dhe për ty ka sikuse ajo.” Hadithet rreth kësaj janë të shumta. Në hadith të saktë : “Shembulli i muslimanëve në dashurinë për njëri-tjetrin, mëshirën ndaj njëri-tjetrit dhe lidhjen mes tyre si shembulli i një trupi të vetëm. Nëse një gjymtyrë ankohet gjithë gjymtyrët e tjera të trupit bëjnë dua për mbrotje, e kanë pagjumësi” e në hadith të saktë gjithashtu : “Muslimani për muslimanin është si ndërtesë, që forcon njëri-tjetrin” dhe ndërthuri mes gishtave të tij.”
 Ka thënë shejh Ibn Sa’dij – Zoti e mëshiroftë – në shpjegimin e ajeti : “Me të vërtetë besimtarët janë vëllezër.” Kjo është një marrëveshje që e lidhi Allahu mes besimtarëve, se nëse gjendet tek çdo person qoftë në lindje të tokës ose në perëndim të saj, besimi në Allahun, engjëjt e Tij, librat e Tij, të dërguarit e Tij dhe ditës së fundit ai është vëlla për muslimanët, vëllazëri që i obligon muslimanët të duan për të atë që duan për vetet e tyre, dhe të urrejnë për të atë që urrejnë për vetet e tyre.”

Ka thënë Kurtubiu në komentimin e këtij ajeti : “Me të vërtetë besimtarët janë vëllezër.”, d.m.th në fe dhe shenjtërim jo në prejardhje. Prandaj është thënë : vëllazëria e fesë është më e ngulitur se vëllazëria e gjakut. Vëllazëria e gjakut ndërpritet me ndryshimin e fesë dhe vëllazëria në fe nuk ndërpritet me ndryshimin e prejardhjes......”
 pastaj përmendi hadithet e ardhura në këtë temë, nga ngulitja e vëllazërimit për muslimanët jo për të tjerët nga jobesimtarët. Ato i përmendëm më parë në tefsirin e Ibn Kethirit.

Nga argumentet gjithashtu se jobesimtarit nuk i thuhet vëlla, fjala e të Lartësuarit : “Nëse ata (jobesimtarët) pendohen dhe e falin namazin, e japin zekatin atëherë ata janë vëllezërit tuaj në fe.”
 Kuptimi i ajetit është se kush nuk e fal namazin dhe nuk jep zekatin, nuk është vëllai ynë në fe, e kjo është e qartë.

Nga argumentet gjithashtu është fjala e të Lartësuarit në çështjen e adoptimit të fëmijëve : “Ju thirrini ata në etërit e vërtetë të tyre, kjo është më e drejtë tek Allahu, e nëse nuk ua dini etërit e tyre atëherë ata janë vëllezërit tuaj në fe.”
 Pohoi për ta vëllazërinë në fe nëse nuk ua dimë baballarët e tyre, e nuk e pohoi për jobesimtarët.
Nga argumentet gjithashtu, ti nëse i kthehesh haditheve të të dërguarit të Allahut s.a.v.s nuk gjen në to t’i emërtojnë me emrin “vëlla” jomuslimanin, sepse pejgamberi s.a.v.s është më i miri i cili i përkthen urdhërat e Kur’anit dhe ndalesat e tij në realitet, por ai s.a.v.s ua ka ngjitur fjalën vëlla në hadithe të shumta besimtarëve – e disa prej tyre i kemi përmendur. 

Ka thënë s.a.v.s : “Ti je vëllai im në fenë dhe librin e Allahut.”

Ka thënë s.a.v.s : “Do të merrja Ebu Bekrin, por ai është vëllai dhe shoku im.”

Ka thënë s.a.v.s : “Vëllezërit tuaj, ndihmësit tuaj. I ka bërë Allahu nën dorën tuaj.”

Hadithet në këtë temë janë të shumta dhe nuk po e zgjas me përmendjen e tyre, sepse ato nuk janë të fshehura për ndonjë musliman.

Nga argumentet gjithashtu është se dijetarët muslimanë dhe juristët e tyre nuk kanë pasur divergjenca se hadithet profetike të cilat kanë ardhur, qartësojnë disa dipsozita juridike me fjalën “vëllezër” e ato janë në veçanti për muslimanët, jo për të tjerët nga jobesimtarët, ashtu si ka ardhur në fjalën e tij s.a.v.s : “Të mos fejohet dikush nga ju, mbi fejesën e vëllait të tij”
, “Nuk bën pazar personi mbi pazarin e vëllait të tij.”
 “Nuk i lejohet muslimanit të braktisë vëllanë e tij më shumë se tre ditë.”

Këto hadithe dhe të ngjashme me to, i kanë mbartur dijetarët se janë në veçanti për muslimanët, e nuk ka thënë dikush se jobesimtarët hynë nën emërtimin vëllezër të përmendur në to, sepse kjo çështje ishte e qëndrueshme tek ata.

Divergjencat mes tyre kanë qenë se : jomuslimanin që banon në shtetin islam, a e përmledhin ata këto dispozita apo jo?

D.m.th këto hadithe të mëparshme dhe të tjera janë të veçanta për muslimanët, ashtu si thonë disa dijetarë, apo dispozitat e tyre përfshijnë muslimanët dhe jomuslimanët që banojnë në shtetin islam, ashtu si thotë shumica e dijetarëve. “Dhe kufizimi me fjalën “vëllai i tij” ka dalë duke u nisur nga e shumta, e nuk ka kuptim që të punohet me të, ashtu si në fjalën e Allahut të Lartësuar : “E mos i vrisni fëmijët tuaj për shkak të varfërisë”
 dhe fjala e të Lartësuarit : “...dhe vajzat që janë nën kujdesin tuaje të lindura nga gratë tuaja...”
 e të ngjashëm me të.”

Ajo që merret : divergjenca e dijetarëve është në përfshirjen e dispozitave të mësipërme jomuslimanët të cilët jetojnë në shtetin islam dhe muslimanët, e nuk ka thënë askush prej tyre se fjala “vëlla” i përfshin ata me ne.

Ndërsa ndarja e Kardavit rreth vëllazërisë në : vëllazëri fetare dhe vëllazëri njerëzore është ndarje e shpikur, e nuk e ka thënë ndonjë musliman që e kupton fenë e tij. Këtë ndarje të shpikur nuk e kemi dëgjuar vetëm se nga thirrësit që kërkon afrim me jehudët dhe të krishterët, dhe nga ata që thërrasin në këtë medh’heb të kotë që është medh’hebi “i njerëzores” ose “bashkimi i feve”, që e ekzaltoi Kardavin të impikohet në të, ashtu si janë implikuar edhe të tjerë, veçanërisht kur ai është nga ata të cilët na paralajmërojnë nga ky medh’heb – si do të vijë – .
Përfundimi : Nuk lejohet që muslimani ta quajë jobesimtarin me fjalën “vëlla”, sepse nuk ka vëllazëri mes tyre në fe. Përjashtohet nga kjo nëse jobesimtari është vëllam me besimtarin në prejardhje, ose vëlla i tij nga gjidhënësia. Në këtë rast nuk ka ndonjë gjë nëse lajmëron se ai është vëllai i tij, e ai ka si qëllim vëllazërinë e gjakut jo vëllazërinë fetare.

Thotë shejh Bin Bazi – Zoti e mëshiroftë – : 

“Jobesimtari nuk është vëlla i besimtarit. Allahu thotë : “Me të vëretë besimtarët janë vëllezër..”
 e thotë i dërguari s.a.v.s “Muslimani është vëlla i muslimanit.” Nuk është jobesimtari – jehud, ose i krishterë, ose pagan, ose adhurues i zjarrit ose komunist ose të tjerë qofshin – vëlla i muslimanit, e nuk lejohet të merret mik ose shok, por nëse ha me ju disa herë, pa e marrë mik ose shok, por rastis të hajë me ju ose në festa publike atëherë nuk ka problem.”

Thotë shejh Uthejmini – Zoti e mëshiroftë – : “Ndërsa të thënurit “vëlla” për jomuslimanit është haram dhe nuk lejohet, vetëm nëse është vëllai yt nga gjaku ose gjidhënësia, e kjo sepse kur nuk gjendet vëllazëria e gjakut ose gjidhënësisë nuk mbetet vetëm se vëllazëria e fesë, e jobesimtari nuk është vëlla i besimtarit në fenë e tij.”

Ndërsa përgjigja për atë me të cilën argumentoi Kardavi për thënien e tij, ai ka argumentuar me dy dyshime : 

I pari : Allahu lajmëroi për disa pejgamberë se ata janë vëllezër të populljve të tyre.

I dyti : Hadithi i Zejd Ibn Erkam në duanë pas namazit të vitrit në të cilën thuhet : “Dëshmoj se gjithë robërit janë vëllezër.”

Pëgjigja për dyshimin e parë është se Allahu ka lajmëruar se i ka dërguar këta pejgamberë tek popujt e tyre, e se mes tyre ka lidhje gjaku e nuk janë të huaj nga ta, por kanë afërsi gjaku, e ashtu si thashë më parë nuk ka gjë ta quajë muslimani jomuslimanin vëlla nëse kanë lidhje gjaku – ashtu si u përmend më sipër – , dhe këta pejgamberë të përmendur kishin lidhje gjaku me popullin e tyre, mes tyre ka vëllazëri gjaku jo vëllazëri feje.

Ka thënë Alusiu : “Kuptimi i të qenurit të pejgamberit paqja qoftë mbi të vëlla i tyre : ai e ka prejardhjen nga ta, e ky është mendimi i më të shumtëve nga nisabinët.”

Ndërsa pëgjigja rreth argumentimit të tij me hadithin e mëparshëm, ai është hadith i dobët. Atë e transmeton Imam Ahmedi në musnedin e tij, Ebu Davudi, En Nesaij në punët e ditës dhe natës dhe Ibnus Sunij në kapitullin e punës së ditë e natës.

Në zinxhirin e transmetuesve të tij, tek ata ndodhet Davud Ibn Rashid Et Tafavi. Imam Ibn Mein ka thënë për të : nuk është gjë, ndërsa Ibn Haxheri ka thënë : i butë në hadith.

Transmetuesin e tij nga Zejd Ibn Erkam i cili është Ebu Muslim El Bexhelij nuk e ka konsideruar të fortë askush me përjashtim të Ibn Hibanit. Shejh Albani e konsideron hadithin të dobët mes haditheve të dobët që ndodhen tek Ebu Davudi.

Atëherë : hadithi është i dobët. Ishte më mirë për Kardavin të mos argumentonte me të, sidomos se ai thërret në lënien e hadithit të dobët dhe të mjaftohemi me hadithet e sakta – si u përmend më parë – .

Nëse hadithi do të ishte i saktë, obligimi për çdo musliman do të ishte të mos kundërshtonte bazat e ngulitura me të, dhe do të mbartej në kuptimin se e pasur si qëllim me fjalën “robër” janë muslimanët, ashtu si ka thënë s.a.v.s në hadithin e saktë : “Jini robër të Allahut, vëllezër.”

Kundërshtimi i tij i emërtimit “xhizje”

Nga tolerimet e doktorit me jobesimtarët, pasues të librit është se ai zgjedh të ndryshojë emërtimin e “xhizjes” nëse e përçmojnë jehudët dhe të krishterët dhe nuk janë të kënaqur me të. Thotë : 
“Nëse disa njerëz e përçmojnë emërtimin e këtij emri, ta quajnë me ç’të duan. Të krishterët e Beni Taglebit që ishin arabë, kërkuan nga Umeri t’i paguajnë atij të njëjtë që paguajnë muslimanët, sadaka të dyfishtë dhe të mos e paguajnë këtë xhizje. E pranoi Umeri nga ata, dhe nënshkroi me ta një marrëveshje me ta ku tha : Ky popull është budalla, pëlqyen kuptimin dhe refuzuan emrin.!”

Kjo thënie dhe kjo zgjedhje e tij nuk është e saktë, sepse kjo na udhëheq në ndërrimin e termave të sheriatit për të kënaqur njerëzit.

Ndërsa veprimi i Umerit – Zoti qoftë i kënaqur me të – është ixhtihad nga ai, i veçantë për këtë popull nga arabët, të cilët ishin  të euforisë dhe të injorancës. Ata besonin se ata dhe arabët e tjerë ishin njëlloj, prandaj Umeri u soll butë me ta dhe i mori sipas kuptimit të tyre. Nuk qëndruan shumë pas këtij veprimi të tij, vetëm se të gjithë pranuan islamin, e nuk i mbeti këtij fisi të krishterë përmendje më pas vetëm se në persona të numëruar, të cilët Allahu nuk dëshiroi t’i udhëzonte.
Nuk është e saktë ta quash se kjo gjë është e lejuar me gjithë jehudët dhe të krishterët, duke bërë analogji me beni tagleb, me të cilët Umeri – Zoti qoftë i kënaqur me të – bëri një marrëveshje për këtë gjë.

Ka thënë Ibn Kudame – Zoti e mëshiroftë – : “Dispozita e xhizjes është e ngulitur në libër dhe sunet për çdo pasues të librit, arab qoftë apo jo arab, vetëm ata që u përjashtuan nga beni tagleb për shkak të marrëveshjes së Umerit me ta. Në të tjerët përveç tyre mbetet dispozita sipas përgjithësimit të librit dhe sunetit. Nuk ka pasur mes dikujt tjetër jo nga beni tagleb, e mes një prijësi marrëveshje , si marrëveshja e beni tagleb, nga ajo që na ka arritur. Nuk është i saktë të bërit analogji të tjerëve me beni tagleb, për disa shkaqe : 

1 – Të bërit analogji për të gjithë arabët mbi ta, kundërshton tekstet të cilat i përmendëm, dhe nuk është i saktë analogjia e ardhur në këtë tekst me atë që obligon kundërshtimin e tekstit.

2 – Shkaku tek beni tagleb është marrëveshja, e nuk ka pasur marrëveshje me dikë tjetër përveç tyre. Analogjia nuk është e saktë nëse shkaku nuk gjendet.

3 – Beni tagleb, zotëronin fuqi dhe forcë, u bashkuan me bizantët dhe iu frikësohej dëmit të tyre nëse nuk arrihej marrëveshja, e kjo nuk është gjetur te dikush tjetër përveç tyre. Nëse kjo gjendet tek dikush tjetër përveç tyre dhe u ndaluan nga dhënia e xhizjes, dhe prijësi shikon të bëjë marrëveshje me ta që ta japin xhizjen me emrin sadaka, është e lejuar nëse ajo që merret nga ta është e njëjtë me sasinë që e kanë obligim nga xhizja, ose ka shtesë. Ka thënë Ibn Seid : kam dëgjuar Ahmedin të thotë : “Pasuesit e librit nuk e kanë të obliguar sadakanë mbi bagëtitë e tyre, e sa në pasuritë e tyre, por nga ta merret xhizja, vetëm nëse ka një marrëveshje që të merrret nga ta (sadakaja), si veproi Umeri me të krishterët e beni tagleb, kur ua dyfishoi sadakanë në marrëveshjen e tij me ta. Këtë e ka përmendur Ebu Is’haku, autori i librit “El Muhedheb” në librin e tij. Argumenti në këtë tregim të beni tagleb dhe analogjia mbi të është nëse janë në kuptimin e tyre, ndërsa analogjia me dikë që nuk ka marrëveshje për ta bërë xhizjen e tyre sadaka, nuk është e saktë. Allahu e di më së miri.”

Pretendimi i tij se Kur’ani përqendrohet në pikat e takimit me ta : 

Nga lëshimet e doktorit me ta është mendimi i tij se Kur’ani përqendrohet në pikat e rëna dakord mes muslimanëve dhe pasuesve të librit, jo në pikat e dallimit dhe divergjencave. “Thoni : “Ne i besuam asaj që na u zbrit ne dhe që u zbriti juve dhe se Zoti ynë dhe Zoti juaj është një.
”

Ky është mashtrim nga ana e doktorit – Zoti e udhëzoftë – i vogli, para të madhit nga besimtarët e di se Allahu i ka sulmuar me forcë pasuesit e librit në ajete të shumta nga Kur’ani, por i nënçmoi ata për shkak të mosbesimit të tyre. I kërcënoi dhe i premtoi. Ja ku ke disa nga to : 

Thotë Allahu i Lartësuar : “O pasues të librit, përse nuk besoni në argumentet e Allahut.”

Thotë : “Thuaj : O pasues të librit përse pengoni nga rruga e Allahut?”

Thotë : “A nuk i vure re, ata që iu pat dhënë pjesë nga libri se si vazhdojnë rrugën e gabuar dhe dëshirojnë që edhe ju të humbni!?”

Thotë : “O ju që ju është dhënë libri, besoni atë që e zbritëm e që është vërtetues i atij që e keni, para se të shlyejmë fytyrat (t’ua fshijmë shqisat) dhe t’i rrotullojmë ose t’i mallkojmë si i mallkuam ata të së shtunës. Urdhëri i Allahut është i kryer.”

Thotë : “O ithtarë të librit mos teproni në fenë tuaj.”

Thotë : “O ju që keni besuar, mos i merrni për miq ata të cilëve u është dhënë libri para jush dhe as jobesimtarët që me fenë tuaj tallen dhe luajnë.”

Thotë : “Thuaj : A t’ju lajmëroj për një të keqe më dëmshme si dënim nga Allahu? Atë që e mallkoi Allahu, dhe u hidhërua ndaj tij, e disa prej tyre i shndërroi në majmunë e derra dhe adhurues të djallit.”

Ajete të shumta që i ka përmendur Allahu në qortimin ndaj pasuesve të librit dhe ashpërsinë kundër mosbesimit të tyre, doktori nuk i ka përmendur, por u mjaftua me një ajet të vetëm që ka ardhur në kontekst të thirrjes së tyre në islam dhe të shpresojnë në të.

Pasuesit e librit tek doktori, janë muslimanë me civilizm :

Nga lëshimet e tij gjithashtu me ta : ai hedh një hap të largët me ta e vendos se ata janë muslimanë, por me civilizim dhe kulturë.

Thotë doktori : “Jomuslimanët që janë të garantuar nga muslimanët, nga pasuesit e librit kanë një gjendje të veçantë, e arabët nga ta kanë një gjendje akoma më të veçantë, për shkak të arabizimit të tyre dhe shkrirjes së tyre më kombin arab, të folurit e tyre me gjuhën e Kur’anit e përpirjes së tyre të kulturës islame, e pjesëmarrjen e tyre në trashëgiminë kulturore dhe civilizuese të muslimanëve në një formë më të madhe se të tjerët. Ata janë muslimanë me civilizim dhe kulturë edhe nëse janë të krishterë me akide rite fetare...”

Ky transmetim nga ai nuk ka nevojë për koment. Ajo të cilën e njohim të gjithë është se islami është feja e Allahut të Lartësuar, e nuk kemi dëgjuar ne e as prindërit tanë për islam të civilizimit ose islam të kulturës, vetëm se tek Kardavi.

A kënaqemi me mosbesimin e tyre?

Nga lëshimet e tij me ta është se ai përsërit shpesh : “Ndryshimi mes njerëzve në fe ka ndodhur me dëshirën e Allahut të Lartësuar, i cili i dhuroi këtij lloji nga krijesat e Tij lirinë dhe zgjedhjen në atë që vepron dhe lë : “Kush të dëshirojë le të besojë, e kush dëshiron të mos besojë.”
 “Nëse Zoti yt do të dëshironte do t’i bënte njerëzit të një feje. Ata vazhdimisht janë në kundërshtime.”
 Muslimani është i sigurtë se vullneti i Allahut nuk mund të kthehet e as të pasohet, ashtu sikurse Ai nuk dëshiron “vetëm se” atë në të cilën ka të mirë dhe urtësi, e ditën njerëzit apo jo. Prandaj nuk mendon muslimani ndonjë ditë t’i detyrojë njerëzit të bëhen muslimanë. Si kur Allahu i ka thënë të dërguarit të Tij fisnik : “Sikur Zoti yt të dëshironte do t’i besonin çka ka në tokë që të gjithë. A ti do t’i detyrosh njerëzit të bëhen besimtarë. 
”

Doktori këtu përzien mes vullnetit të Allahut gjithësos të caktuar dhe vullnetit të Tij në lidhje me sheriatin. Allahu dëshiroi që njerëzit të ishin të ndryshëm në qenie dhe caktim, por Ai nuk ka kërkuar nga ne të kënaqemi me këtë ndryshim, por obligim e kemi që të nxitojmë në ndryshimin e caktimit sa mundemi, ndërsa udhëzimi dhe suksesi është në dorë të Allahut, ia jep kujt të dojë nga robërit e Tij, ashtu si ka thënë i Lartësuari : “Me të vërtetë ti je përkujtues. Ndaj tyre ti nuk je mbizotërues.”
 Allahu i Lartësuar urdhëron për thirrje në islam në ajete të shumta, që nuk janë të panjohura për çdo musliman, ashtu si në fjalën e Tij : “Thërrit në rrugën e Zotit tënd”
 e në fjalën e Tij : “E kush është në rrugë më të mirë se ai që thërret në rrugë të Allahut.”

Thënia e doktorit : “Prandaj nuk mendon muslimani ndonjë ditë t’i detyrojë njerëzit të bëhen muslimanë.” Po nuk i detyron ata, por ai i thërret në islam dhe nuk është i kënaqur nga ndryshimi i tyre.
Kardavi shikon dashurinë për jobesimtarët

Nga lëshimet e tij me jehudët dhe të krishterët është se ai mendon se dashuria ndaj tyre është e lejuar, dhe se ajetet të cilat ndalojnë nga kjo nuk janë në përgjithësi për çdo jehud apo të krishterë.

Thotë doktori pas përmendjes së fjalës së Allahut të Lartësuar : “O ju që besuat mos i miqësoni jehudët dhe të krishterët.”
 “Ky ajet nuk është në mënyrë të përgjithshme, e nuk e përfshin çdo jehud, të krishterë apo jobesimtar”
 derisa thotë : “Këto ajete kanë ardhur për popullin që është armik i islamit, që i luftojnë muslimanët.”

Doktori argumenton për lejimin e dashurisë ndaj tyre me fjalën e të Lartësuarit : “Allahu nuk ju ndalon të bëni mirë dhe të mbani drejtësi me ata që nuk ju luftuan për shkak të fesë, e as nuk ju dëbuan prej shtëpive tuaja”

Thashë : përgjigja ndaj këtij gabimi të madh në të cilin ka rënë doktori, është se ky ajet nuk ka në të, atë që e pretendon nga dashuria ndaj dikujt prej jobesimtarëve, por në të ka lejim që të mbash lidhje me një lloj nga jobesimtarët dhe t’i trajtosh me mirësi dhe bamirësi, si shpërblim për veprimin e tyre, e kjo nuk obligon që ata të jenë të dashur në zemër. Ka thënë Hafiz Ibn Haxher në librin e tij “Fet’hul bari”, vëllimi 5, faqe 233 : “pastaj mirësia, mbajtja e lidhjeve, bamirësia nuk obligojnë dashurinë dhe t’i duash ata, gjë e ndaluar me fjalën e Allahut : “Nuk gjen popull që e beson Allahun dhe ditën e gjykimit e ta dojë atë që kundërshton Allahun dhe të dërguarin e Tij.”
 Ky ajet është i përgjithshëm përkundrejt atij që lufton dhe atij që nuk lufton. Allahu e di më së miri.
Sikurse ai ka thënë edhe Sheukani në librin e tij “Nejlul eutar.”

Ka thënë shejh Bin Bazi – Zoti e mëshiroftë – : “Allahu nuk ju ndalon të bëni mirë dhe të mbani drejtësi me ata që nuk ju luftuan për shkak të fesë, e as nuk ju dëbuan prej shtëpive tuaja” Tek dijetarët : Ka lejim bamirësie për jobesimtarët, t’i japësh sadaka nëse na janë dorëzuar në bazë të marëveshjes, garancisë ose kanë pranuar mbrojtjen tonë. Është saktësuar në sunet çka tregon për këtë, ashtu si është ngulitur në librin e saktë të haditheve se nëna e Esmasë, vajzës së Ebu Bekrit e vizitoi atë në Medine në kohën e pejgamberit s.a.v.s, e ajo ishte mushrike, kërkonte këtë botë. E urdhëroi pejgamberi s.a.v.s Esmanë të mbante lidhje me të, e kjo ishte në kohën e armëpushimit të nënshkruar mes pejgamberit s.a.v.s dhe banorëve të Mekes. Ka ardhur e saktë nga pejgamberi s.a.v.s se ai i tha Umerit një xhybe nga mëndafshi, e Umeri ia dhuroi vëllait të vet në Meke, që ishte mushrik. Kjo dhe të tjera si kjo nga format e bamirësisë që është shkak për hyrjen në islam, dëshirën për të dhe preferimin e tij mbi gjithçka. Në këtë ka ruajtje të lidhjeve të gjakut, t’u gjendesh nevojtarëve, diçka që i bën dobi muslimanëve dhe nuk i dëmton ata, e nuk është nga miqësimi i jobesimtarëve tek këto asgjë, ashtu si nuk i fshihet të zotërve të mendjes.”

Kardavi respekton fetë e tyre të devijuara (shtrembëruara)

Nga lëshimet e doktorit me ta është edhe fjala e tij : “Ne biem dakord me – d.m.th me laikët – për përparimin e popullin tonë...... dhe jemi në konsensus se duhet të krenohemi me islamin, duke e konsideruar si fe të shumicës, dhe respektimin e feve qiellore të jomuslimanëve dhe se islami për ta është kulturë dhe civilizim edhe nëse nuk është fe dhe besim.”

Ka kaluar më parë se nuk gjendet diçka që quhet “islami kulturë dhe civilizim”, por islami është feja e Allahut në të cilën besojmë, e gjithçka tjetër përpos tij është mosbesim, e nuk quhet islam.

Thënia e tij këtu se ne respektojmë “fetë qiellore të jomuslimanëve”, ajo të cilën e dimë të gjithë është se tek këto fe ka hyrë shumë devijim. Si t’i respektojmë devijimet e pasuesve të librit të cilët shpikën kundrejt Allahut?! Allahu u thotë atyre : “Thonë : Kjo është nga Allahu, por ajo nuk është nga Allahu.”
 Ne i besojmë gjithë librave të Allahut dhe të dërguarve të Tij, i respektojmë ato por mendojmë se islami i abroguar të gjitha. Nuk i lejohet dikujt të qëndrojë në to dhe të lërë islamin, ose të besojë në to dhe të punojë me to duke qenë besimi dhe puna e tij se me islamin ato janë abroguar.
Fjala e doktorit : “Respektimi i feve qiellore për të jomuslimanëve”, është jo e qartë, sepse ndoshta të lë të kuptosh se ne i respektojmë më shtrembërimet e tyre, ose se i miratojmë se ato janë nga ana e Allahut, ose besojmë se janë të sakta. Ishte më e mirë për doktorin t’i zbriste pasuesit e librit në shkallën në të cilën i ka zbritur Allahu pas islamit, e ajo është se ata janë jobesimtarë, jetojnë në siguri mes nesh duke ruajtur besimet e tyre mes veti dhe na paguajnë xhizjen pa u implikuar në respektimin e tyre ose në respektimin e feve të tyre të shtrembëruara.

Fetva të parregullta (jonormale)

Nga lëshimet e tij me ta është se ai zgjedh thëniet jo të preferuara ose të parregullta, në dhënien e fetvave rreth çështjeve të lidhura me ta. Nga kjo, kur është pyetur : 

“Cila është dispozita e marrëdhënieve me pasuesit e feve të tjera, nga fillimi i islamit e pas tij, qoftë në lindje apo perëndim, e ka nga ta të cilët janë të parët tanë?

U përgjigj : “Allahu i Lartësuar thotë – në atë që merret nga ligji jehud – : “E u thoni njerëzve fjalë të mira.”
 Dhe ka thënë në ligjin islam : “Thuaj robërve të Mi të thonë atë që është më e mirë.”
 Nga fjala e mirë dhe më e mirë është që t’i përshëndesim të parët me përshëndetje të përshtatshme, të sillemi dhe të kemi marrëdhënie të mira e t’i konsiderojmë këto nga mjetet e thirrjes.”

Kjo thënie është “notuese”, nuk ka qartësuar cila është përshëndetja e përshtatshme me të cilën të fillojmë përshëndetjen, nëse është selami, e kjo është ajo që e mendoj, ai është në kundërshtim me fjalën e të dërguarit s.a.v.s : “Mos i filloni jehudët dhe të krishterët me selam.”

Ka thënë imam Neveviu : “Medh’hebi ynë është se ndalohet t’i fillosh përshëndetjen e tyre me selam, e argumenti ynë për fillimin është fjala e tij s.a.v.s : “Mos i filloni jehudët dhe të krishterët me selam.” Këtë të cilën e përmendëm nga medh’hebi ynë është mendimi i shumicës së dijetarëve dhe shumicës së selefëve.”

Ndërsa kthimi i selamit atyre, Kardavi zgjedh mendimin jo të saktë i cili është lejimi i kthimit të selamit atyre, dhe lë mendimin e saktë që e përkrah argumenti, e ai është mos kthimi i përshëndetjes me “Paqja qoftë mbi ju – ue alejkumus selamu”, por u thuhet “ue alejkum – dhe mbi ju”, ashtu si ka thënë i dërguari s.a.v.s : “Nëse ju japin selam pasuesit e librit, u thoni : ue alejkum – dhe mbi ju.”

Ka thënë imam Neveviu : “Dijetarët kanë rënë dakord për kthimin e përshëndetjes pasuesve të librit, nëse japin selam, por nuk u thuhet : Paqja qoftë mbi ju – ue alejkumus selamu, por u thuhet  alejkum – mbi ju ose “ue alejkum – dhe mbi ju”.

Në një libër tjetër transmeton Kardavi një thënie të Ibn Abazit – Zoti qoftë i kënaqur me të – për mbështetur me të mendimin e tij të mëparshëm dhe thotë : “Ka thënë Ibn Abazi : ia ktheni selamin kushdo qoftë – jehud ose i krishterë ose adhurues i zjarrit – e kjo sepse Allahu thotë : “Nëse përshëndeteni me ndonjë përshëndetje, përshëndetni me më të mirë se ajo ose ia ktheni.”
 E i ka dhënë selam një adhurues i zjarrit një ditë, e ai (Ibn Abazi) ia ktheu duke thënë : ue alejkumus selam ue rahmetullah – dhe mbi qoftë paqja dhe mëshira e Allahut. I thanë disa që ishin me të : i thua atij “mëshira e Allahut qoftë mbi ty”? Tha : A nuk rron me mëshirën e Allahut?”
I shkroi Ebu Musa El Esh’arij një murgu, duke i dhënë selam në letrën  e tij. I thanë : I jep selam e ai është jobesimtar? Tha : Ai më shkroi dhe më përshendeti me selam, e unë ia ktheva përshëndetjen.”

Thashë : Kjo mendim të cilin e zgjodhi Kardavi nuk është i preferuar tek dijetarët, edhe nëse disa dijetarë të mëdhenj e kanë përkrahur atë. 

Ka thënë shejh Bin Bazi – Zoti e mëshiroftë – : “Të krishterit nuk i fillohet me selam, e po kështu edhe jobesimtarëve të tjerë, duke u bazuar në thënien e pejgamberit s.a.v.s : “Mos i filloni të përsheëndesni jehudët dhe të krishterët me selam.” dhe fjalës së tij s.a.v.s : “Nëse pasuesit e librit ju japin selam u thoni : ue alejkum – dhe mbi ju.”

Nëse jehudët dhe të krishterët nuk i fillojmë përshëndetjen e tyre me selam, jobesimtarët tjerë veprohet po kështu e kjo është më e pëlqyer, idhujtari është më mohues se jehudi dhe i krishteri. Nuk fillohet përshendetja e jehudit, as të krishterit as të budistit as të idhujtarit e as të tjerëve me selam, por nëse përshëndesin me selam u thuhet : ue alejkum – dhe mbi ju.”

Kardavi dhe urimi i jobesimtarëve :

Nga më të rëndat e këtyre fetvave dhe më të mëdhatë, është fetvaja e tij për lejimin e urimit të krishterëve për krishtlindje dhe vitin e ri. Ja ku ke pyetjen dhe përgjigjen : 

“Pyetja : Pjesëmarrja në festat pavioneve të ndryshme në spital, për krishtlindje dhe vitin e ri – cila është dispozita e prezantimit në këto festa, ose dërgimi i kartave përshëndetëse për shefat dhe shokët, ose vetëm kthimi i përshëndetjes për vit të mirë ose vitin e ri.....?”

“Përgjigja : Mjafton mirësjellje kartolina ose të ngjashme, e nuk ka pse të prezantohet, vetëm nëse në prezantim ka përfitim për islamin dhe muslimanët.”

Thashë : Urimi i jobesimtarëve me festat e tyre është haram, nuk lejohet edhe nëse është me kartolinë apo të ngjashme me të.

Ka thënë shejh Ibn Uthejmin : “Urimi i jobesimtarëve për festën e krishtlindjeve, ose të tjera festa nga festat e tyre fetare, është e ndaluar me konsensus, ashtu si e ka transmetuar Ibn Kajjim – Zoti e mëshiroftë – në librin e tij “Dispozitat për jomuslimanët e garantuar” ku thotë : “Ndërsa urimi për simbolet e jobesimit që janë të veçantë për të, është haram me konsensus, si p.sh t’i urosh për festat dhe agjërimin e tyre e t’i thuash : Festë të begatë për ty, ose t’i urosh këtë festë apo të tjera. Ky urim nëse thënësi i tij shpëton nga mosbesimi është nga të ndaluarat, në shkallën e urimit të tij për sexhden ndaj kryqit, por kjo është gjynah më i madh tek Allahu, dhe më e urryer se urimi për pirjen e alkoolit, vrasjen e personit dhe kryerjes së imoralitetit e të ngjashme. Shumë të cilët nuk e vlerësojnë fenë në veten e tyre bien në këtë, e nuk e di shëmtinë e asaj që ka vepruar. Kush e uron një rob për mosbindje, risi ose kufër veten e ka ekspozuar për urrejtjen e Allahut dhe hidhërimit të tij.” Këtu mbaron fjala e Ibn Kajjimit – Zoti e mëshiroftë – .
Urimi i jobesimtarëve për festat fetare është e ndaluar në këtë gradë të cilën e përmendi Ibn Kajjim sepse në këtë urim ka miratim të asaj që ata e veprojnë nga simbolet e mosbesimit, e kënaqësi me ta, edhe nëse atë nuk e kënaq mosbesimi i vetes së tij, por është e ndaluar që muslimani të kënaqet me simbolet e mosbesimit ose të urojë për to të tjerët, pasi Allahu i Lartësuar nuk është i kënaqur me të, ashtu si ka thënë : “Nëse nuk besoni, Allahu është që nuk ka nevojë për ju, e nuk e kënaq Atë mosbesimi juaj, e nëse falenderoni është i kënaqur me ju.”
 “Sot e përsosa fenë tuaj, i plotësova dhuntitë ndaj jush dhe zgjodha për ju islamin fe.”
 Dhe urimi i tyre me të është i ndaluar qofshin pjesëmarrës të personit në punë apo jo.
Nëse na urojnë për festat tona, ne nuk i përgjigjemi atyre për të, sepse festat e tyre nuk janë festat tona, sepse ato janë festa nga të cilat Allahu i Lartësuar nuk është i kënaqur, sepse ato ose janë të shpikura në fenë e tyre ose janë të ligjëruara por janë abroguar me fenë e islamit, me të cilën Allahu dërgoi Muhamedin s.a.v.s tek të gjithë krijesat. Ka thënë për të : “Kush kërkon tjetër fe përpos islamit, nuk do të pranohet nga ai, e në botën tjetër do të jetë nga të humburit.”

Përgjigja e muslimanit thirrjes së tyre për këtë rast është e ndaluar, sepse kjo është më e madhe se urimi i tyre me të, për shkak të asaj pjesëmarrjeje të tij me ta.”

Lufta jonë kundër jehudëve nuk është për shkak të akides së tyre !

Nga lëshimet e doktorit kundrejt tyre është thënia e tij për jehudët : “Ne nuk i kemi luftuar ata për shkak të besimit të tyre jehud, e as për racizmin e tyre të lartë.”

I nderuari! Mendon se luftimi i jehudëve është për shkak të një cope toke, nëse dalin nga ajo, Allahu ia mjafton muslimanëve luftën. 

Allahu na ka thënë : “Luftojini ata të cilët nuk besojnë Allahun e as botën tjetër, dhe nuk e konsiderojnë të ndaluar atë që e ndaloi Allahu dhe i dërguari i Tij, nuk besojnë në fenë e vërtetë, prej atyre të cilëve u është dhënë libri, derisa ta japin xhizjen në dorë e duke qenë të mposhtur.”

I Madhëruari urdhëron t’i luftojmë ata për shkak të besimit të tyre të prishur kudo që të jenë : “Derisa të japin xhizjen në dorë, e duke qenë të mposhtur.”

Ka thënë Ibn Kethiri : “Ata në të njëjtën kohë kur nuk i besuan Muhamedit s.a.v.s, nuk i mbeti besim i saktë me askënd nga të dërguarit dhe asaj me të cilën erdhën, por ndjekim mendimet e tyre dhe pasionet e tyre dhe të parët e tyre në të, jo se ai është ligj i Allahut dhe feja e Tij, sepse ata nëse do të ishin besimtarë të asaj që ishte në duart e tyre, me një besim të saktë, do t’i udhëhiqte ai besim në të besuarin e Muhamedit s.a.v.s, sepse të gjithë të dërguarit kanë lajmëruar për të dhe kanë urdhëruar ndjekjen e tij. Kur ai erdhi, ata nuk i besuan, e ai është i dërguari më fisnik, u bë e njohur se ata nuk janë të kapur me ligjin e pejgamberëve të mëparshëm, sepse ai është nga Allahu, por ata janë të kapur pas fateve dhe pasioneve të tyre. Prandaj nuk u bën dobi besimi i tyre në pejgamberët tjerë, e ata mohuan zotërinë e tyre, më të mirin, vulën dhe më të plotin e tyre. Prandaj Allahu thotë : “Luftojini ata të cilët nuk besojnë Allahun e as botën tjetër, dhe nuk e konsiderojnë të ndaluar atë që e ndaloi Allahu dhe i dërguari i Tij, nuk besojnë në fenë e vërtetë, prej atyre të cilëve u është dhënë libri, derisa ta japin xhizjen në dorë e duke qenë të mposhtur.” Ky ajtet është urdhëri i parë për luftimin e pasuesve të librit pasiqë u shkatërruan çështjet e mushrikëve, dhe njerëzit hynë në fenë e Allahut grupe-grupe, e gadishulli arabik hyri në rrugë të qëndrueshme, Allahu urdhëroi të dërguarin e Tij t’i luftojë pasuesit e librit, jehudët dhe të krishterët. E kjo që ndodhi në vitin e nëntë, prandaj u përgatit i dërguari i Allahut s.a.v.s për të luftuar bizantët dhe i thërriti njerëzit në të.”

Baza të përbëshkëta mes nesh dhe atyre :

Nga lëshimet e doktorit me ta është thënia e tij : “Realiteti tregon se gjenden baza të përbashkëta mes muslimanëve dhe pasuesve të librit në përgjithësi. Nga to : besimi në Allah dhe obligimi i adhurimit të Tij, besimi në të dërguar dhe shpallje, besimi në botën tjetër dhe besimi në vlerat morale.”

Thashë : Kjo është ekzagjerim i qartë nga doktori, nëse do të vazhdojmë në këtë fjalë do të themi se afërsisht nuk ka krijesë të Allahut vetëm se mes nesh e tij ka baza të përbashkëta, edhe ateisti, për të cilin doktori mendon se ka asnjë lidhje mes nesh dhe tij, ka baza të përbashkëta që na bashkojnë ne dhe atë. Ne jemi krijesa të një Zoti të vetëm, jetojmë në një univers të vetëm dhe shkëmbejmë interesa materiale të përbashkëta etj. Po nëse dikush do të thonte se afërsisht nuk ekziston ndonjë krijesë vetëm se mes nesh dhe tij ka baza të përbashkëta nuk do të largohej nga e sakta. A mjafton kjo për ta dashur, ose të bashkëpunojmë me të ose të jemi tolerantë me të.
E gjithë kjo nuk mjafton vetëm nëse na urdhëron Allahu dhe i dërguari i Tij në të. Kjo është pikëreferenca në lidhjet tona me njerëzit, pa gjykuar me logjikat tona ose me bazat e përbashkëta të hamendësuara në natyrën e kësaj lidhjeje.

Përse këto lëshime me ta?

Ne – pas gjithë kësaj – pyesim : përse gjithë këto lëshime nga ana e Kardavit në marrëdhënie me armiqtë e Allahut nga jobesimtarët, dhe përpjekja për t’u shfaqur me pamjen e tolerancës para tyre?

Përgjigja – sipas asaj që më duket mua – është se Kardavi – Zoti e udhëzoftë – dëshiron t’i qetësojë shtetet jomuslimane të cilat i sundojnë pasuesit e librit se nuk ka pse të kenë frikë nga ngritja e një shteti islam në vendet muslimane, përderisa ne do t’ju trajtojmë me gjithë këtë tolerancë. Ajo që kërkohet është të na e mundësoni ardhjen në pushtet ose të mos kundërshtoni nëse ne arrijmë në pushtet një ditë!!

Thotë shejhu : “I krishteri i cili pranon të gjykohet nga gjykimi laik, jo fetar nuk e dëmton atë të gjykohet me gjykimin islam.

Por i krishteri i cili e kupton mirë fenë e tij dhe kujdeset me të vërtetë për të, duhet ta mirëpresë sundimin e islamit, sepse ai është një sundim që ngrihet mbi besimin në Allahun dhe dërgesat e qiellit dhe shpërblimi në ahiret, ashtu si ngrihet mbi rrënjosjen e vlerave të besimit dhe moraleve të larta, në të cilat kanë thërritur të gjithë pejgamberët. Pastaj islami e respekton Mesihun (Isanë), nënën e tij dhe Inxhilin, e i shikon pasuesit e librit me një shikim të veçantë. Si mund të jetë ky sundim – me natyrën e tij hyjnore, morale dhe humane – burim frike ose shqetësimi për pasuesin e një feje që beson në Allahun, të dërguarit e Tij dhe ditën e fundit? Ku në të njëjtën kohë nuk e shqetëson sundimi jofetar, laik që i përçmon të gjitha fetë, dhe nuk lejon për ekzistencën e tyre – nëse lejon – vetëm se në një kënd të ngushtë nga këndet e jetës?!

E mirë për të krishterin e sinqertë ta pranojë sundimin e islamit, sistemin e tij për jetën, ta marrë atë se ai është sistem dhe legjislacion si gjithë legjislacionet dhe sistemet, e muslimani ta marrë atë se ai është një fe e cila kënaq me të Zotin e tij dhe afrohet tek Ai.
Më e mirë për të krishterin – ashtu si ka thënë doktor Hedibij Zoti e mëshiroftë – është t’i marrë muslimanët se ata janë në një fe, dhe se ky mendim i mendon ata nga rrëshqitjet në zbatimin e tij, dhe se syri vigjëlues i Allahut i vëzhgon, jo frika e sunduesit nga e cila mund të lirohet në shumë raste.

Nga kjo shuma nga ata që logjikojnë, me horizonte të gjëra nga të krishterët e mirëpritën sistemin islam, duke e cilësuar si pendë ndaluese përballë materializmit ateist i cili i kërcënon të gjitha fetë, në duar e internacionales komuniste, ashtu si e kemi transmetuar nga fjala e dijetarit të madh : Faris El Hurij.

Dua të saktësoj këtu një gabim në të cilin bien shumë vetë, e ai është mendimi se ligjet e vendosura janë të importuara nga perëndimi i krishterë, janë ligje të lidhura me krishtërizmin. Ky është një gabim i sigurtë. Studiuesit e bazave të ligjeve dhe burimeve të tyre historike na e bëjnë të njohur mirë, por ajo që është provuar pa debat është se jurisprudenca islame është më afër krishtërimit dhe të krishterëve në shtetet tona se ato ligje, për shkak të bazave të tij nga njëra anë, dhe ndikimit të tij me ambjentin rrethues, pjesë e të cilit është.”

Thashë : Kjo është ajo që kam kuptuar nga adoptimi i doktorit të kësaj “tolerance” me pasuesit e librit, e ajo është se ai dëshiron të arrijë në pushtet me kënaqësinë e tyre, duke shtuar se ai adopton rrugën e mesme ashtu si pretendon më parë. Nga kërkesat e kësaj rruge të mesme është që muslimani të shfaqet me pamjene të civilizuarit dhe iluministit para tyre.
Duke shtuar gjithashtu pasojat e “humbjes shpirtërore” të cilat i jeton doktori dhe vazhdon jehona e saj të përsëritet në shpirtin e tij megjithëse përpiqet ta fshehë nga turpi.

Kardavi dhe shiat rafidije :

Qëndrëmi i Kardavit me shiat rafidije ëshë një qëndrim që provokon pikëllim dhe dhimbje në shpirtin e muslimanit. Megjithë kurthet e rafijëve dhe poshtërimet e shumta përgjatë historisë, dhe armiqësisë së rrënjosur tek ta kundër ehli sunetit – ashtu si do të vijojë – vetëm se shohim akoma një grup nga ne, që mendojnë mirë për ta, dhe hamendësojnë – me padituri – mundësinë e afrimit me këta të pisët.

Nuk ka ndonjë çudi rreth qëndrimit të doktorit, sepse ai është qëndrimi i të parëve të tij në organizatë, që nga Hasan El Bena deri më sot.

Thotë doktori : “Islami në të cilin thërrasim, dhe e përshkruajmë me qartësi nuk është islami i një grupacioni nga grupacionet, as i një vendi nga vendet, as i një medh’hebi nga medh’hebet ai është islami i Kur’anit dhe sunetit, islami i sahabeve dhe atyre të cilët i ndoqët me të mira, islami i parë para se të shfaqeshin grupet dhe sektet, risitë dhe dëshirat e shpikura të cilat i ndanë njerëzit në grupe.

Kam dëgjuar nga një prej të parë të shiave, një njeri i logjikshëm që kujdeset për unitetin e umetit, një fjalë që e meriton të rregjistrohet dhe të përhapet. Ka thënë : A ka ekzistuar pasues të sunetit dhe të shiizmit kur Allahu e përsosi fenë e këtij umeti, dhe i plotësoi dhuntitë e mbi të, dhe zbriti fjalën e Tij : “Sot përsosa për ju fenë tuaj, plotësova ndaj jush dhuntitë e mia dhe zgjodha për ju islamin fe.”

Përgjigja e prezentëve natyrisht që ishte : Jo.

Atëherë divergjencat erdhën pas kësaj në shpjegimin e çështjeve historike!

Përgjigja ishte : Po, me siguri.

Aty tha personi i logjikshëm : “Ta lemë pas gjithë atë që ndodhi pas zbritjes së fjalës së të Lartësuarit : “Sot përsosa për ju fenë tuaj...” dhe të na nxejë ne libri i Allahut, e në të ka mjaftim për çdo gjë.

Kjo është fjalë e saktë. Burimi, baza e divergjenca mes ehli sunetit dhe shiave është tema e hilafetit, e kush ka më të drejtë për të pas të dërguarit të Allahut s.a.v.s. Ajo është divergjencë që ka mbaruar historikisht, e ata që patën divergjenca kanë shkuar tek Zoti i tyre, e kthimi i tyre është tek Ai.

Ndërsa ajo që mbetet pas gjithë kësaj është Kur’ani të cilit nuk mund t’i mvishet e pavërteta nga asnjë anë.”

Thashë : Ky është një mjegullsi ose një moskuptim i mirë nga doktori i cili në rrugën e afrimit me rafidijët e shkrin divergjencën tonë me ta, dhe e kufizon në një çështje të vetme e ajo është çështja e hilafetit! Harron divegjencat rrënjësore mes nesh dhe atyre të cilat nga ashpërsia e tyre mund t’i përngjasohen me divergjencat mes nesh dhe jehudëve e të krishterëve.
Vështro – o vëllai im musliman – si mundi rafidiji ta mashtrojë doktorin me thënien e tij : “Të na nxejë libri i Allahut....” ku shkuan hadithet e të dërguarit të Allahut s.a.v.s!! A mundet ndonjë musliman ta adhurojë Allahun me Kur’anin pa pasur sunetin qartësues të urdhërave të tij dhe ndalesave të tij?

Gjatë ecjes këmbëngulëse të doktorit për afrim me rafiditë, ai pretendon se shkolla juriste e rafidive është që argumentohet me të në çështjet e dispozitave.

Thotë doktori : “Juristët e umetit nga të gjitha shkollat juridike, nga të sunetit e jo të sunetit, e jashtë këtyre shkollave kanë rënë në konsensus mbi ndëshkimin e renegatit.....”

Thotë : “Adhurimet islame, në thelbin e tyre janë të njëjta në çdo shkollë nga shkollat juridike islame : namazi tek të gjithë muslimanët që nga koha e të dërguarit e deri më sot : tek ehli suneti dhe shiat është këto fjalë dhe veprime të veçanta, që hapen me tekbirin e mbyllen me selamin....”

Thotë : “Po është mbyllur porta e ixhtihadit – ashtu si thuhet – në shekullin e katërt hixhrij, por kjo mbyllje e ixhtihadit nuk i pengoi dijetarët nga ixhtihadi brenda katër medh’hebeve, e brenda fik’hut xha’ferrij... (shiave).”

Thashë : Ky është një gabim i ulët në të cilin ka rënë doktori. Divergjenca nga shiat nuk merrej si argument, nuk merrej në konsideratë tek ehli suneti, sepse ata nuk veçohen në ndonjë çështje nga ehli suneti e të jetë i saktë (mendimi i tyre), nuk janë të saktë në ndonjë çështje vetëm se disa nga ehli suneti e kanë thënë atë mendim. E vërteta nuk i kalon dhe nuk del nga fjalët e ehli sunetit sepse ata kanë librin dhe sunetin. Allahu ka garantuar ruajtjen e fesë së Tij në ato të dyja. Kush thotë se rafidijet janë të saktë në ndonjë çështje, e ehli suneti nuk është i saktë, ka thënë një fjalë të madhe, e ajo është goditja në ruajtjen e Allahut të kësaj feje.
Këtë e kanë vendosur disa dijetarë : thotë shejhul islam : “E pasur si qëllim është se imamijet nëse kanë dy mendime, janë në konflikt në të si konflikti i gjithë njerëzve, por ata bënë degëzime të tjerëve në këtë dhe në të tjera. Pohuesit e tyre  ndjekin atë që vjen me pohim, ndërsa mohuesit e tyre ndjekin atë që vjen në mohim, me përjashtim të asaj që veçohen nga trillimet e rafidijëve. Gënjeshtra, padituria dhe përgënjeshtrimi me të cilat janë veçuar nuk i shoqëron në to askush nga grupacionet e umetit, ndërsa ajo që flasin në gjithë çështjet e dijes, bazat dhe gjërat sekondare të saj, ata në to janë pasues të grupeve të tjera, huazojnë fjalët nga njerëzit dhe flasin me to. Ajo që është e vërtetë tek ta është nga ehli suneti. Rafidijët nuk veçohet në një çështje të vetme të saktë, jo në baza e as në dytësore. Nëse është parimi i risisë së njeriut është dikush nga munafikët, jo nga besimtarët.”

Thotë gjithashtu : “Shiat, nëse bien dakord në disa nga këto thënie të sakta, thënia e tyre në këto çështje është e saktë. Ata nuk kanë as edhe një çështje të vetme, në të cilën janë ndarë nga ehli suneti që e pranojnë hilafetin e të treve (Ebu Bekrit, Umerit dhe Othmanit), vetëm se thënia e tyre është e prishur.”

Thotë për ta : “Ato çështje në të cilat janë veçuar nga ehli suneti, të gjitha janë gabim. Ajo e saktë që gjendet tek ta është nga thëniet e shumicës së dijetarëve ose të disave dijetarëve nga ehli suneti.”

Ka thënë shejh Abdullah ibn Muhamed ibn Abdul Vehhab – Zoti e mëshiroftë – për rafidijët : “Nuk miratojmë haptazi asgjë nga medh’hebet e tyre të prishura, por i detyrojmë ata të ndjekin një nga katër imamët.”

Kur Hafiz Ibn Haxher rrëshqiti në librin e tij “El fet’h” duke përmendur divergjencën e tyre në çështjen e thënies “amin”, e pasoi atë shejh Bin Bazi me fjalën e tij : “Nuk ishte e mirë nga shpjeguesi të përmendte divergjencën nga ana e imamijeve, sepse ata janë një sekt në rrugë të humbur, e ata janë më të poshtrit e sekteve shiite. Shpjeguesi përmendi më parë se divergjenca nga ana e zejdijeve nuk merret në konsideratë, e imamijet janë më të këqinj se zejdijet, e që të sektet janë nga shiat, e nuk janë të aftë që divergjenca e tyre të përmendet në çështje e konsensusit dhe divergjencave. Allahu e di më së miri.”

Ka thënë komisioni i përhershëmi për kërkimet e dijes dhe fetvasë : “Nuk lejohet që muslimani të imitojë drejtimin e shiave imamije, as të shiave zejdije e as të tjerëve të ngjashëm me ta nga pasuesit e risive si havarixhët, mu’tezilët, xhehemijjet dhe të tjerë.”

Ka thënë shejh Ibn Xhibrini – Zoti e ruajtë – : “Nuk merret në konsideratë divergjenca nga havarixhët, mu’tezilët, shiat e të tjerë të ngjashëm me ta.”

Atëherë : divergjenca nga shiat rafidije nuk konsiderohet e as respektohet, sepse ata janë një sekt i dalë që kanë kundërshtuar xhematin e muslimanëve, por disa dijetarë kanë shkuar duke i konsideruar jobesimtarë. Si të argumentojmë me divergjencën e jobesimtarit?!

Nga lëshimet e Kardavit me rafidijët, dhe përpjekja e afrimit tonë me ta, me çfarëdo lloj mjeti, avokatizoi për ta duke thënë : “Thonë disa : Shiat xha’ferije, ithan asherije thoë se Kur’ani i sotëm nuk e përmban gjithë shpalljen e zbritur nga Allahu. Kjo është e përmendur në librin “El kafi” dhe në disa libra të tyre, por vlerësues nga ta i refuzojnë këto transmetime, e i konsiderojnë nga thëniet e “ihbarijinëve – lajmëruesve”, dhe bazat e tyre janë “usulijinët – dijetarët e bazave të fesë”. Prandaj tek shiat nuk gjendet ndonjë mus’haf tjetër nga mus’hafi i gjithë muslimanëve. Këtë mus’haf e botojnë, ia mësojnë fëmijëve të tyre, e përhapin në radiot dhe televizoret e tyre, e shpjegojnë në librat e tyre, argumentojnë me të në librat e tyre të akides dhe fikhut. Ata kanë rënë në konsensus se ajo që gjendet mes kapakëve të mus’hafit është fjala e Allahut me siguri. Ndërsa sunetin, ata nuk e refuzojnë nga ana parimore, por kushtëzojnë të trasnmetohet nëpërmjet personave të tyre vetëm. Këtë ne ia mohojmë atyre, ashtu sikurse ata përfshijnë në sunetin e pejgamberit s.a.v.s sunetin e dymbëdhjetë imamëve të ruajtur nga gabimi, sipas besimit të tyre, e kjo është ajo ku ne i kundërshtojmë gjithashtu.”

Ai pretendon se ata nuk besojnë në shtrembërimin e Kur’anit, e se kjo është nga thëniet e “ihbarijinëve” jo nga saktësuesit e tyre. Ky është një pretendim që e përgënjeshtrojnë thëniet e tyre të shumta të cilat pohojnë shtrembërimin e Kur’anit që gjendet mes duarve të muslimanëve dhe se nga ai kanë rënë “përparësia e alil bejt e në veçanti të Alij ibn Ebi Talib – Zoti qoftë i kënaqur me të – dhe teksti për imametin e tij në Kur’an” si dhe kanë rënë nga ai skandalet e muhaxhirëve dhe të ensarëve, të cilët munafikët i konsiderojnë hipokritë, nuk kanë hyrë në islam vetëm se për të bërë kurthe kundër tij.

Thotë shejh Abdullah El Xhemelij : “Disa dijetarë bashkëkohorë të rafidijëve e mohojnë këtë akide. Mohimi i kësaj akideje nga ta nuk është që buron nga bindja për të prishurën e saj dhe kthim i tyre në të vërtetë – ah sikur të ndodhte kjo – por ajo të cilën e tregojnë lapsuset e gjuhëve të tyre dhe rrëshqitjet e penave të tyre është se : ata janë në akiden e fëlliqur të të parëve të tyre, nuk kanë devijuar nga ajo as sa një milingonë, por kur panë mohimin e kësaj akideje nga muslimanët dhe dënimin e saj, u frikësuan nga rezultatet të cilat i prekin ata në rast se ata shprehen me këtë akide, dhe iu drejtuan mbulesës së hipokrizisë, kurtheve dhe mashtrimit, mbulesë që në fjalorin e tyre quhet “et tekije.”
Duke qenë se ata e zotërojnë këtë veprim, u mashtruan me fjalët e tyre sot shumë nga njerëzit e thjeshtë, por edhe disa që lidhen me dijen, nga të cilët nuk kanë asnjë njohuri për akiden e këtij sekti të humbur, dhe i besuan në atë që thonë.”

“Që të mos mashtrohen njerëzit më shumë sesa janë mashtruar nga muslimanët me mohimin e dijetarëve të tyre bashkëkohorë për këtë akide, do të qartësoj në këtë studim – nëse dëshiron Allahu – akiden e rafidijëve rreth Kur’anit, nga librat mbi të cilat bazohen, libra të cilët nuk mund të flasin kundër tyre për shkak të pozitës dijero të lartë tek ata. Do të qartësoj se kjo akide është akideja e gjithë rafidijëve, në të kaluarën dhe të sotmen. Akide që e kanë transmetuar nga të parët e tyre dhe vazhdojnë ta transmetojnë deri në ditët e sotme.”

Pastaj shejhu – Zoti e ruajtë – fillojë të sjellë thënie e tyre që tregojnë mbi akiden e tyre në shtrembërimin e Kur’anin, në të kaluarën dhe të sotme, e i transmetoi ato fjalë nga dijetarët më të shquar të tyre, si p.sh : Sulejm ibn Kajs El Hilalij, Ebu Xhaferr Es Safar, El Kimmij, El Kelini, El Ijashi, El Mufid, Et Tabresij, El Kashani, El Mexhlisij, Ni’metullah El Xhezairij, En Nurij Et Tabresij i cili ka shkruar një libër të plotë në këtë temë duke e titulluar “Fjala e qartë në pohimin e shtrembërimit të librit të Zotit të zotërave”. Ka sjellë në këtë libër një numër të madh nga transmetimet e tyre për pohimin e pretendimit të tyre se Kur’ani i sotëm, në të ka rënë shtrembërimi. Mbi këtë temë janë mbështetur burimet e tyre të rëndësishme nga librat e hadithit dhe tefsirit, e kanë nxjerrë mijëra transmetime që ia ngjisin imamëve për shtrembërimin. Autori vërteton se besimi në shtrembërimin e Kur’anit është besimi i dijetarëve të parë të tyre.”

Ndërsa dijetarët e tyre bashkëkohore edhe nëse derdhin mund për ta fshehur këtë akide, vetëm se ajo vazhdon të shfaqet në laspuset e tyre. Nga kjo është ajo që e ka thënë prijësi i tyre i humbur, Humeni në librin e tij “Zbulimi i të fshehtave” : “Sikur çështja e imametit të ishte vendosur në Kur’an, ata të cilëve nuk u intereson islami dhe Kur’ani, po vetëm qëllimet e kësaj bote dhe udhëheqja, do ta merrnin Kur’anin si mjet për të zbatuar  qëllimet e tyre të dyshimta, e do t’i fshinin ato ajete nga faqet e tij dhe do ta rrëzonin Kur’anin nga shikimi i botës përjetësisht. Do t’i ngjisnin turpin – përjetësisht – muslimanëve dhe Kur’anit, e në të do të vendosnin atë të metë që muslimanët thanë për librat e jehudëve dhe të krishterëve.”

Thashë : Argumentet për besimin e tyre në këtë akide të prishur, në të kaluarën e në të tashmen janë të shumta, e ato janë të përforcuara nga fjalët e dijetarëve të tyre.

Kush dëshiron më shumë në këtë temë, dhe të informohet për transmetimet e tyre të vërteta nga librat e tyre, të shikojë librin me titull “Derdhja e mundit për vërtetimin e përngjasimit të rafidijëve me jehudët” të shejh El Xhemilij. Ai e ka bërë të mjaftueshëm kundërpërgjigjen mbi akiden e rafidijëve , dhe ka qartësuar kontradiktat e atij që pretendon të kundërtën e saj. Ndërsa fjala e doktorit për rafidinët se ata e besojnë sunetin, kjo është nga më të çuditshmet. Si besojnë në sunetin e ai nuk na ka ardhur vetëm se nëpërmjet sahabeve – Zoti qoftë i kënaqur me ta – , të cilët rafidijët flasin mbi dhe i bëjnë jobesimtarë e nuk i pranojnë transmetimet e tyre? Përse është shkrirja e divergjenca o doktor?
Ajo e cila e tërhoqi Kardavin në këtë lëshim e armiqtë e sahabeve, është hamendësimi i tij se është e mundur që fjala e tij të çojë në këtë afrim mes sunetit dhe rafidijëve, e nuk e diti se këtë e provuan të tjerë, nga ata që janë më shumë lëshues se ai dhe megjithatë nuk vlejti me këtë popull sepse ata nuk besojnë në diçka emri i të cilit është “afrim mes sunetit dhe shiizmit”. Ata besojnë dhe thërrasin në kthimin e pasuesve të sunetit në rafidijë – Zoti na ruajtë – . Ata në këtë janë të përngjashëm me jehudët dhe të krishterët për të cilët ka thënë Allahu për ta : “As jehudët, e as të krishterët nuk do të jenë të kënaqur me ty derisa të pasosh fenë e tyre.”
 E po kështu janë edhe rafidijët.

Kjo është një çështje e njohur dhe e ditur. Kush dëshiron më shumë për qartësimin e dështimit të kësaj thirrjeje “afrimit mes sunetit dhe rafidijëve”, dhe vuajtjet që i ka sjellë mbi umetin, të shikojë librin e doktor Nasir Kafari – Zoti e ruajtë – “Çështja e afrimit mes sunetit dhe shiizmit”. Ai ka përmbledhur atë nga të gjitha anët e saj, duke qartësuar dështimin e saj në ndryshimin e akides së rafidijëve kundrejt ehli sunetit, e në radhë të kundrejt sahabeve – Zoti qoftë i kënaqur me ta – .
Unë i bëj thirrje Kardavit të marrë mësim nga të tjerët që qenë para tij për këtë rrugë, qoftë nga organizata e Vëllezërve muslimanë si Hasen El Bena dhe Sibaij, ose nga të tjerë. I lumtur është ai që merr këshillë me të tjerët dhe nuk e humb kohën dhe mendimin e tij në rrugë të një mendimi iluzionues, e cila është si “janë si valët në një rrafshinë ku i etshmi mendon se është ujë, derisa kur t’i afrohet atij nuk gjen asgjë.”

Kardavi dhe esh’arijtë :

Na parapriu e mësuam se doktori ka qenë nxënës gjatë kohës kur mësonte në Ez’her, i librave të esh’arijve. Këta libra ishin të parat që i ranë në zemrën e doktorit nga librat e akides, prandaj lanë një pikë e cila nuk mund të zhduket vetëm se mund dhe ixhtihad të shumtë!

Nga pasojat e këtij studimi të parë ishte se doktori iu ngulit në gjoksin e tj se esh’arijtë janë nga ehli suneti uel xhema’ah, dhe se akideja e tyre nuk bie ndesh me akiden e të parëve të mirë.

E shohim atë të përsërisë emrat e librave të tyre kur flet rreth librave të akides, e të mbushë me emrat e dijetarëve të tyre kur paraqet ndonjë çështje nga çështjet e akides. 

Doktori nuk është i pari që ka rënë në këtë besim, që esh’arijtë janë ehli suneti uel xhema’ah, ose se ata në vlerësimin më të vogël janë nga ata. Në këtë besim kanë rënë të tjerë përveç tij, që janë mbi të në dije dhe studim. Ja disa nga ta :

1. El Gazali në librin “Fejsalut tefrikah”
2. Es Safarinij në librin “Leuamiul envaril behijeh”
3. Esh Sha’rani në librin “El jevakitu uel xhevahir”
4. El Elusi në librin “El xhevabul fesih”
5. Tash Kubra Zade në librin “Miftahus seadeh”
6. Muhamed Kurd Alij në librin “Hutatush sham”.
Dhe të tjerë të shumtë.

Para qartësimit të së vërtetës rreth kësaj çështjeje, ja ku janë fjalët e doktorit rreth saj : 

Thotë : “Dijetarët e kelamit janë brenda kornizës së ehli sunetit, nuk kanë shpëtuar nga thumbat e mu’tezilëve. Ndoshta kanë kundërshtuar disa hadithe të sakta, ose që i anashkaluan për shkak të padijes së tyre me ta dhe pranuan hadithin e kundërshtuar dhe të trilluar dhe argumentuan me të, si argumentimi i tyre për dhënien përparësi të logjikës mbi tekstin e hadithit : “E para që krijoi Allahu është logjika.” Ai është hadith që nuk është vërtetuar, sikurse të gjithë hadithet të cilat transmetohen në mirësinë e logjikës. Po ashtu është edhe argumentimi i Imam Gazaliut me hadithin e ndarjes së umetin në mbi shtatëdhjetë grupe, të gjitha janë në xhenet me përjashtim të njërës, e ai grup janë zindikët. Këtë hadith nuk e transmeton asnjë në asnjë libër nga librat e njohur të sunetit, e nuk dihet baza e tij.”
 

Thotë : “Esh’arijtë dhe maturidijtë konsideroheshin nga ehli suneti gjatë shekujve të parë, e nuk kanë shpëtuar nga interpretimi, të cilin ia kanë mohuar të tjerët.”

Thotë : “Kundërshtarët mu’tezilëve të cilët triumfuan mbi ta, që ishin ehlu suneti të cilëve u thuhet esh’arij dhe maturidij nuk ishin kundër logjikës asnjëherë, por ata përputhën mes logjikës dhe të shpallurës.”

Thotë : “Megjithëkëtë gjejmë persona që e bashkangjisin vetveten tek Ibn Tejmije, e ai është i paditur me gjithë këto të vërteta. Gjejmë atë që zhvesh shpatën e konsiderimit jobesimtar përballë kujtdo që e kundërshton në një mendim të cilin ai e shikon të saktë, derisa disa prej tyre konsideruan jobesimtarë grupe të mëdha që i pasojnë njerëz të shumtë si esh’arijtë, e nga ata ka që guxoi të flasë keq për dijetarët e mëdhenj dhe thirrësat duke gjykuar se ata janë jobesimtarë.”

Thotë : “Nëse kihet si qëllim me fjalën “akide” në këtë fushë : temat sekondare të lidhura me të si p.sh pyetja nga dy engjëjt në varr e çka ka në të nga të mirat ose dënim, shikimi i Allahut të Lartësuar në botën tjetër, ndërmjetësimi për ata që kanë bërë gjynahe të mëdha ditën e gjykimit, dalja e të pabindurve të njësuesve nga zjarri pasi të kalojnë në të aq sa dëshiron Allahu, si ndëshkim për mosbindjen e tyre për të cilat nuk janë penduar, çështja e siratit dhe peshores së punëve e të ngjashme, për të cilat Kur’ani ka heshtur dhe ka lajmëruar për to suneti i saktë, ose ka ardhur me to Kur’ani por me shprehje që mund të interpretohen nga afër apo larg.
Këtë nuk ka konflikt nga dijetarët e ehli sunetit në pohimin dhe obligueshmërinë e besimit në të, nëpërmjet hadithit profetik nëse është vërtetuar saktësia dhe është i qartë në argumentim, me një kusht të vetëm që e përmendën, e ai është të jetë rrethin e mundësisë logjike, d.m.th të mos jetë e pamundur në kënvështrimin e logjikës.
Ka thënë Imamul Haremejni Ebul Meali El Xhuvejni në librin e tij “Shkëlqimi argumenteve në rregullat e akides së ehli sunetit uel xhema’ah” : “Atë të cilën e lejon logjika dhe ka ardhur me të sheriati duhet të gjykojmë për rrënjosjen e saj.”

“Ato me të cilat ka ardhur sheriati : dënimi i varrit, pyetja nga Munkeri dhe Nekiri, kthimi i shpirtit tek i vdekuri në varrin e tij.

Nga to : sirati, peshoja, pellgu, ndërmjetësimi për gjynahqarët, e gjitha kjo është e vërtetë.”

E ka përforcuar Imam Gazali në librin e tij “El iktisad fil i’tikad” dhe në librin “Rregullat e akides” pjesë e librit “El ihja”.

E kanë ndjekur këtë metodë të gjithë përpiluesit në akaide nga esh’arijtë dhe maturidijtë, e i kundërshtuan mu’tezilët të cilët i mohuan hadithet e sakta për gjendjet e jetës së përtejvarrit dhe të botës tjetër, dhe e ashpërsuan mohimin ndaj mu’tezilëve, ashtu si e ndien çdokush që lexon librat e tyre.

Pohimi i akides me hadithet e sakta, është gjë e rënë dakord nga ana parimore mes dy shkollave të konfiltuara në kohën tonë : shkolla esh’arije dhe maturidije, të cilat përfaqësohen në universitetet e vjetra fetare si : El Az’har, Ez Zejtunije, El kareuijin, Dijubend dhe në degët e tyre, e mes shkollës hanbelije e cila përfaqësohen nga dijetarët e mbretërisë së Arabisë Saudite dhe nga ndjekësit e tyre dhe të diplomuarve nga duart e tyre.”

Doktori mendon se beteja jonë nuk është me esh’arijet. Përgjigja ndaj kësaj pike sikurse ajo që thanë për zejdijet dhe ibadijet.

Thotë doktori : “Prandaj u them vëllezërve tanë dijetarë në Katar dhe mbretërinë e Arabisë Saudite kur i dëgjova disa nga ta të polemizonin për çështjen e cilësive të Allahut mes selefëve dhe të mëvonshmëve, e çka ka në të nga polemizim dhe fjalë me bisht të gjatë : Beteja sot nuk është me esh’arijtë, e as me maturidijtë, e as me mu’tezilët e as me xhehmijtë. Beteja jonë e madhe është me ateistët, të cilët nuk besojnë në një Zot, as në pejgamberllik e as në shpallje. 

Nuk është beteja jonë me ata të cilët thonë për Allahun e Lartësuar : nuk është në një vend, por me ata që thonë : nuk ekziston, e ne duhet ta krijojmë atë, ashtu si ka thënë njëri prej tyre!!

Nuk është beteja jonë me ata të cilët interpretojnë cilësitë e Allahut të Lartësuar, por me ata të cilët e mohojnë Allahun në mënyrë të përgjithshme.

Çdo shndërrim i betejës nga kjo vizë, konsiderohet dobësim i rreshtit, largim nga beteja dhe ndihmë për armikun.

Nga drejtësia është të thuhet : Unë kam gjetur harmoni të mrekullueshme me dijetarët e Katarit dhe të mbretërisë së Arabisë Saudite drejt këtij drejtimi, me përjashtim të një pakice të tyre.”

Thashë : Pas këtyre transmetimeve nga doktori se ai i konsideron esh’arijtë nga ehli suneti, i them atë që ka thënë shejh Ibn Uthejmin – Zoti e mëshiroftë – si përgjigje ndaj atij që e pyeti për saktësinë e ndarjes së ehli sunetit në dy grupe të cilat janë selefët dhe ata që erdhën më pas, ose ata janë shkolla e Ibn Tejmijes dhe shkolla e esh’arijve, ashtu si mendon edhe doktori. Tha shejhu : 

“Nuk ka dyshim se ajo të cilën e keni mësuar në shkolla se medhhebi i ehli sunetit është : Besimi në emrat dhe cilësitë e Allahut të Lartësuar pa shtrembërim, mosdhënie kuptimi, pa pyetur për mënyrën e pa shëmbëlltim” është ajo që përputhet realisht me medhhebin e ehli sunetit, ashtu si dëshmojnë për të librat e tyre të zgjeruar ose përmbledhjet. Ajo është e vërteta që bie dakord me atë me të cilën ka ardhur në libër, sunet dhe në fjalët e të parëve, e ajo është që e kërkon shikimi i saktë dhe logjika e qartë. Nuk jemi, në lidhje me të, të sjellim argumentet rreth kësaj për shkak të mos kërkimit të tyre në pyetje, por iu përgjigjemi pyetjes e cila është : ndarja e ehli sunetit në dy grupe, në dy shkolla : 

E para e tyre : shkolla e Ibn Tejmijes dhe nxënësve të tij, të cilët pengojnë që tekstet të largohen nga kuptimi i tyre i jashtëm. 

E dyta nga to : shkolla e esh’arijve dhe maturidijve që obligon largimin e teksteve nga kuptimi i jashtëm i tyre, në emrat dhe cilësitë e Allahut.

Themi : Është e ditur se mes këtyre dy shkollave ka ndryshim të qartë në metodologji, në lidhje me emrat dhe cilësitë e Allahut. Shkolla e parë, mësuesit e saj vendosin për mbetjen e teksteve sipas kuptimit të jashtëm, në atë që lidhet me emrat dhe cilësitë e Allahut, me mohimin e asaj që duhet të mohohet nga Allahu i Lartësuar si përngjasimi ose pyetja rreth mënyrës. Shkolla e dytë mësuesit e saj vendosin obligimin e largimit të teksteve nga kuptimi i jashtëm në atë që lidhet me emrat dhe cilësitë e Allahut.
Këto janë dy metodologji të ndryshme tamam, dhe shfaqet ndryshimi i tyre me shembullin vijues : 

Ka thënë Allahu i Lartësuar : “Përkundrazi, duart e Tij janë të shtrira”
 ka thënë në atë që tregon për qortimin e Iblisit, kur kundërshtoi urdhërin e Allahut për t’i rënë në sexhde Ademit : “Çfarë të ndaloi ty, që të biesh në sexhde, atij të cilin e krijova me duart e Mia.”
 Mësuesit e dy shkollave patën divergjenca se cila është pasur si qëllim me dy duar të cilat Allahu, i pohoi për vetveten. Kanë thënë pasuesit e shkollës së parë : duhet që kuptimi të mbetet sipas kuptimit të jashtëm, dhe të pohojmë dy duar të vërteta për Allahun e Lartësuar në atë mënyrë që i përshtatet Atij. Kanë thënë pasuesit e shkollës së dytë : duhet ta largojmë kuptimin e tyre nga kuptimi i jashtëm, dhe është e ndaluar pohimi i dy duarve të vërteta për Allahun e Lartësuar. Më pas ranë në mosmarrëveshje mes veti se çfarë është pasur si qëllim me to, është pasur si qëllim forca apo dhuntia?

Me këtë shembull qartësohet se metodologjitë e dy shkollave janë të ndryshme, dhe nuk mundet pas këtij ndryshimi të mblidhen në një rresht të vetëm, që është ehli suneti. Atëherë duhet që patjetër të veçohet cilësimi si ehli sunet me njërën nga të dyja e jo me tjetrën. Të gjykojmë mes atyre të dyjave me drejtësi dhe t’ia paraqesim peshojës së drejtësisë, e cila është libri i Allahut dhe suneti i të dërguarit të Allahut s.a.v.s, fjalës së sahabeve dhe pasuesve të tyre në të mirë nga të parët e këtij umeti dhe nga prijësit e tij. Nuk ka në këtë peshore diçka që të tregojë në një nga format e argumentimit për atë në të cilën shkuan pasuesit e shkollës së dytë, por në këtë peshore ka çka tregon se argumentim të qartë ose të dukshme ose shenjë për atë në të cilën shkuan pasuesit e shkollës së parë. Duke u bazuar në këtë caktohet që të jetë cilësimi me “ehli suneti” i veçantë për ta, nuk i shoqërojnë në të pasuesit e shkollës së dytë sepse gjykimi për pjesëmarrjen e tyre bashkë me ta është një padrejtësi dhe bashkim mes dy të kundërtave, e padrejtësia është e ndaluar me sheriat e bashkimi mes dy të kundërtave është i ndaluar logjikisht. Ndërsa thënia e pasuesve të shkollës së dytë “interpretuesit” : se nuk ka ndonjë ndalim nga interpretimi i emrave dhe cilësive të Allahut, nëse nuk bie ndesh me ndonjë tekst të sheriatit.
I themi : Thjesht largimi i fjalës nga kuptimi i dukshëm i saj pa ndonjë argument nga sheriati është në kundërshtim me argumentin, dhe e folur për Allahun e Lartësuar pas pasur dije. Allahu i Lartësuar e ka ndaluar këtë në fjalën e Tij : “Thuaj : Zoti im ndaloi vetëm të këqijat e turpshme, le të jenë të hapta ose të fshehta, ndaloi mëkatin, ndaloi shtypjen e tjetrit pa të drejtë, ndaloi t’i mvishni Allahut shok pa patur për të ndonjë argument, dhe ndaloi të thoni për Allahun atë që nuk e dini.”
 Dhe fjala e Tij : “Mos iu afro asaj për të cilën nuk ke njohuri, pse të dëgjuarit, të pamët dhe zemra për të gjitha këto ka përgjegjësi.’

Këta interpretues të emrave dhe cilësive të Allahut, nuk kanë ndonjë njohuri të trashëguar në atë që i interpretojnë cilësitë. Nuk kanë as vëmëndje e as logjikim vetëm se dyshime me të cilat argumentojnë me to, dyshime që janë kontradiktore me njëra-tjetrën, të cilat obligojnë pakësimi në qenien e Allahut të Lartësuar dhe cilësive të Tij, dhe shpalljes së Tij ashtu si e pretendojnë është pakësim në pohimin e tyre sipas kuptimit të dukshëm. Këtu nuk është vendi për t’u zgjatur në shpjegim.

E pasur si qëllim është se cilësimi me “ehli sunet” nuk mund t’i jepet dy grupeve metodologjia e tyre ndryshon në limit, por e meriton atë vetëm ai grup, thënia e të cilit përputhet me sunetin. Nuk ka dyshim se pasuesit e shkollës së parë “jo interpretuesit”, kanë më të drejtë mbi këtë cilësim të përmendur se pasuesit e shkollës së dytë “interpretuesit”, për këdo që e shikon me syrin e drejtësisë. Nuk është e saktë ndarja e ehli sunetit në dy grupe, por ata janë një grup i vetëm. Ndërsa argumentimi i tyre me fjalën e Ibn Xheuzit në këtë temë, i themi : thëniet e dijetarëve, argumentohet për to dhe nuk argumentohet me to. Nuk është fjala e një dijetari argument kundër të tjerëve.
Ndërsa thënia e tyre : “Imam Ahmedi e interpretoi hadithin : “Zemrat e njerëzve janë mes dy gishtave nga gishtat e Mëshiruesit”, hadithin : “Guri i zi është e djathta e Allahut mbi tokë”, dhe fjalën e të Lartësuarit : “Ai është me ju kudo që të ndodheni.”

Themi : Kjo nuk është e saktë nga Imam Ahmedi – Zoti e mëshiroftë – se ai ka interpretuar dy hadithet e përmendur. Ka thënë shejhul islam në librin e tij të fetvave, vëllimi 5, faqe 398 : “Ajo të cilën e tregoi Ebu Hamid El Gazali se Ahmedi nuk ka interpretuar vetëm se tre gjëra : “Guri i zi është e djathta e Allahut mbi tokë” dhe “Zemrat e njerëzve janë mes dy gishtave nga gishtat e Mëshiruesit”, është histori e rrejshme për imam Ahmedin. Nuk e ka transmetuar nga ai askush me zinxhir dhe nuk dihet që dikush nga shokët e tij ta ketë transmetuar këtë nga ai.”
Ndërsa fjalën e të Lartësuarit : “Ai është me ju kudo që të jeni.”, imam Ahmedi nuk e ka interpretuar, por e ka shpjeguar me atë që është e domosdoshme, e ajo është dija, duke iu kundërpërgjigjur xhehmijëve të cilët e shpjeguan në kundërshtim me atë që është si qëllim nga ajeti. Ata pretenduan se ajeti obligon të qenurit e Allahut në çdo vend – i lartësuar është Allahu nga ajo që thonë – dhe e qartësoi imam Ahmedi – Zoti e mëshiroftë – se te qenurit me robërit e tij këtu është me kuptimin e rrethimit të krijesave të tij, e nga kjo në përgjithësi është edhe dija për ta. Kjo për arsye sepse te qenurit me ta nuk obligon shkrirjen dhe përzierjen, por ajo është në çdo vend sipas tij. Prandaj thuhet : Më tha qumësht me ujë. Thuhet : U fala me xhematin. Thuhet : Filani është me bashkëshorten. Në shembullin e parë parafjala “me” obligon përzierjen, në të dytin pjesëmarrjen në vend dhe veprim pa përzierje, në të tretin obligon shoqërimin edhe nëse nuk ka pjesëmarrje në vend ose veprim. Nëse është qartësuar se kuptimi i të qenurit me ta ndryshon sipas asaj që i shtohet, të qenurit e Allahut të Lartësuar me krijesat e Tij ndryshon nga të qenurit e krijesave me të njëjtat si to, e nuk mundet të obligojë shkrirjen dhe përzierjen, ose pjeësmarrjen në një vend sepse kjo është e ndaluar për Allahun e Lartësuar, për shkak të ngulitjes së dallimit mes Tij dhe krijesave të Tij dhe lartësimit të Tij mbi ta. Duke u nisur në këtë, Allahu është me ne duke qenë mbi arsh, mbi qiejt sepse ai na ka përfshirë me dije, fuqi, pushtet, dëgjim, shikim, rregullim dhe të tjera të cilat i kërkon të qenurit e Tij krijues. Nëse dikush e shpjegon me dijen nuk ka dalë nga ajo që e kërkon ajeti, e nuk është interpretues vetëm se tek ai që kupton nga parafjala “me” pjesëmarrjen në vend ose shkrirjen dhe përzierjen në çdo gjendje. Thamë më parë se kjo nuk është e caktuar në çdo gjendje. Kjo në lidhje me atë që është transmetuar nga imam Ahmedinë interpretimin e këtyre tre teksteve.
Ndërsa duke shikuar tek to, sikursë është ajo, ofron nga afër se nuk ka interpretim në ajetin fisnik nëse e shpjegon shpjeguesi me dijen sepse ai është shpjegim e ajetit me disa nga obligimet e tij, e jo largim nga kuptimi që e obligon. Ndërsa hadithi : “Zemrat e bijve të Ademit janë mes dy gishtave nga gishtat e Mëshiruesit si një zemër e vetme, i ndryshon si të dëshirojë,” e transmeton Muslimi në sahihun e tij, në librin e caktimit (kaderit), kapitulli i tretë, e në të nuk ka interpretim tek ehli suneti uel xhema’ah. Ata besojnë me atë që tregon për pohimin e gishtave për Allahun e Lartësuar, sipas formës që përshtatet me Të. Nuk obligohet nga të qenurit e zemrave tona mes dy gishtave nga to që të prekin zemrat, sepse retë janë të nënshtruara mes qiellit e tokës dhe nuk prekin as qiellin e as tokën. Po kështu edhe zemrat e bijve të Ademit janë me dy gishtave nga gishtat e Mëshiruesit e kjo nuk obligon prekje mes tyre. Ndërsa hadithi “Guri i zi është e djathta e Allahut në tokë”, për të shejhul islam Ibn Tejmije ka thënë : Është transmetuar nga pejgamberi s.a.v.s me zinxhir që nuk vërtetohet. E njohura është se kjo është thënie e Ibn Abasit. Ka thënë : “Guri i zi është e djathta e Allahut në tokë, kush ia jep dorën dhe e puth atë sikur i ka dhënë dorën Allahut dhe ka puthur të djathtën e tij.” E po në të njëjtin libër, vëllimi 3, faqe 44, ka thënë : “Është e qartë se guri i zi nuk është nga cilësitë e Allahut e as e djathta e Tij, sepse ai ka thënë : “E djathta e Allahut në tokë”, e kufizoi në tokë dhe nuk tha e djathta e Allahut, e nuk e ka quajtur në përgjithësi “e djathta e Allahut”, e dispozita e fjalës së kufizuar ndryshon nga fjala e përgjithësuar. Ka thënë : Kush ia jep dorën dhe e puth atë sikur i ka dhënë dorën Allahut dhe ka puthur të djathtën e Tij. Dihet se ajo që sillet krahisim nuk është ajo me të cilën bëhet krahasimi.
Thashë : Duke u bazuar mbi këtë nuk është hadithi nga cilësitë e Allahut të Lartësuar të cilat janë interpretuar në një kuptim që kundërshton kuptimin e dukshëm, pra nuk ka fare interpretim në të.

Ndërsa thënia e tyre se tyre se gjenden dy shkolla : një nga to është shkolla e Ibn Tejmijes, u thuhet se bashkangjitja e kësaj shkolle Ibn Tejmijes hamendëson se ajo nuk ka qenë më parë, e ky është një gabim. Drejtimi në të cilin shkoi Ibn Tejmije është drejtimi në të cilin ishin të parët e mirë dhe prijësit e umetit, e nuk është ai i cili e shpiku këtë shkollë, ashtu si hamendëson thënia e thënësit i cili dëshiron të pakësojë nga çështja e kësaj shkolle. Allahu është ndihmëtari.

Ndërsa qëndrimi ynë rreth dijetarëve interpretues themi : Kush nga ta njihet për qëllimin e mirë, dhe ka sinqeritet në fe dhe ndjekje të sunetit, ai është i arsyetuar me interpretimin e tij të lejuar, por arsyetimi i tij nuk ndalon nga konsiderimi gabim i rrugës së tij bie ndesh me rrugën e të parëve të mirë nga kalimi i teksteve sipas kuptimit të dukshëm dhe besimi i asaj që e tregon ai kuptim i dukshëm pa pyetur për mënyrën e pa përngjasim. Duhet të bëjmë dallim mes thënies dhe thënësit, veprimit dhe vepruesit të tij. Fjala gabim nëse ka dalë nga ixhtihadi dhe qëllimi i mirë, nuk qortohet për të thënësi i saj, por ai ka shpërblim për ixhtihadin e tij. Pejgamberi s.a.v.s ka thënë : “Nëse gjykon sunduesi dhe bën ixhtihad, pastaj e qëllon të saktën ai ka dy shpërblime, e nëse gjykon dhe bën ixhtihad pastaj gabon atij i takon një shpërblim.” Transmeton Buhariu dhe Muslimi. Ndërsa cilësimi i tij me humbje  nga rruga (lajthitje), nëse është si qëllim me fjalën humbje, humbja e përgjithshme për të cilin qortohet personi që cilësohet me të dhe urrehet, kjo fjalë nuk i drejtohet këtij që bëri ixhtihad, nga i cili kemi njohur qëllimin e mirë, e ka qenë i sinqertë në fe dhe ndjekjen e sunetit. Nëse është si qëllim me fjalën humbje kundërshtimi i fjalës së tij me të saktën pa ndier qortimin e thënësit, nuk ka problem në këtë, sepse kjo nuk është humbje përgjithshme, sepse ai duke parë mjetin është i saktë derisa ka derdh mundin e tij në mbërritjen tek e vërteta, por ai duke parë rezultatin është humbje duke parë kundërshtinë e të vërtetës. 
Me këtë shpjegim hiqet paradoksi dhe frikësimi. Allahu është ndihmëtari, dhe falenderimi i takon Allahut, Zotit të botërave, paqja dhe bekimet e Allahut qofshin mbi të dërguarin tonë Muhamed, familjen dhe shokët e tij.”

Kardavi dhe demokracia :

Doktori e përkrah demokracinë dhe mendon se ajo është zëvendësuesi më i mirë për diktaturat dhe sundimin e djajve. Po të japin – o vëllai im lexues – një përmbledhje të mendimit të tij, pastaj komenti rreth tij, sa është e mundur.

Thotë doktori : “Anët më të mira të demokracisë liberale – sipas vështrimit tim – është ana e saj politike, e cila përfaqësohet në ngritjen e një jetese parlamentare, në të cilën populli ka mundësit të zgjedhë përfaqësuesit e tij, të cilët formojnë pushtetin legjislativ, në parlament, që mund të ketë një ose dy dhoma.

Kjo zgjedhje kryhet nëpërmjet votimit të lirë dhe të përgjithshëm, për atë që fiton zërat e shumicës nga kandidatët, që aderojnë në partitë politike ose janë të pavarur nga to.

Ky pushtet i zgjedhur është ai i cili posedon legjislacionin për umetin, ashtu si posedon monotorimin e pushtetit ekzekutiv “qeverisë”, dhe i kërkon llogari dhe detyron atë ose i heq votbesimin e nuk e meriton qëndrëmin.

Me këtë pushtet të zgjedhur çështjet e popullit janë në duart e tij, dhe umeti është ai burimi i pushteteve.

Kjo formë – nga ana teorike – është e mirë dhe e pranuar, nga këndvështrimi islam – në përgjithësi – sikur të mundet zbatimi i saj në mënyrën e duhur, e nëse mundet gjithashtu mënjanimi i atyre të këqijave të cilat e shoqërojnë.
Thashë “në përgjithësi” sepse për mendimin islam ka disa rezerva për pjesë të caktuara të kësaj forme. 

Pushteti i votuar nuk e posedon legjislacionin për atë të cilën nuk e ka lejuar Allahu. Ai nuk posedon të lejojë një të ndaluar ose të ndalojë një të lejuar ose të ndalojë një obligim. Ligjvënësi i parë është Allahu i Lartësuar, e njerëzit vendosin ligje për veten e tyre në atë që ua lejoi atyre, d.m.th në çështjet për të cilat nuk ka tekst nga interesat e dynjasë së tyre, ose në atë që supozohen anë të shumta, dhe kuptime të ndryshme, përzgjedhin një nga to duke u udhëzuar me rregullat e sheriatit. Në këtë dhe atë ka fushë shumë të gjerë për njerëzit të cilët merren me kodifikimet e ligjeve. Prandaj duhet të thuhet : umeti është burim i pushtetit në kufijtë e legjislacionit islam, ashtu si duhet të jetë në kuvendin legjislativ një organ nga juristët islamë, që kanë aftësi për deduktimin e dispozitave dhe ixhtihad, në të cilën të paraqiten ligjet për të parë ligjshmërinë e tyre ose kundërshtimin e tyre.  Edhe pse sistemi demokratik nuk ka kushtëzuar asgjë nga kjo, megjithë tekstin në kushtetutë se feja e shtetit është islami. 

Pastaj kandidatët për përfaqësimin e umetit duhet të gjendet tek ta feja dhe morali, përkrah vetive të tjera, si eksperienca për çështjet publike dhe të ngjashme. Nuk lejohet të kandidojë për përfaqësimin e umetit një person i shthurur, alkoolist ose që e le namazin ose që tallet me fenë. 

Janë dy veti të cilat islami i kushtëzon për këdo që merr përsipër një punë :
E para : Aftësia për kryerjen e kësaj pune dhe eksperienca në të. E dyta : Besnikëria me të cilën ruhet kjo punë, dhe i frikësohet Allahut në të. Kjo është ajo që Kur’ani e ka shprehu në gjuhën e Jusufit a.s., me fjalën e tij : “Më cakto mua përgjegjës të depove të vendit, unë jam besnik i dijshëm.”
 Dhe në historinë e Musait, në gjuhën e vajzës së shejhut të madh : “Më i miri i atij që do të marrësh në shërbim është ai i fuqishmi, e besniku.”
 Fuqia dhe dituria përfaqësojnë anën mendore dhe praktike, që janë kusht për veprimin, ndërsa ruajtja dhe besnikëria përfaqësojnë anën morale dhe shpirtërore që kërkohen për suksesin e tij gjithashtu.”

Thotë doktori : “E çuditshme është se disa njerëz gjykojnë mbi demokracinë se ajo është një e keqe e qartë, ose mosbesim i hapur, dhe ai nuk e njeh atë me një njohje të mirë që të depërtojë në esencën e saj e të përfundojë në logjikën e saj pa marrë parasysh formën dhe titullin.

Nga rregullat e vendosura tek dijetarët tanë të parë : Gjykimi mbi diçka është degëzim i përfytyrimit të tij. Kush gjykon mbi diçka që nuk e njeh, gjykimi i tij është i gabuar e edhe nëse rastis të saktën kotësisht, sepse ajo është goditje pa goditës. Prandaj ka ardhur në hadith se gjykatësi i cili gjykon me padituri është në zjarr ashtu sikurse ai që e njohu të vërtetën dhe gjykoi me tjetër.
A është demokracia, në të cilën thërrasin popujt e globit, për të cilën luftojnë grupe të mëdha në lindje dhe perëndim, tek e cila arritën disa popuj pas një konflikti të hidhur me diktatorët, u derdh në të të gjaku dhe ranë për të mijëra viktima, por miliona, ashtu si në Evropën lindore e në vende të tjera, të cilën shumë nga islamikët e shohin si mjet të pranuar për të vendosur në fre sundimin vetjak dhe prerjen e thojve të diktaturës politike, me të cilën janë sprovuar popujt tonë muslimanë, a është kjo demokraci diçka e keqe apo mosbesim ashtu si e përsërisin disa që kanë dije sipërfaqësore dhe janë të nxituar?!

Esenca e demokracisë – larg çdo përkufizimi dhe terminologjisë akademike – është të zgjedhin njerëzit ata që do t’i sundojnë dhe drejtojnë çështjet e tyre politike, dhe të mos i vendosë një sundues që e urrejnë, ose një sistem të cilin e urrejnë ose të kenë të drejtën për të marrë në llogari sunduesin kur gabon, dhe të drejtën për ta hequr kur devijon, e të mos drejtohen njerëzit në drejtime ose metodologji ekonomike, ose shoqërore ose kulturore, ose politike të cilat nuk i njohin dhe janë të kënaqur me to, nëse i kundërshtojnë disa, shpërblimi i tyre është të nxjerrurit jashtë dhe persekutimi, por edhe dënimi dhe vrasja.”

“Islami ka qenë para demokracisë që ka vendosur rregullat mbi të cilat ngrihet esenca e saj, por ia la hollësitë ixhtihadit të muslimanëve, sipas bazave të fesë së tyre, dhe interesave të tyre të kësaj bote dhe evoluimit të jetës së tyre sipas kohës dhe vendit dhe ripërtëritjes së gjendjeve të njerëzve.
E veçanta e demokracisë është se ajo udhëzoi – gjatë luftës së saj të gjatë me zullumqarët dhe diktatorët nga perandorët, mbretërit dhe princat – forma të dhe mënyra të cilat konsiderohen – edhe sot – shembuj të sigurisë për mbrojtjen e popujve nga shtypja e diktatorëve.

Nuk ka ndonjë tutorizëm mbi njerëzimin, mendimtarët dhe udhëheqësit e tij të mendojnë për forma dhe mënyra të ndryshme, ndoshta ato udhëzojnë në atë që është me e vlefshme dhe më e mirë, por derisa të lehtësohet kjo dhe të realizohet në realitetin e njerëzve e shikojmë të domosdoshme të marrin nga mënyrat e demokracisë, ato që duhen me patjetër për realizimin e drejtësisë dhe konsulencës, respektimin e të drejtave të njeriut dhe qëndrimi përballë padrejtësisë së sulltanëve të cilët të lartësuar në tokë.

Nga rregullat e vendosura ligjore : Ajo pa të cilën nuk kryhet obligimi, është e obliguar, dhe se qëllimet e sheriatit janë të kërkuara kur cakton një mjet për realizimin e saj, ky mjet merr dispozitën e atij qëllimi.

Nuk ka ndonjë ligj që të ndalojë marrjen e mendimeve teorike ose zgjidhjeve praktike nga jomuslimanët. Pejgamberi s.a.v.s në betejën e hendekut, mori mendimin për hapjen e hendekut, e ajo është nga mënyrat e persianëve.

Përfitoi nga robërit që mushrikët i lanë në Bedër, nga ata të cilët njihnin leximin dhe shkrimin, mësimin e fëmijëve të muslimanëve shkrimin, megjithë shirkun e tyre. Urtësia është që i ka humbur besimtarit, ku ta gjejë ai ka më shumë të drejtë për të.

Kam treguar në disa nga librat e mi se është e drejta jonë të marrim nga të tjerët, mendimet, mënyrat dhe sistemet të cilat na bëjnë dobi, përderisa nuk bien ndesh me ndonjë tekst të qartë e as me ndonjë rregull ligjor të ngulitur. Ne duhet të shikojmë në atë që e marrim, t’i shtojmë atij dhe t’i dhurojmë nga shpirti ynë atë që e bën pjesën nga ne, dhe i humb nënshtetësinë e parë.”

“Thënia e folësit se demokracia nënkupton gjykimin e popullit për popullin, dhe nga ajo obligohet refuzimi i parimit që thotë se gjykimi i takon Allahut, kjo thënie është e papranuar.

Nuk është e domosdoshme nga thirrja për demokracinë të refuzohet gjykimi i Allahut për njerëzit. Shumicës së atyre që thërrasin për demokraci nuk i shkon nëpër mendje kjo gjë, por ajo të cilën e nënkuptojnë dhe kujdesen për të është refuzimi i diktaturës së egër, refuzimi i diktatorëve mbi çështjet e popullit nga sulltanët e padrejtësisë dhe të djajve.

Po, ashtu si i intereson këtyre nga demokracia që populli të zgjedhë sunduesit e tij ashtu si dëshiron, dhe t’i marrë në llogari për veprimet e tyre, t’i refuzojë urdhërat e tyre nëse bien ndesh me kushtetutën e umetit, dhe me një shprehje : nëse urdhërojnë për mosbindje, dhe të jetë e drejta e tyre në heqjen e sunduesve nëse devijojnë dhe bëjnë padrejtësi, dhe nuk i përgjigjen këshillës ose paralajmërimeve.”

“Kushtetuta dikton – megjithë kapjen pas demokracisë – se feja e shtetit është islami, dhe se legjislacioni islam është burimi i ligjeve, dhe kjo është përforcim se gjykimi i takon Allahut, d.m.th gjykimi i takon ligjit të Tij, dhe se për të është fjala e lartë.

Mund të shtojmë një tekst të qartë në kushtetutë : Çdo ligj ose sistem që bie ndesh me gjëra të prera nga sheriati është i pavlefshëm.”

“Nuk ka fushë për votimin në gjërat e vendosura prerazi nga sheriati, dhe në themeltaret e fesë, e në atë që dihet nga feja me domosdoshmëri, por votimi është në çështjet e ixhtihadit të cilat bartin më shumë se një mendim, dhe nga çështjet e njerëzve që të kenë divergjenca në to, si zgjedhja e një prej kandidatëve për një post çfarëdo, edhe sikur të jetë posti i kryetarit të shtetit.

Si p.sh nxjerrja e ligjeve për disiplinimin e ecjes dhe trafikut, ose për rregullimin e ndërtimit të dyqaneve tregtarë ose industrialë ose spitaleve ose të tjera të cilat juristët islamë i quajnë “El mesalihul murseleh”, dhe sikur marrja e vendimit për shpalljen e luftës ose jo, për obligimin e taksave të caktuara ose jo, për shpalljen e gjendjes së jashtëzakonshme ose jo, për caktimin e kohës së kryetarit të shtetit, lejimi i caktimit të zgjedhjes së tij ose jo, pë sa kohë etj....... etj. 

Nëse ka divergjenca në mendime për këto çështje, a lihen të varura apo vendosen definitisht, a lejohet përzgjedhje pa për pasur përzgjedhës? Apo duhet patjetër një përzgjedhës?

Logjika e mendjes dhe ligjit dhe realitetit thotë : duhet patjetër një përzgjedhës, e përzgjedhësi në rast divergjencash është shumica e numrave. Mendimi i dyve është më afër të vërtetës se mendimi i njërit. Në hadith ka ardhur : “Shejtani është më afër me një, e nga dy është më larg.
”

“Thënia e thënësit : përzgjedhja është për të saktën edhe nëse nuk është me të askush, ndërsa gabimi refuzohet edhe nëse me të janë 99%, është e vërtetë në çështjet për të cilat sheriati ka ardhur me një tekst të ngulitur, të qartë që e pret konfliktin, dhe ky tekst nuk supozon divergjenca, ose e pranon kundërshtimin por ky është shumë i pakët.. e kjo është ajo për të cilën është thënë : Xhemat quhet ai që është me të vërtetën edhe nëse je vetëm.”

“Gjëja e parë që e preku umetin islam në historinë e tij është neglizhimi në rregullin e konsultimit, dhe shndërrimi i hilafetit të drejtë, në mbretëri të egër, disa sahabe e quajtën “kisrevijeh – si mbretëria persiane”, ose “kajserije” d.m.th infektimi i diktatorizmit perandorak kaloi tek muslimanët nga mbretëritë të cilat Allahu ua dha atyre. Ishte për musliman që nga ta të merrnin mësim, dhe të largoheshin nga gjynahet dhe të ulëtat të cilat ishin shkak për zhdukjen e shtetit të tyre.

Nuk e ka prekur islamin, umetin e tij dhe thirrjen e tij në kohën moderne vetëm se vazhdimi i këtij sundimi diktatorial, që ka nxjerrë mbi njerëzit shpatën e krenarisë dhe të arit. Nuk është ndaluar sheriati, e nuk është obliguar laicizmi e njerëzit janë të detyruar të bëhen perëndimorë vetëm se me shtypje dhe tirani, me përdorimin e hekurit dhe zjarrit. Nuk janë goditur thirrja islame dhe lëvizja islame, dhe nuk janë persekutuar thirrësat dhe bijtë e saj, e as janë dëbuar vetëm se nën shtypjen e sundimit diktatorial herë të pamëshirshëm, e herë të tjera të mbështjellë me kapak nga thirrjet fallso të demokracisë, të cilën e urdhërojnë forcat armike të islamit haptazi, ose e drejtojnë pas perdes.”

“Më intereson të përforcoj se unë nuk jam nga të përvëluarit për të përdorur fjalë të huaja në origjinë  si “demokracia” e të ngjashme për të shprehur kuptimet islame.

Por kur termi përhapet dhe e përdorin njerëzit, nuk do t’i bllokojmë dëgjimet tona nga ai, por ne duhet ta njohim se çfarë kihet si qëllim nga ai nëse flasim me të, që të mos e kuptojmë në jo të vërtetë, ose të mbartin aty ku nuk mbartet, ose në atë që nuk e duan ata që flasin me të dhe bisedojnë për të. Këtu gjykimi ynë është gjykim i shëndoshë i balancuar, dhe nuk na bën dëm se fjala ka ardhur jo nga ne. Vërtitja e dispozitës nuk është mbi emrat dhe titujt, por është mbi emërtimet dhe përmbajtjet.”

“Unë jam nga ata që e kërkojnë demokracinë, me cilësinë e saj si mjet i lehtë dhe i disiplinuar për realizimin e qëllimit tonë për një jetë fisnike në të cilën mund të thërrasim në rrugë të Allahut dhe në islam, ashtu si besojmë në të, pa u rrëzuar në ërrësirat e kampeve burgosëse, ose të na ngrihet trikëmbëshat e varjes.”

Thashë : Doktori e mbron me forcë demokracinë kundrejt sundimit vetjak, ose sundimit të djajve, i cili i dha doktorit dhe organizatës së Vëllezërve bashkë me të shijojnë vuajtjet dhe të këqiat e tij. Prandaj u lëshua doktori nga rruga e kundërt duke mbrojtur dhe trumpetuar për demokracinë.

Ishte më mirë për të të thërriste në ngritjen e sundimit islam që përmban konsultimin islam, e cila na intereson në vend të demokracisë së perëndimit, sado që veprojnë në të nga përmirësimet dhe zbukurimet.

Ne nëse e trajtojmë këtë demokraci, i shtojmë asaj atë që përshtatet me fenë tonë, i pakësojmë atë që bie ndesh me fenë tonë, përse ta quajmë “demokraci” atëherë? Ta quajmë “konsultim” për shembull.

Demokraci perëndimore nuk quhet kështu vetëm nëse merret me gjithë të metat e saj, ndërsa me korrigjim, ndryshim dhe shtrembërim ajo bëhet diçka tjetër, nuk mund ta quajmë demokraci.

Shembulli i saj është si shembulli i alkoolit : alkooli nëse fermetizohet vetë ose nga veprimi i një personi, quhet uthull dhe nuk quhet alkool.

Po kështu edhe demokracia. 

Atëherë është obligim për doktorin që ka trokitur në këtë temë të rëndësishme të thërrasë për ngritjen e një sundimi islam që zbaton konsultimin e drejtë, në vend që të kurojë sëmundjen me një sëmundje tjetër e cila ndoshta nuk është më pak e dëmshme për umetin.

Komenti i Xhemal Sulltanit rreth fetvasë së Kardavit :

Profesor Xhemal Sulltani – Zoti e ruajtë – ka një koment të bukur mbi fetvanë e Kardavit për demokracinë. Dëshirova ta kaloj atë këtu që të përfitojë lexuesi dhe të njohë vendet e gabimeve në fjalën e doktorit.

Thotë profesor Xhemali : 

“Çështja ka një rëndësi të madhe, dhe kur futet në të një jurist islam në madhësinë e Jusuf Kardavit, i shtohet rreziku dhe rëndësia e çështjes. Nëse shton tek kjo minberin në të cilin është përhapur nëpërmjet tij kjo fetva, që e lexon jo më pak se një milion folës të arabishtes. Rreziku – pa dyshim – që zmadhohet, e obligon vetveten për çdo person të dijes dhe mendimit.

Fetvaja – në formën në të cilën është shpërndarë – nuk ka ndonjë temë fillestare, dhe pothuajse është pa vlera. Të mjafton që të jesh para një thënie, për të cilën mund të thuash : ajo është e saktë, me të njëjtën mundësi me të cilën nuk mund të thuash se ajo është gabim, por në të ka një pështjellim, paqartësi të çuditshme, dhe të vërteta objektive dhe historike, që i kanë munguar shejhut dhe kanë çuar në të meta gjatë fjalës së tij. Kjo kërkon nga ne një qëndrim jo të shkurtër, debatoj në të shkaqet e fetvasë, duke qenë i qetë se dhënësi i saj do ta presë me gjoks të hapur, nga kujdesi që njohim prej tij në qartësimin e të vërtetës, kudo që të jetë, dhe interesimin e tij të sinqertë – nëse Allahu dëshiron – për çështjet e mëdha të cilat zenë vëmendjen e çdo të riu musliman në këtë kohë.
Pyetja e fetvasë – ashtu si e ka pohuar profesor Fehmi – është : a është demokracia mosbesim në të vërtetë?

E hap shejhu fjalën e tij me thënien : “Esenca e demokracisë është që të zgjedhin njerëzit ata që do t’i sundojnë dhe drejtojnë politikën e tyre, e të mos i imponojnë një sundues të cilin e urrejnë, ose sistem të cilin e urrejnë, dhe të kenë të drejtë t’i kërkojnë llogari sunduesit nëse gabon, dhe të drejtën e heqjes së tij nëse devijon, e të mos drejtohen njerëzit në drejtime ose metoda ekonomike ose shoqërore, ose kulturore, ose politike të cilat nuk i njohin e as nuk janë të kënaqur me to. Kjo është esenca e demokracisë.”

Pastaj shejhu shton duke komentuar : “Realiteti është se ai që studion esencën e demokracisë e gjen se ajo është në nga islami i pastër.” Kjo është hyrja e fetvasë dhe ai është gabimi i parë thelbësor nga i cili rezultoi gabimi i fetvasë në përgjithësi.

Shejhu ka vendosur se esenca e demokracisë është që njerëzit të zgjedhin ata që do ti sundojnë ....etj, e ky është rezultat themelor nga rezultatet e demokracisë, ose pamja e dukshme nga pamjet e saj, por ky nuk është esenca e demokracisë ashtu si iluzinoi doktori, por demokracia në thelbin e saj është : mohimi i teokratizmit, d.m.th autoritetit, pushtetit fetar dhe gjykimit në emër të Allahut në tokë. Lindja historike e demokracisë është si rezultat e konfliktit të shtetit kundër kishës, dhe gjykimin civil kundër gjykimit fetar, gjykimi në emër të popullit dhe njerëzve kundër gjykimit në emër të Allahut dhe fesë. Në një formë tjetër themi : demokracia është ana tjetër e monedhës së laicizmit, ishte nga rezultatet e saj që të ngrihen kujdestaria e çdo personi sado që të jetë i padrejtë e sado që të ketë pushtet nga populli, sepse ne nëse refuzojmë kujdestarinë e fesë dhe të Zotit, për shkak të popullit, çdo kujdestari tjetër mbi popujt është e refuzuar nëpërmjet obligimit dhe logjikës. Nga këtu lindën mjetet dhe sistemet të cilat gjykojnë administrimin e popullit për shoqëritë e tyre, dhe pengojnë nga shfaqja e forcës, tiranisë dhe diktatorisë në çdo lloj forme qoftë, e kjo ndodhi pasi që shteti civil me mendimtarët e tij dhe burrat e tij realizoi triumfin përfundimtar mbi kishën dhe personat fetarë, dhe i zhveshi nga sovranitetit, sipas mënyrës së cilën e njeh – me thjeshtësi – çdo studiues i historisë  moderne evropiane.
Nga rezulatetet e këtij triumfi përfundimtar të lëvizjes demokratike, është heqja e cilësisë së shenjtërimit nga çdo gjendje ose çështje e çdo kuptim, nëse populli nuk e konfirmon se ajo është e shenjtë.  E ndaluar është ajo të cilën mendimi i shumicës  e shikon të ndaluar, e lejuar është ajo të cilën mendimi i shumicës e shikon të lejuar, pa marrë parasysh nga ndonjë referim tjetër, fetare ose të tjera, sepse ti nëse vendos se ka një referim ligjor që është mbi njerëzit ose para mendimit të popullit, atëherë ti me këtë e ke prishur bazën e demokracisë, sepse ti nëse thua – p.sh – se kjo çështje nuk lejohet për njerëzit që të veprojnë me të me tekst nga Kur’ani, ti me këtë e ke bërë gjykimin pë Allahun, e jo për popullin, e kështu e ke tërhequr gjykimin dhe legjislacionin nga populli, e kështu përfundoi historia e demokracisë.
Ky është tregimi i demokracisë – shkurtimisht – e kjo është esenca e saj, të cilën e di me një dije të sigurtë profesor Fehmi dhe rryma e tij mendimore. A të duket se mund të themi me shejhun se “Ai i cili vështron, studion esencën e demokracisë e gjen se ajo është nga islami i pastër? Ose të themi me të gjithashtu : “Islami i ka paraprirë demokracisë duke vendosur rregullat mbi të cilat ngrihet esenca e saj dhe i ka lënë hollëitë për ixhtihadin e muslimanëve sipas bazave të fesë së tyre, interesave të kësaj bote dhe përparimit të jetesës së tyre.”
Është tamam e qartë nga fetvaja e shejhut, se ai e përfytyron demokracinë në një formë të caktuar, të cilën e shpreson dhe e dëshiron, pastaj nxjerr fetvanë e tij të hollësishme mbi këtë “imagjinatë” e cila luan me shpresat e tij. Nuk e përfytyron sipas të vërtetës historike dhe objektive e cila e formësoi termin “demokraci” në mendimin njerëzor modern.

Ndoshta më e qarta e cila të tregon për këtë është thënia e shejhut në fetvanë e tij : “Thënia e thënësit se demokracia, nënkupton gjykimin e popullit nëpërmjet popullit, dhe e kjo obligon refuzimin e parimit që thotë : se gjykimi i takon Allahut, është thënie jo e pranuar. Nuk është nga të domosdoshmet e demokracisë refuzimi i gjykimit të Allahut mbi njerëzit. Shumica e atyre që thërrasin në demokraci këtë gjë nuk e çojnë nëpër mend. Ajo të cilën e nënkuptojnë dhe kujdesen për të është refuzimi i diktatorisë tirane, refuzimi i gjykimit të diktatorëve në çështjet e popujve, sulltanët zullumqarë dhe tiranë.”

Unë – në të vërtetë – nuk e kam kuptuar thënien e shejhut se “shumica e atyre që thërrasin për demokraci nuk i shkon nëpër mend. Ajo të cilën e nënkuptojnë dhe kujdesen për të është .......” A ka kryer shejhu një statistikë nga e cila i rezultoi kjo e vërtetë? Nëse kundërshtuesit e tij thonë : “shumica e atyre të cilët thërrasin në demokraci, kjo është ajo që vërtitet në mendjet e tyre.”, cili do të përzgjedhë thënien e njërit mbi thënien e tjetrit?
Fetvaja e sheriatit ka nevojë për saktësim në thënie me një formë më të hollësishme dhe me të gjykuar, se nga këto shprehje ndjesore të fryra. Unë e arsyetoj shejhun për këtë entuziasmin e tij në mbrojtje të vlerave të drejtësisë, lirisë dhe ruajtjen e të drejtave të njeriut dhe respektimit të tij. Si shembulli i tij dhe shembulli im e dinë sa të ashpra janë kamzhikët e xhelatëve, e sa të vetmuar janë burgjet e diktatorëve, megjithëse fjala për drejtësi, liri dhe të drejtat e njeriut është diçka dhe përcaktimi i termit mendimor dhe politik, për të vendosur një dispozitë të sheriatit është diçka tjetër, ashtu si edhe realitetit mbetet gjithmonë ai që ka qenë, jo ai që sipas vlerësimit tim duhet të jetë. Të vështrojmë fjalën e shejhut : “Muslimani i cili thërret në demokraci, në të vërtetë thërret në të duke e konsideruar një formë të sundimit, një konfirmim të konsulencës, në të cilën trupëzohen parimet politike të islamit në zgjedhjen e sunduesit, dhe konfirmimin e konsulencës dhe këshillimit, urdhërimin për të mirë e ndalimin nga e keqja, rezistencë padrejtësisë, refuzim të mobindjes dhe në veçanti nëse arrin në mosbesim të hapur, për të cilin ka ardhur argument nga Allahu.”
Unë në këtë pikë, jam tamam dakord me shejhun për atë që e kufizoi si metodë të gjykimit islam, por çfarë të thërret – o zotëria im – të vendosësh vulën e demokracisë mbi këtë fjalë e atë metodologji? Cili është saktësisht “shenjtëria” të cilën e mbart një term “perëndimor në formim, ngritje, histori, konflikt dhe grindje, që të vdesësh në mbrojtje të tij dhe përmirësimin e pamjes së tij para muslimanëve, në atë sasi që na kujton “husin” i cili u soll përqark mendjeve të disa muslimanëve në vitet ’50 dhe ’60 rreth termit “socializëm”, derisa e bënë atë dhe islamin dy fytyra të një monedhe të vetme! E ja eksperimenti rikthehet edhe një herë tjetër me termin demokraci.

Demokracia nuk është ajo të cilën e shtjellon si sipas matjes tënde, ose e shpjegon dikusht tjetër. Demokracia është një metodë e plotë për ruajtjen e ndërtesës shoqërore, ose ta pranosh ose ta refuzosh e të kërkosh për një metodë tjetër që të lind terma të tjera origjinale, që i përshtaten akides sate, fesë sate dhe historisë sate dhe njeriut tënd.
Nëse lejohet të pranojmë termat me kryerjen e disa ndryshimeve mbi to, që t’i përshtaten ambjentit tonë, çfarë thua për termin “teokratik”, i cili është “sundimi hyjnor”, vetëm sa do të largojmë nga ai monopolizimin e personave të fesë, nga sundimi në emër të kujdestarisë së qiellit – ashtu si e njohu historia e kishës evropiane – e të na mbesë ne se ajo nënkupton të bërit e sundimit për Allahun, Ai është mbisunduesi mbi njerëzit dhe përcaktuesi i legjislacionit të shoqërisë. A mund të themi – atëherë – se esenca e “teokratisë” është “gjykimi i takon Allahun” është esenca e Islamit?!

Ai me atë të cilën e thua : se demokracia është nga islami, është e saktë fjala se teokratia ësthë nga islami!!!

Ndërsa ne themi se : demokracia dhe teokracia janë dy terma evropiane në ngritje dhe formim, në histori dhe argumentim e nuk na intereson ne çështja e tyre si myslimanë, sepse islami nuk e ka njohur sundimin e një shtrese nga personat me petk fetar, ashtu si nuk i ka njohur “indulgjencat”, ashtu si nuk ka njohur konfliktin mes shtetit civil dhe kishës, ose mes shtetit dhe fesë. Në përgjithësi, sepse islami si fe, histori dhe civilizim ndryshon nga krishtërimi si fe, histori dhe civilizim, e cila na jep ne – në mënyrë të padiskutueshme – ndryshimin e termave mendorë, politikë dhe metodologjinë mes dy sistemeve.

Çështja këtu është se disa muslimanë, imagjinojnë se të drejtat e njeriut, drejtësia, liria, e drejta e kalimit të pushtetit dhe ndalimi i tiranisë në tokë, çështje monopol të sistemit demokratik për shoqërinë, në mënyrë që nuk mund t’i përfytyrojnë këto parime të realizohen nën një çadër tjetër terminologjike në islam. Kjo është një e metë e rrezikshme. Këto të drejta dhe parime njerëzore janë thjesht rezultat i lindjes së laicizmit/demokracisë në shoqërinë evropiane, por ato gjithashtu mund të rezultojnë, mbrohen dhe obligohen në shoqëritë e tjera jo nëpërmjet laicizmit/demokracisë.

Por mbisundimi mendor evropian mbi rrumat e mendimit dhe politikës në shoqërinë bashkëkohore, tirania të cilën e ushtron centralizmi evropian mbi mendjet dhe shpirtërat e banorëve të botës së tretë – e nga ta janë edhe disa muslimanë – nuk i kanë lënë shans logjikimit joperëndimor të mendojë me origjinalitet ose të imagjinojë një prodhim mendor dhe metodologjik i cili nuk tërhiqet nga “poli perëndimor”, metodologjitë e tij dhe termat e tij. Nga përpjekjet e shumta të “botës së tretë” në fushën e mentalitetit, metodologjisë dhe termave – e nga këto përpjekje është edhe kjo fetva – është thjesht shtimi i bishtave dhe fustnotave mbi tekstin evropian, megjithëse ne – në gjendjen islame – ndërgjegja islame refuzon vetëm se regjistrojë rezervat turpëruese për demokracinë, dhe e injoron se këto rezerva nënkuptojnë në realitetin subjektiv refuzim të demokracisë, por ne insistojmë për ruajtjen e termit dhe e mbrojmë atë, megjithëse – subjektivisht – e kemi prishur. 
Partia italiane e ferashes – partia e imoralëve – obligoi vetveten në arenën partiake dhe disa anëtarë të saj hynë në parlamentin italian që të jetë zëri “i moralëve” i mjaftë për legjislacionin e çdo ligji të ri në shoqërinë italiane nëse votat janë të barabarta. 

Ajo të cilën nuk e pranon shejh Kardavi është se partia e “e imoralëve” ushtron të drejtën e saj demokratike, e ti nëse refuzon ekzistencën e saj ose refuzon hyrjen e saj në parlament ose refuzon marrjen në konsideratë të votave të anëtarëve të saj, ti je jodemokratik, e ky veprim është kundër demokracisë. Kjo është një e vërtetë subjektive, kundrejt të cilës nuk ka ndonjë mashtrim, e nuk mund të ikësh nga konfirmim, miratimi i saj.

Është e saktë se ti e refuzon këtë gjë, e unë gjithashtu e refuzoj, por kuptimi i kësaj është se ne refuzojmë demokracinë si kornizë metodologjike për sundimin në vendet e islamit. Mbetet që unë e ti të kërkojmë një term të ri dhe metodë të re që lidh mes fesë dhe kësaj bote, legjislacionit islam dhe shoqërisë, drejtësisë dhe moraleve, lirisë  dhe vlerave, të drejtës së Allahut dhe të drejtës së robit, e të gjitha këto janë anë me të cilat demokracia nuk ka lidhje me to. 
Të mos shqetësoi ty, zotëriu im që perëndimi do të refuzojë njohjen e termit tënd të ri dhe metodës tënde të re. Ai refuzon fenë tënde nga baza, ashtu si edhe logjika personale e demokracisë që sundon jetën e tij, të obligon të pranosh çdo gjendjen të shumëllojshme, kjo nëse mendojmë mirë për obligimin e tyre për çdo parim sidomos në lidhjet ndërkombëtare.

Në fetvanë e shejh Jusuf Kardavit për demokracinë, ka një të metë tjetër, në përpjekjen e tij për analizimin e ligjshmërisë së disa anëve proceduriale në ushtrimin e demokracisë, derisa sulmoi kuptimin saj nga ana e disa islamistëve. Unë e lë tekstin e fjalës për, pastaj vjen komenti ynë.

Thotë shejhu : “Nga argumentet e këtij grupi nga islamikët, është se demokracia është një parim i importuar e ajo nuk ka lidhje me islamin : ajo ngrihet mbi gjykimin e shumicës, dhe konsiderimin e saj se ka të drejtë në vendosjen e sunduesve, në ecjen e çështjeve, në përzgjedhjen e njërës nga çështjeve në të cilat ka divergjenca me anë të votimit në demokraci. Çdo mendim i cili mërr shumicën absolute, ose të kufizuar në disa raste është mendimi që zbatohet, e ndoshka ky mendim mund të jetë gabim ose i kotë.
Kjo megjithëse islami nuk e merr në konsideratë këtë mjet, e nuk përzgjedh një mendim mbi tjetrin për shkak të rënies dakord të shumicës, por islami sheh në të : a është i saktë apo gabim? Nëse është i saktë, mbaron çështja, edhe nëse nuk ka vetëm se një votë, ose nuk është me të askush, e nëse është gabim refuzohet edhe nëse me të janë 99 nga 100!!
Por tekstet e Kur’anit tregojnë se shumica gjithmonë është në rreshtin e të kotës dhe në anët e djajve, ashtu sikurse në fjalën e Allahut të Lartësuar : “Nëse do t’i bindesh shumicës në tokë, ata do të largojnë nga rruga e Allahut.”
 “E shumica e njerëzve nuk janë besimtarë edhe nëse lakmon.”
 E përsëritet në Kur’an sikuse këto qartësi kur’anore : “Por shumica e njerëzve janë që nuk dinë.”

Pastaj shton shejhu duke komentuar mbi këtë me fjalën e tij : “Kjo fjalë është që i refuzohet thënësit të saj, e ajo është që ngrihet mbi gabimet.

E obligueshme është që ne të flasim për demokracinë në shoqërinë islame, shumica e saj janë nga ata që dinë, logjikojnë, besojnë dhe falenderojnë, e nuk po flasim për shoqërine e mohuesve ose të lajthiturve nga rruga e Allahut.

Pastaj ka çështje të cilat nuk hyjnë në fushën e votimit, e nuk ekspozohen për marrjen e votave sepse ato janë të ngulitura të cilat nuk pranojnë ndryshimin, vetëm nëse ndryshon shoqëria vetë, e nuk është muslimane.

Nuk ka fushë për votimin gjërat e prera të sheriatit dhe gjërat themelore të fesë, e ato të cilat janë të njohura për domosdoshmërinë, por votimi është në çështjet ku lejohet ixhtihadi, të cilat supozojnë më shumë se një mendim, e njerëzit mund të bien në divergjenca rreth tyre. Nëse ka divergjenca mendimesh në këto çështje, a lihen të varura apo ndahen? A ka përzgjedhje pa përzgjedhës? Ose a duhet të ketë patjetër një përzgjedhës?
Logjika, legjislacioni dhe realiteti thonë : Duhet patjetër të ketë një përzgjedhës. Dhe përzgjedhësi në rast divergjence është shumica numerike. Mendimi i dy vetave është më afër të saktës se mendimi i njërit. Në hadith thuhet : “Shejtani është me atë që është vetëm, e ata që janë dy është më larg.”

Është vërtetuar se pejgamberi s.a.v.s i ka thënë Ebu Bekrit dhe Umerit : “Nëse bashkoheni në një konsultim, nuk ju kundërshtoj.” Këtu mbaron edhe fjala e shejhut.

Kjo fjalë ka nevojë për disa shpjegime për shkak të iluzioneve dhe të gjërave të errëta në të : 

Fillimisht unë çuditem nga qenia e shejhut  se vendos mendimin e kundërshtarëve të tij të cilëve u shikon kotësinë e thënies së tyre dhe fillon se ata shikojnë se : Demokracia është një parim i importuar, e nuk ka lidhje me islamin.”, a vallë mendon shejh Kardavi se demokracia është një parim jo i importuar? Dhe se ai është një parim origjinal që është ngritur, ka lindur dhe është rritur në krahët e historisë islame dhe shndërrimeve të tij civilizuese, metodologjike, fetare dhe politike? Kur ka ndodhur kjo atëherë? Në cilën kohë që nga dërgimi i pejgamberit s.a.v.s e derin në mesin e shekullit të nëntëmbëdhjetë? Kur e importoi Evropa demokracinë nga muslimanët? Cilat janë rrethanat e kësaj ngjarjeje historike kolose dhe provokuese e cila i është fshehur botërave gjatë këtyre shekujve të gjatë?
Mendoj se nuk i përshtatej shejhut të fillojnë fjalën e tij me këtë shprehje, e kjo sepse ai ose çdo musliman nuk mund të pretendojë se demokracia është parim jo i importuar nga sistemi evropian, por divergjenca është rreth qëndrimit të islamit nga ajo. Kjo është e para.

Ndërsa thënia e shejhut në përgjigjen e tij : “E obligueshme është se ne flasim për demokracinë në një shoqëri muslimane, shumica e së cilës e di ... dhe nuk po flasim për një shoqëri mohuese ose të lajthitur nga rruga e Allahut.”

Kjo është një prishje subjektive e qartë. Demokracia nuk kujdeset për identitetin e personit, besimin  dhe mosbesimin e tij, llojet e vlerave të cilat i bart. Të gjithë janë të barabartë, dijetari i fesë dhe i shthururi, muslimani dhe i krishteri. Ndërsa nëse thua : Se e drejta e ushtrimit të demokracisë në shoqërinë islame është e kushtëzuar me muslimanin fetar, e në të nuk hyn jofetari, ose homoseksuali, ose i krishteri, ose jehudi ose ateisti, ti me këtë flet për një sistem tjetër dhe metodologji tjetër, quaje çfarë të dëshirosh, vetëm se ai sistem – në mënyrë të prerë – nuk është demokracia.

Po kështu fjala e shejhut : “Pastaj ka çështje të cilat nuk hyjnë në fushën e votimit, e nuk ekspozohen për marrjen e votave sepse ato janë të ngulitura të cilat nuk pranojnë ndryshimin, vetëm nëse ndryshon shoqëria vetë, e nuk është muslimane.”

Dallimi me të cilën mashtrohet shejhu këtu është se shoqëria nëse ndryshon dhe nuk konsiderohet islame mund të jetë demokratike, ndërsa nëse vazhdon të jetë shoqëri muslimane, prerazi nuk do të jetë demokratike sepse shoqëria posedon një sistem tjetër që është e qëndrueshme, akaidet dhe vlerat të cilat është e pamundur t’i nënshtrohen mendimit të njerëzve.

Këtu i kthehemi zanafillës së gabimit në përfytyrimin e shejhut esencën e demokracisë dhe thelbin e saj. Në demokraci populli është pikëreferenca dhe sunduesi, ai është ligjvënësi dhe ai vetëm është i qëndrueshëm, i pandryshueshëm,. Nëse thua se ka çështje të cilat nuk i nënshtrohen votimit ose nuk hynë në fushën e votimit ti me këtë je jodemokratik në formë të prerë. Nëse thua se ka tema të pandryshueshme mendore, ose fetare, ose morale, ose ekonomike, ose politike që nuk e pranojnë ndryshimin ti me këtë je jodemokratik. Po ashtu edhe fjala e shejhut : “Nuk ka fushë për votimin në gjërat e prera të sheriatit”, është fjalë jodemokratike, sepse pohimi yt se ka legjislacion që sundon mbi vullnetin e njerëzve, kjo është goditje në shtyllën dhe thelbin e demokracisë.
A është qartësuar pamja tani para shejhut, Huuejdit dhe rrymës së tij? Unë bie dakord me ta mbi të gjitha rregullat, kufijtë dhe kornizën në të cilën e ka vendosur shejhu politikën e shoqërisë muslimane, por e meta esenciale është se ata refuzojnë – nuk e di përse – vetëm se të vendosin simbolin e demokracisë mbi metodologjinë e Allahut dhe sistemit politik të islamit. A mendojnë se e zbukurojnë islamin dhe metodologjinë e tij duke vendosur këtë pankartë të importuar mbi të? Islami – o shokët e mi – është më i bukur, më i lartë, më i pastër dhe më i drejtë se demokracia e se çdo përfytyrim njerëzor i vendosur për politikën e shoqërisë. E drejta e Allahut, këtë nuk e them thjesht ndihmë për fenë, ose thjesht entuziasëm besimi, por ajo është bindje e ngulitur nga bredhja e kërkimit, shikimi dhe studimi në transformimet e historisë njerëzore, në kohë të vjetra dhe të reja, dhe ndryshimet e gjendjeve në botën bashkëkohore njerëzore.

O vëllezërit e mi, ju me këtë provokoni pështjellim dhe huti, dhe ndarje mendore dhe rilindjeje në mendjet dhe ndërgjegjet e të rinjve të rizgjimit islam, nga e cila shpreson ky umet realizimin e ngritjes së saj të shpresuar.
Përse nuk kërkoni ndonjë mendim origjinal, ngritës ta formuloni me të një projekt islam origjinal për rregullimin e veprimit shoqëror të ri islam? A është detyra e jurisprudencës së muslimanit tani ose mendimi i tij të presë mallrat perëndimore – mendimore qofshin ose metarialiste – që të vendosë mbi ne parrullën e zakonshme : “I therur sipas mënyrës islame”?!

O vëllezërit e mi, e nuk njohu islami sistem, shoqëri, civilizim, teori politike dhe lloje administrative para se të shfaqej demokracia? E nuk ka njohur islami dhe shoqëria e tij drejtësi, mëshirë, liri, iluminizëm, civilizim, konsulencë, shumim mendimi dhe të shkollave e të tjera si këto para se të shfaqej demokracia?!

Nëse është se islami i ka njohur këto, flisni për to dhe riktheni formulimin e tyre, evoluoni mjetet dhe institucionet e tij. Jini të saktë në rregullimet dhe mjetet e realizimit të këtij sistemi, lindni atë që ka nevojë për të nga termat origjinale dhe simbolet islame. Shprehni karakteristikat e metodologjisë islame në sundim, në vend të kësaj lypjeje mendore, juriste dhe terminologjike të turpshme në dyert e mendimit modern evropian.

O shejh Jusuf, demokracia dhe laicizmi janë dy anë të një monedhe të vetme evropiane. Kush të thotë diçka tjetër veç kësaj të ka gënjyer, e që të dyja janë të refuzuara nga islami. Por nuk është kuptimi i refuzimit të tyre se ne – domosdoshmërisht – refuzojmë disa produkte të mira të cilat lindën nga ajo, e të cilat i përngjasojnë disa vlerave islame. E drejta e umetit për të zgjedhur sunduesin dhe për ta shkarkuar atë nëse devijon ose të marrjes në llogaria nëse gabon, liria e mendimit, e drejta që të ketë divergjenca, ruajtja e respektit njerëzor dhe humanizmin e tij, e drejta e kalimit të pushtetit e të tjera, të gjitha këto janë baza themelore në metodën islame të sundimit, me tekstin në librin e Allahut dhe sunetin e të dërguarit të Tij s.a.v.s, por ato janë baza të cilat ngrihen mbi themele përfytyrimi dhe akideje dhe i gjykojnë norma dhe korniza metodologjike, që ndryshojnë plotësisht nga themelet dhe normat të cilat përfaqësojnë demokracinë, si metodologji për politikën e shoqërisë. 
O shejh Jusuf, ky nuk është roli yt dhe as çështja jote, por këto janë përgjumësi nga ata që thërrasin në iluminizëm, të prishur nga ana mendore, të cilët nuk i bartin brengat e këtij umeti e sa ngritjen e tij, e as nuk e njohin vlerën e fesë së tij e kuptimin se ata bartin mesazhin islam për botërat.

O shejh Jusuf, fetvatë tuaja janë mes njerëzve, dhe i ka lexuar ato një grumbull i madh nga intelektualët e umetit. Unë të kërkoj me të drejtën e zotimit dhe premtimit të cilin e mbartni : “Do t’ua sqaroni njerëzve (të vërtetën) dhe nuk do t’ua fshihni”, ta rishikosh dhe vërtitesh rreth asaj të cilën e kam vërtetuar në këtë dialog. Nëse të qartësohet gabimi i fetvasë tënde t’ia qartësosh atë njerëzve, e ti je më i drejtë sesa të tregosh inat kundrejt të vërtetës kur e di atë, e nëse jam unë në gabim dhe të kotë, ma qartëso mua dhe njerëzve, ndoshta Allahu na udhëzon në atë udhëzim që është më e afërt se ky. Falenderimi i takon Allahut në fillim dhe mbarim, nuk ka forcë e fuqi vetëm se nga Allahu.”

Thashë : pasi doktori beson në demokraci ai do të besojë pa dyshim edhe në shtojcat e saj si ngritja e partive konkuruese për sundimin!

Doktori beson në ngritjen e partive, brenda shtetit islam :

Thotë doktori : “Mendimi im të cilin e shfaq prej vitesh në ligjëratat publike dhe takime private është se nuk ka ndonjë pengesë nga sheriati për ekzistimin e më shumë se të një partie politike brenda shtetit islam. Ndalesa nga ana e sheriatit ka nevojë për një tekst (kur’anor ose profetik), e nuk ka ndonjë tekst të tillë.

Por ky shumim ndoshta mund të jetë domosdoshmëri në këtë kohë, sepse ajo përfaqëson valvulën e sigurisë kundër diktatorizmit të një personi ose të një grupi të caktuar në sundim, dhe tiraninë e tyre kundrejt njerëzve dhe gjykimin e tyre mbi qafat e të tjerëve, e humbjen e çdo force që mund t’i thotë asaj : Jo ose Përse? Ashtu si ka treguar shfletimi i historisë dhe shqyrtimi i realitetit.

E gjitha që kushtëzohet që këto parti të fitojnë ligjshmërinë e ekzistencës së tyre janë dy gjëra themelore : 

1. Ta njohin islamin – fe dhe legjislacion – dhe të mos e armiqësojnë ose mohojnë atë. Edhe nëse ka të drejtën e ixhtihadit të vet në kuptimin e tij, duke u bazuar në bazat shkencore të vendosura.

2. Të mos punojë për ndonjë drejtim që është kundër islamit dhe umetit të tij, çfarëdo qoftë emri dhe vendi i tij.

Nuk lejohet që të ngrihet një parti që thërret në ateizëm, ose shfrenim ose në jofetarizëm, ose që shpif për fetë qiellore në përgjithësi, ose për islamin në veçanti, ose që tallet më të shenjtat e islamit : akiden e tij, ose sheriatin e tij, ose Kur’anin e tij ose të dërguarin e tij s.a.v.s.”

Thashë : nëse ka kushtëzuar për këto parti : “Ta njohin islamin – fe dhe legjislacion – dhe të mos e armiqësojnë ose mohojnë atë.”, cili është thirrësi për ngritjen e tyre në hijen e sundimit islam që zbaton ligjin e Allahut?! Sepse qëllimi i tyre është një e ai është zbatimi i ligjit të Allahut, dhe ai është i dhënë, e për këtë falenderimi i takon Allahut. Përse atëherë të mbesin këto parti?

Nëse doktori thotë se këto parti do të kenë divergjenca mes tyre në trajtimin e problemeve të ndryshme të cilat mund ta prekin ecjen e shtetit islam, qofshin këto probleme shoqërore, ose ekonomike ose politike, 

I them : E gjitha kjo nuk obligon ngritjen e partive që konfliktohen, e nxiton gjithsecila nga ta – me çdo mjet – për të arritur në sundim. Mjafton të ngrihet një këshill konsulent parashtrohen nëpërmjet tij zgjidhjet e përshtatshme për problemet e ndryshme të shtetit.

Allahu thotë : “Mos u përçani mes vete e të dobësoheni”
 thotë : “Vërtet ata që e përçanë fenë e tyre dhe u ndanë në grupe, ti nuk ke kurrfarë përgjegjësie”
, këto parti të cilat kërkon doktori ngritjen e tyre është një shkak i rëndësishëm në përçarjen e umetit, nga ajo të cilën e përhapin dhe e bartin nga kundështitë, armiqësitë dhe konkurencat për këtë botë, nëse nuk arrin në kufirin e akuzave.
Ndërsa thënia e doktorit në kushtet e tij, për partitë të cilat do të ngrihen : 

“Ta njohin islamin – fe dhe legjislacion – dhe të mos e armiqësojnë ose mohojnë atë. Edhe nëse ka të drejtën e ixhtihadit të vet në kuptimin e tij”, ai simbolizon tek bidatçijtë si rafidijët, ibadijet dhe të ngjashëm me ta, të cilëve do t’u lejohet të ngrenë parti në hijen e shtetit “të Kardavit”! e doktori do t’i anashkalojë risitë e tyre dhe kundërshtinë e tyre kundrejt umetit.

Cili është mendimi yt – o vëllai im musliman – kur të marrë drejtimin e shtetit islam “partia e shiave rafidije”, cili do të jetë rezultati?!

Sigurisht do të jetë ashtu si ka thënë shejhul islami Ibn Tejmije : “Rafidijët nëse kanë mundësi do të miqësonin jobesimtarët, do të merrnin armiq nga besimtarët cilindo që nuk bie dakord me ta në mendimin e tyre.”

Thashë : Kush dëshiron të dijë diçka më tepër për njohjen e shkatërrimit nga ngritja e partive në shtetin islam të shohë librin “Humul intima” të shejh Bekr Ebu Zejd dhe librin “Partizmi, të mirat e të këqijat e saj” të shejh Abdul Mexhid Err Rrimij.

Kardavi dhe selefizmi :

Doktori mbart një fushatë të turpshme mbi thirrësit e selefizmit dhe mendon se ata janë një nga pengesat themelore për ecjen e rizgjimit!! Shumë herë i quan “dhahirijët e rinj” ose “pasuesit të pandryshimit”.

Doktori nuk i urren ata – në këndvështrimin tim – vetëm se ata e kundërshtuan metodën e tij grumbulluese, të organizatës së vëllezërve dhe metodologjinë e tij logjikore. Atë e ka tërbuar shumë përhapja e tyre dhe hyrja e tyre në vendet islame në vitet e fundit – për këtë gjë falenderimi i takon Allahut – . të dëgjojmë disa nga thëniet e doktorit për ta.

Thotë doktori : “Një nga sëmundjet e mëdha me të cilat përballet arena islame sot, dhe i jep armë aktive organizatës së laicizmit dhe perëndimorëve, dhe e bën konfuz mendimin e drejtë islam dhe të punuarit e shëndoshë islam : është ky grup i cili nuk ka as ndjenjën më të vogël të fikhut të qëllimeve. Ai është rob i kuptimit bukfalisht dhe të formaliteteve, e ata janë të cilë i quajta më parë “dhahirijët e rinj”, edhe pse ata nuk e kanë dijen e medh’hebi dhahiri, e as zgjerimin e leximit të tyre, e nuk kanë marrë nga dijetari i dhahirive “Ibn Hazmi” vetëm se ngurtësinë e tij dhe ndonjëherë edhe gjuhën e gjatë të tij.
Ata kanë lexuar disa gjurmë nga imamët : Ibn Tejmijje dhe Ibn Kajjim, por ata – për fat të keq – nuk i kanë kuptuar, me një kuptim të drejtë, dhe nuk kanë depërtuar në brendësi të tyre, e nuk janë kufizuar me metodën e dy shejhave, e as me të tjerëve të cilët i trashëgimuan ata, por imitojnë disa bashkëkohorë, dhe i marrin gjithë mendimet e tyre.”

Thotë : “Fjalës ‘selefizëm’ i është bërë padrejtësi nga përkrahësit e saj e nga kundërshtarët e saj në mënyrë të barabartë.

Ndërsa përkrahësit e saj – ose ata të cilët njerëzit i konsiderojnë dhe veten e konsiderojnë gjithashtu se janë përkrahësit e saj, ose nga shumë prej tyre për të qenë të saktë – e kanë kufizuar atë, ose janë duke e kufizuar në formalitete dhe debate në çështjet e ilmul kelamit (filozofisë islame), ose çështje të fikhut, ose të tjera në dijen e sofizmit. E jetojnë ditën dhe natën e tyre duke ngritur menxhanikë, e duke goditur me rrënjë ata të cilët i kundërshtojnë në çdo çështje nga këto çështje, ose sekondare nga këto sekondare.

Derisa disa njerëz kanë imagjinuar se rruga e selefëve është rruga e dialogut dhe debatit, jo rruga e ndërtimit dhe punës, dhe se selefizmi kupton interesim për çështje sekondare mbi hesapin e primareve, për çështjet që ka divergjenca mbi çështjet për të cilat është rënë dakord, për formën dhe pamjen mbi esencën dhe shpirtin.”

“Ajo e cila më intereson mua që të përforcoj paralajmërimin këtu është ndjekja e rrugës së të parëve, jo thjesht thëniet e të parëve në çështjet sekondare. Ndoshta merr thëniet e tyre në çështje sekondare e ti je larg nga rruga e tyre e përgjithshme, e plotë dhe e balancuar.

Ndoshta e ndjek këtë rrugë, me shpirtin dhe qëllimet e saj, e ti i kundërshton disa nga ta disa mendime dhe ixhtihade të tyre.”

Thashë : fjala e doktorit : “Ndoshta e ndjek këtë rrugë, me shpirtin dhe qëllimet e saj, e ti i kundërshton disa nga ta disa mendime dhe ixhtihade të tyre.” Është thënie e cila mbart anë të shumta. A nënkupton doktori se ne jemi selefë pa ndjekur edhe gjërat sekondare në akide të marrura nga libri dhe suneti? Shpresojmë të na qartësojë!

E thotë duke thumbuar thirrjen e shejh Muhamed Abdul Vehhab – Zoti e mëshiroftë – : “Ka një lidhje të domosdoshme mes selefizmit të vërtetë dhe ripërtëritjes së vërtetë. Selefizmi i vërtetë nuk mund të jetë vetëm se ripërtëritës, e ripërtëritja e vërtetë nuk mund të jetë vetëm se selefizëm. Shpirti i selefizmit është ripërtëritja. Ky kuptim është shfaqur me qartësi në shkollën selifite ripërtëritëse të madhe të cilën e themeloi shejhul islami Ibn Tejmije dhe nxënësit e tij, e ajo pati një gjurmë të thellë në akide, fikh, mendim morale dhe sjellje deri në ditët e sotme.”

“Ndoshta dikush mund të kundërshtojë me lëvizjen “vehabiste”, ajo është lëvizje selefite, e nxjerrë nga trashëgimia e shkollës së “Ibn Tejmijes”, por ajo nuk është njohur për ripërtëritje dhe ixhtihad. Prandaj e ka quajtur doktor Muhamed Imare
 “selefizmi i teksteve”, e ka si qëllim me tekstet : bukfalishten në kuptimin e teksteve. Ndoshta ajo është që ka ndikuar tek shumë që atribuohen tek selefizmi në kohën tonë, të cilën e armiqësojnë ripërtëritjen.
Kjo lëvizje mund të arsyetohet sepse ajo është ngritur në një shoqëri të thjeshtë, larg fushëbetejës së civilizimeve, e mbizotërontë në atë shoqëri jeta beduine, e interesimi më i madh i lëvizjes ishte t’i kthente njerëzit nga akaidet e shirkut në akiden e njësimit, t’i pastronte adhurimet e tyre nga risitë dhe mendimet e tyre nga mitologjitë.”

Thashë : E para : Emërtimi i thirrjes së shejhut “vehabizëm”, në këtë emërtim ka vërejtje. Ajo nuk është vetëm se thirrje që thërret në rikthimin tek akideja e të parëve të mirë, e nuk ka shpikur ndonjë medh’heb të ri ashtu si thonë pasuesit e risive. Mendojmë se doktori është një nga ta. 

E dyta : thirrja e shejhut – Zoti e mëshiroftë – nuk e armiqëson ripërtëritjen e disiplinuar me normat e librit dhe sunetit. Këtë e di dijetari dhe njeriu i thjeshtë, dhe doktori e di se kjo thirrje nuk kundërshton asgjë të re nga e cila ka dobi dhe nuk kundërshton ligjin islam, por ishte e para tek ajo e re para të tjerave, pasi që Allahu i dhuroi mirësi të shumta, të shfaqura dhe të padukura – falenderimi i takon Allahut – e shembulli më i mirë për këtë është ky shtet saudit i cili është ngritur në mbrojtje të thirrjes së shejhut dhe beson në të. Ai shtet bën përpjekje të mbërrijë karvanin e civilizimit të kësaj bote pa u ndikuar parimet e saj, aq sa është e mundur, e përsosmëria i takon Allahut. 
Ndërsa nëse doktori ka si qëllim me ripërtëritje të përhapen risitë, mitologjitë dhe të përhapet prishja dhe devijimi mendor dhe moral, kjo është ajo të cilën nuk e pëlqejmë nën çdo emërtim qoftë. Ishte më e mirë për doktorin t’u kërkonte shteteve tjera të ndiqnin shembullin e këtij shtetit të ngritur mbi baza të begatshme të kësaj thirrjeje, e të gjykonin me ligjin e Allahut në gjithë çështjet e tyre në vend që të ngritin akuza dhe të përhapnin qortimin e thirrjes së shejhut.

Kjo, e betohem në Allahun se ajo që e hidhëron muslimanin është që të shohë doktorin të anashkalojë gjithçka që ndodh nga devijimet në besim dhe moral në vendet muslimane, dhe në veçanti në Egjipt, pastaj ta gjejë atë të përqeshë vendin e teuhidit i cili e ka mirëpritur përherë. 

Thashë : Për qartësimin e mos qartësisë së shikimit tek doktori, ai përzien mes ripërtëritësve që kanë baza dhe gjurmë në umet dhe pretenduesve të ripërtëritjes që devijojnë nga rruga e pasuesve të sunetit. Dëgjoje duke thënë : 

“Kurimi i vetëm i gjendjes në të cilën janë muslimanët nga dobësim, përçarje dhe rënie është kthimi në islamin e saktë ashtu si thërrasin në të ripërtëritës që kanë baza, si shembulli i Xhemalud Din, El Kevakebi, Muhamed Abduhu, Rreshid Rida, Ikbali, Hasen El Bena, Sadik Err Rrafiij, Abasul Akad dhe të tjerë nga mendimtarët dhe thërritësit reformimit.”

Ai e konsideron : Xhemalud Din El Efganij, që është rafidij,

Muhamed Abduhunë që është maturidij,

Rreshid Ridanë që është i lëkundur, as këtej as andej,

Ikbalin, sofistin,

Hasen El Benan, tubuesin që nuk i pohon cilësitë,

Rafiijin, që është letrar,

dhe Akadin që ka devijuar nga islami,

i konsideron këta të gjithë nga ripërtëritësit!! A ka përzierje në imagjinatë dhe kuptim të keq të rrugës së ehli sunetit dhe xhematit që mund të dalë mbi këtë përzierje të doktorit!?

Grupet islame, dhe të zhyturit në gjëra sekondare :

Doktori mendon se grupet islame nuk do të bashkohen, prandaj më e mirë është të bashkëpunojnë mes tyre, e të mos e armiqësojnë njëra-tjetrën. Thotë doktori :

“Besimin tim të cilin e kam rregjistruar në më shumë se një libër është se  : nuk është e domosdoshme bashkimi i grupeve islame dhe derdhja e tyre në një kallëp të vetëm, por mjafton afrimi mes tyre, dhe zhdukja e shkaqeve të largimit dhe mosnjohjes mes tyre, dhe të punuarit që të ketë mes tyre një sasi koordinimi dhe bashkëpunimi, që secila të plotësojë tjetrën, e të qëndrojnë në çështjet e mëdha në një front të vetëm si ndërtesë e fortifikuar. Me këtë divergjenca mes tyre është divergjencë shumëllojshmërie dhe pasurimi, jo divergjencë kundërshtie dhe konflikti. 
Ajo që ndihmon në këtë afrimitet, kuptim dhe bashkëpunim është ajo që e përmendëm nga domosdoshmëria e sigurimit “të një kufiri më të vogël” nga “kuptimet e përbashkëta” të cilat grumbullojnë mes të ndarëve, dhe afrojnë mes të larguarve, dhe forcojnë lidhjet të afruarve. Në këtë mund të çojnë këto baza në një kufi të madh.”

Thotë : “Unë nuk e mohoj shumimin e grupeve që punojnë për islam, dhe nuk shpresoj të përfshihen në një grup të vetëm, që i përfshin një organizëm i vetëm, nën një udhëheqje të vetme. Kjo është një ëndërr e bukur, por e pengon realizimin e saj pengesa të shumta që nuk mund të kapërcehen, vetëm nëse njerëzit shndërrohen në engjëj me krahë.”

Thotë : “Ndryshimi i rrugëve të punës për islamin, shumimi i grupeve që punojnë për ripërtëritjen e tij nuk është fenomen sëmundjeje, e as çështje e qortuar, e urryer tek Allahu, e as tek ata të cilën kanë besuar, me kusht që të jetë divergjencë shumëllojshmëri dhe specialiteti jo divergjencë kundërshtie dhe në antitezë.”

Thashë : Obligim për të gjithë grupet islame është që të takohen në rrugën e ehli sunetit dhe xhematit, të mos e kundërshtojnë atë në akiden e anëtarëve të tyre, pastaj të ndryshojnë në natyrën e punës së tyre, disa nga to i kushtojnë kujdes thirrjes, disa kujdesohen për edukimin, të tjerat për informacionin e kështu. Kjo është në vendet të cilat nuk gjykojnë me ligjin e Allahut, ndërsa në vendet të cilat gjykojnë me islam nuk ka nevojë për ekzistimin e këtyre grupeve mes banorëve të tij! Në të vërtetë bashkëpunojnë personat në të bamirësi dhe devotshmëri, dhe ndalojnë njëri-tjetrin nga gjynahu dhe armiqësia. Kush dëshiron zgjerim të lexojë librin e shejh Bekr Ebu Zejd “Hukmul intimai ilel xhemaatil islamijje.”

Fikhu i prioriteteve tek doktori : 

Thotë doktori për veten e tij se ai “Është që i jep një interes të veçantë asaj që e quaj ‘fikhu i prioriteteve’ dhe përqëndrimit në të, e të folurit rreth tij. Ai ëhtë pjesë që i kushtoj vëmendjen time për saktësimin e lëvizjes islame, dhe udhëzimin e rizgjimit islam. Ky është kujdesi im i parë dhe më i madh.”

Mendon se rizgjimi duhet : 

“Të mos merret me çështjet sekondare, në hesap të bazave (çështjeve primare), e as me degëzime në vend të gjërave të përgjithshme.”

Dhe i kritikon ata të cilët merren me çështjet dytësore në vend të bazave. Thotë : 
“Nga argumentet e mos ngulitjes në dije, nga shfaqjet dobësimit të kujdesit për fenë është : të marrurit e një numri nga këtë me shumë çështje të pjesshme dhe gjëra sekondare, në vend të punuarit me çështjet e mëdha të cilat lidhen me qenien e umetit, indentitetin e tij dhe pëfundimin e tij. Shikojmë shumë nga ata të ngrenë në këmbë botën dhe ta ndërlikojnë për shkak të rruajtjes së mjekrës ose të shkurtimit të saj ose të lëshimit të rrobës, ose të lëvizjes së gishtit në teshehud, ose të kapjes së pamjes fotografike ose të ngjashme nga çështjet për të cilat është zgjatur debati, e është shumuar në to thashethemet, fjalët pa vlerë.

Kjo në një kohë kur marshon laicizmi dhe jofetare, e përhapet marksizmi ateist, e ngulit këmbët lëvizja sioniste, dhe të krishterët thurin kurthet e tyre, dhe veprojnë grupet e ndara nga islami punët e tyre mbi trupin e umetit, e tokat e vjetra islame në Azi, Afrikë i ekspozohen sulmeve të reja të misionarëve të krishterë, nga të cilat është si qëllim fshirja e personalitetit historik dhe zhveshja e tij nga identiteti islam. Në të njëjtën kohë theren muslimanët në anë të ndryshme të tokës, dhe persekutohen thirrësit e sinqertë në islam në vende të ndryshme.”

“Ishte më mirë për ta t’i drejtonin përpjekjet e tyre drejt asaj që ruan muslimanët dhe ngritjen e tyre në bazë të akides, dhe i lidh ata me kryerjen e obligimeve dhe i largon ata nga kryerja e gjynaheve të mëdha.”

Thotë : “Kam parë të tjerë që ngrejnë beteja të përditshme për shkak të çështjeve të pjesshme ose që janë divergjente, duke neglizhuar betejën e madhe të islamit me armiqtë e tij, të cilët e urrejnë, dhe lakmojnë në të, që i frikësohen dhe janë në pritë për të. 

Edhe në zemrën e Amerikës, Kanadasë dhe Evropës gjeta njerëz të cilët brengën më të madhe e kanë : Ora ku vendoset..... në dorën e djathë apo në dorën e majtë?

Veshja e rrobës së bardhë në vend të “këmishës dhe pantallonave” është obligim apo sunet?

Hyrja e gruas në xhami është e lejuar apo e ndaluar?

Ngrënia në tryezë, dhe të ulurit në karrike për të ngrënë, përdorimi i lugës dhe pirunit a hyjnë në përngjasim me jobesimtarët apo jo?

E të tjera...  e të tjera nga çështjet të cilat të hanë kohën, përçajnë grupet, krijojnë urrejtje dhe humbin mundin dhe përpjekjen sepse ato janë mund që nuk kanë ndonjë qëllim, dhe përpjekje pa pasur armik.”

Thashë : Kjo çështje e cila është “fikhu i prioriteteve”, ose qortimi “i zhytjes në gjëra sekondare”, është nga çështjet të cilat i ka zmadhuar doktori dhe ata të cilët janë në formën e tij si Muhamed Gazali dhe mendimtarët e organizatës së vëllezërve, derisa të rinjtë humbën shumë nga sunetet, por edhe farzet por edhe obligimin më të rëndësishëm i cili është njësimi, nën pretendimin të kushtuarit vëmendje fikhut të prioriteteve. Doktori – e ata që bien dakord me të – mendojnë se është obligim për umetin t’i kushtojnë rëndësi “marshimit të laicizmit”, “përhapjes së marksizmit ateist”, “ngulitjes së sionizmit”, dhe “kurtheve të të krishterëve”, dhe të për shkak të tyre të humbë shumë nga adhurimet dhe sunetet me të cilat ka urdhëruar Allahu dhe i dërguari i Allahut s.a.v.s.

Nuk e dimë çfarë dëshiron doktori nga ne që të bëjmë për përballimin e laicizmit dhe të marksizmit etj? A është i suksesshëm përballimi ynë me ta dhe i ndihmuar vetëm se me përkushtimin ndaj fesë sonë dhe madhërimit të simboleve të saj?

Çfarë e dëmton muslimanin nëse kujdeset për sunetet dhe adhurimet vullnetare të cialt nuk i shikon doktori si diçka për t’u përmendur, e të shtojë tek to kujdesin për çështjet e umetit dhe njohjen e intrigave të armiqve të tij? Çfarë i bën dëm në këtë? A nuk po mbledh mes dy të mirave.
Nëse muslimani i kushton rëndësi sunetit të ngrënies ose të veshjes p.sh, a është kuptimi i kësaj se ai nuk i kushton vëmendje çështjeve madhore të umetit? Jo, por në mundësinë e tij është të mbledhë mes të dyjave, e kjo gjë është e lehtë për atë që Allahu ia lehtëson.

Të supozojmë se një musliman nga muslimanët i kushton rëndësi sunetit dhe adhurimeve vullnetare p.sh, dhe është i zellshëm në to, por përkundrejt kësaj ai nuk i ka dhënë rëndësi çështjes së laicizmit ose marksizmit e të ngjashme me to, a do t’ia mohojmë këtë dhe t’i themi : Lëre këtë sunet dhe mos e vepro, ose mos i kushto rëndësi derisa të marrësh pjesë me umetin tënd në brengat e tij madhore? Apo do ta falenderojmë për këtë kujdesje ndaj sunetit të pejgamberit s.a.v.s, dhe të kërkojmë nga ai të mos shkujdeset për realitetin e umetit të tij, edhe me diçka të vogël, e ne e dimë fjalën e Allahut të Lartësuar : “Allahu nuk e ngarkon askënd, vetëm se me atë që i ka dhënë.”

Pastaj i themi doktorit : Cilat janë ato çështjet madhore të umetit të cilat shpall për të riun e përkushtuar neglizhimin në to? A janë ato thjesht ndjekja e laikëve dhe marksistëve e të tjerëve nga armiqtë dhe njohja e planeve të tyre dhe bërja publike e tyre dhe paralajmërimi nga to? A janë këto të gjitha çështjet tona madhore?

Çështja jonë madhore të cilën e ka neglizhuar doktori dhe kushdo që është dakord me të është se ne duhet t’i qartësojmë njerëzve fenë e tyre dhe t’i thërrasim në të, t’i qartësojmë akiden e të parëve e cila i bashkon dhe nuk i ndan, t’i paralajmërojmë nga shirku që të shpëtojnë nga dënimi i Zotit të tyre. Çështja madhore, ose çështjet madhore janë dy hapa : 
E para : Adhurimi i Allahut të vetëm, sipas akides së ehli sunetit dhe xhematit. 

E dyta : Paralajmërimi nga shirku.

Kjo është edhe porosia e Allahut për të gjithë të dërguarit e Tij : “Adhuroni vetëm Allahun dhe largojuni djajve.”
 Nëse muslimanët do ta realizojnë këtë të vërtetë të lehtë në jetën e tyre do të largoheshin nga ta brenga të shumta e do t’i njihnin armiqtë e tyre me një njohje të vërtetë, e nuk do të kishin nevojë për dikë që t’i njohë me fikhun e prioriteteve, ose t’i paralajmëronte nga mbytja në gjëra sekondare.

Përfundimi : Kjo çështje të cilën e parashtroi doktori është çështje iluzionare dhe e ekzagjeruar. Vërtetësia e kësaj thënie është se shumë nga ata të cilët gumëzhijnë rreth saj, i gjen neglizhentë në drejtim të sunetit dhe obligimet duke argumentuar me këtë rregull “shejtanor”, derisa humbën jetët e tyre dhe kanë humbur këtë apo atë.

Të bashkëpunojmë në gjërat për të cilat jemi dakord :

Doktori gumëzhin rreth këtij rregulli, e ai është : “të bashkëpunojmë në ato gjëra për të cilat jemi dakord, e të arsyetojmë njëri-tjetrin për çka kemi divergjenca.”
Në një pyetje rreth këtij rregulli, doktori thotë : 

“Ai i cili e ka vendosur rregullin e përmendur : të bashkëpunojmë në ato gjëra për të cilat jemi dakord, e të arsyetojmë njëri-tjetrin për çka kemi divergjenca, në këtë fomulim është dijetari i madh Reshid Rida, Zoti e mëshiroftë, udhëheqësi i shkollës së re selefite, autori i revistës së njohur islame “El Menar”, autori i tefsirit dhe i fetvave, fletushkave dhe librave të cilët patën një ndikim në gjithë botën islame, dhe e ka quajtur atë “Rregulli i artë i menarit”, dhe i pasur si qëllim nga ai është : bashkëpunimi i të gjithë muslimanëve kundër armiqve të islamit.”

“Prandaj e mirëpritën reformatorët këtë rregull, dhe u kujdesën për zbatimin e saj në realitet. Më i dalluar të cilin e kemi parë të mbushet me të është imami dëshmor Hasen El Bena, derisa shumë nga anëtarët e organizatës menduan se ai është vendosësi i saj. 

Ndërsa si të bashkëpunojmë me bidatçijtë dhe të devijuarit, është e njohur se bidatçijtë janë disa lloje dhe shkallë : Ndodhet risitë e rënda dhe risitë e lehta, risitë të cilat të nxjerrin nga feja dhe risitë të cilat nuk e nxjerrin vepruesin e saj nga feja, edhe nëse gjykojmë mbi të për risi dhe devijim.

Nuk ka ndonjë ndalim të bashkëpunojmë me disa bidatçij, në ato gjëra për të cilat jemi dakord nga bazat e fesë dhe nga interesat e kësaj bote, kundër atyre të cilët janë më të ashpër se ta në risi, ose më të qëndrueshëm në lajthitje dhe në devijim, sipas rregullit të kryerjes së dëmit më të vogël.
Vetë mosbesimi është disa shkallë, mosbesim pa mosbesim, ashtu si ka ardhur nga sahabët dhe tabiinët, e nuk ka ndonjë ndalim të bashkëpunojmë me ata që kanë vepruar mosbesimin (kufrin) e vogël për të larguar rrezikun e mosbesimit (kufrit) të madh, por ndoshta bashkëpunojmë me disa jobesimtarë dhe mushrikë – edhe nëse kufri dhe shirku i tyre është i qartë, i prerë në të – për të larguar kufrin që është më i ashpër se ai në armiqësi dhe rrezik për muslimanët.

Në ajetet e para të sures Err Rrum, e çfarë është njohur nga shkaku i zbritjes së saj : ka që tregon se Kur’ani i konsideroi të krishterët – edhe pse janë jobesimtarë në shikimin e tij – më të afërt tek muslimanët se mexhusët, adhuruesit e zjarrit. Prandaj u pikëlluan muslimanët për fitoren e persëve mexhusë mbi bizantët e krishterë në fillim, në një kohë kur qëndrimi i mushrikëve ishte i kundërt, sepse ata (mushrikët) i shikonin mexhusët më afër akides së tyre pagane.

Zbriti Kur’ani duke i dhënë sihariqin muslimanëve se kjo gjendje do të ndryshojë, e era do të drejtohet në favor të bizantëve në vite të numëruara : “E atë ditë do të gëzohen muslimanët. Për ndihmën e Allahut.”
 Thotë Kur’ani : “Elif, Lam, Mim. Bizantët u mundën. Në tokën më afër (arabëve), por pas disfatës së tyre, ata do të ngadhnjejnë, brenda pak viteve. Çështja është e Allahut në fillim e mbarim. E atë ditë do të gëzohen besimtarët. Për ndihmën e Allahut. Ai ndihmon atë që do dhe Ai është i gjithëfuqishëm, mëshirues.”

Pejgamberi s.a.v.s përdori si ndihmë disa mushrikë të kurejshëve, pas çlirimit të Mekes për t’u përballur me mushrikët e Hevazinit, edhe pse shirku i tyre ishte në të njëjtën shkallë, e kjo ndihmë ishte për shkak të lidhjeve të gjakut që kishin me të dërguarin e Allahut s.a.v.s, dhe euforisë së tyre për të nga ana e fanatizmit, derisa Safvan ibn Umeje para se të bëhej musliman tha : Të më sundojë mua  një person nga kurejshët është më mirë se të më sundojë një person nga havazini!

Ehli suneti – megjithëse i konsideron bidatçij mu’tezilët – nuk i ka ndaluar kjo që të përfitojnë nga prodhimi i tyre shkencor dhe mendor, në vendet për të cilat janë dakord, ashtu si nuk i ndaloi ata që t’u përgjigjeshin atyre në ato çështje që ata shikonin se ata kanë kundështuar të vërtetën, dhe kanë devijuar nga sunetit.

Shembulli më i dukshëm për këtë është libri “El keshaf”, për tefsirin e dijetarit të madh Ez Zemahrishij, e ai është mu’tezil i njohur, por ne nuk gjejmë dijetar pas tij që ka kujdes për Kur’anin dhe shpjegimin e tij vetëm se ka marrë nga ai dhe i kthyer disa gjëra tek ai, ashtu si është e qartë në tefsiret e Razit, Nesefiut, Nejsaburiut, Bejdaviut, Ebu Seudit, Alusiut dhe të tjerëve.

Për rëndësinë e tij, gjejmë person si hafiz Ibn Haxher të nxjerrë hadithet e tij në një libër që e quajti “El kafish shafi fi tahrixhi ehadithil Keshaf”, e gjejmë një dijetarin Ibnul Munejjir të përpilojë një libër në komentin e tij, veçanërisht në vendet e divergjencave dhe e quan “El intisaf minel Keshaf.”

Pastaj thotë doktori duke qartësuar këtë rregull : “E pasur si qëllim pas gjithë kësaj është se : Kush na kundërshton në një tekst të qartë në vërtetim dhe argumentim, nuk meriton nga ne që ta arsyetojmë në asnjë gjendje, sepse në gjërat e prerura nuk ka fushë në to për ixhtihad, por fusha e ixhtihadit janë tekstet që lejojnë hamendësimin. Hapja e derës së ixhtihadit në gjërat e prera është hapje për derën e së keqes dhe fitnes për umetin islam, përfundimin e së cilës nuk e di askush përveç Allahut të Lartësuar, sepse gjërat e prera janë ato tek të cilat rikthehemi në rast konflikti dhe divergjence, e nuk mbetet në duart tona diçka tek e cila të gjykohemi dhe të mbështetemi mbi të!

Kam sinjalizuar në më shumë se një libër tek ajo që është më e madhe fitne se komplote mendore rrezik për jetën tonë fetare dhe kulturore, që është shndërrimi i teksteve të prera në të hamendësuara, dhe qartave në të paqarta. 

Por është kundërshtimi në disa gjëra të prera nga mosbesimi i qartë dhe kjo është ajo që ka mbërritur shkallën të cilën dijetarët tonë e quajnë “të njohura nga feja për domosdoshmëri”, e ato janë temat mbi të cilat ka rënë dakord umeti për gjykimin me to, dhe janë të barabartë në njohjen e tyre dijetarët dhe njerëzit e thjeshtë, si p.sh obligimi i zekatit, agjërimi, ndalimi i kamatës dhe pirjes së alkoolit e të tjera që janë nga domosdoshmëritë e fesë.

Ndërsa kush na kundërshton në ndonjë tekst që mbart hamendësim, për një shkak nga shkaqet të cilat i kemi përmendur ose nga të ngjashme me to, që janë përmendur nga shejhul islam Ibn Tejmije në librin e tij “Ngritja e qortimit nga imamët e ditur”, e përmendi në të dhjetë shkaqe ose arsyetime, që e bëjnë një imam nga imamët të mos e marrë një tekst ose një hadith të caktuar. Ky është nga madhësia e fikhut të tij dhe drejtësisë së tij – Zoti qoftë i kënaqur me të – këtë e arsyetojmë edhe nëse nuk biem dakord me mendimin e tij.

Kështu duhet të jetë qëndrimi ynë, e ai është qëndrimi i tolerancës me kundërshtarët përderisa kanë një argument, mbi të cilin mbështeten dhe janë të qetë në të edhe nëse i kundërshtojmë në përzgjedhjen e asaj të cilën e kanë përzgjedhur.
Sa thënie janë konsideruar në një kohë nga kohërat të dobëta ose të braktisura, ose të devijuara, pastaj përgatiti Allahu atë që i mbrojti, i forcoi dhe i bëri të njohura, ashtu si e kemi parë qartësisht në thëniet e imam Ibn Tejmijes, dhe të shkollës së tij selefite, veçanërisht në çështjet e shkurorëzimit dhe të tjera që lidhen me të. I kanë zgjedhur ato shumë nga dijetarët muslimanë dhe komisionet e fetvave të tyre dhe janë bërë shtylla e tyre, e me to Allahu shpëtoi familjen muslimane nga shkatërrimi dhe rënia, e deri në një kohë të afërt ishin shembull për devijim dhe largim nga e sakta, edhe brenda mbretërisë së Arabisë Saudite.”

Thotë në një vend tjetër : “Nuk lejohet të punojnë grupet e rizgjimit me beteja anësore, dhe çështje të dorës së dytë, për të cilat është e pamundur që njerëzit të bien dakord rreth tyre në një mendim të vetëm, dhe të kujdesen për çështjet përfundimtare dhe çështjet e mëdha, e të adoptojnë rregullin e artë ndricues : të bashkëpunojmë në ato gjëra për të cilat jemi dakord, e të arsyetojmë njëri-tjetrin për çka kemi divergjenca.”

Thashë : Ky rregull : të bashkëpunojmë në ato gjëra për të cilat jemi dakord, e të arsyetojmë njëri-tjetrin për çka kemi divergjenca, nuk është që merret në përgjithësi, sepse ajo nuk ka qartësuar kufirin e kësaj divergjence të cilën e arsyetojmë njëri-tjetrin dhe nuk këshillohemi. Për këtë ka thënë shejh Bin Bazi – Zoti e mëshiroftë – : “Po duhet të bashkëpunojmë në ato gjëra për të cilat kemi rënë dakord, për ndihmën e së drejtës dhe thirrja në të, paralajmërimi nga ajo të cilën e ka ndaluar Allahu dhe i dërguari i Tij, ndërsa arsyetimi i njërit-tjetrit në gjërat që ka divergjencë nuk është absolut, por ai është vend për t’u shpjeguar : Çështjet e ixhtihadit në të cilët është i fshehtë argumenti i saj, është obligim të mos i mohojmë ato nga njëri-tjetri, ndërsa ato që bien ndesh me tekstin nga libri dhe suneti obligim është që t’ia mohojmë atij që ka rënë ndesh me tekstin me urtësi dhe këshillim të mirë, dhe të dialogojmë në atë mënyrë që është më e mirë. Thotë Allahu i Lartësuar : “Ndihmohuni mes vete në të mira dhe në të mbara dhe mos u u ndihmoni në mëkate e armiqësi.”
 Dhe fjala e të Madhëruarit : “Besimtarët dhe besimtaret janë të dashur për njëri-tjetrin, urdhërojnë për të mirë e ndalojnë nga e keqja.”

Fjala e Allahut të Lartësuar : “Thirr në rrugën e Zotit tënd, me urtësi dhe këshillim të mirë, e dialogo në atë mënyrë që është më e mira.”
 Dhe thënia e pejgamberit s.a.v.s : “Kush nga ju shikon një të keqe ta ndryshojë me dorën e tij, nëse nuk mundet ta ndryshojë me gjuhën e tij, e nëse nuk mund ta ndryshojë me zemrën e tij. E ai është besimi më i dobët.” Dhe thënia e tij s.a.v.s : “Kush tregon për një vepër të mirë, ka shpërblim sikurse ai që e vepron atë.” Dy hadithet i transmeton Muslimi në sahihun e tij. Ajetet dhe hadithet në këtë kuptim janë të shumtë.”

Ka thënë Ibn Uthejmin – Zoti e mëshiroftë – për këtë shprehje : 

“Mendimi ynë është se në të ka përgjithësim :

përsa i përket : të bashkohemi në ato për të cilat jemi dakord, kjo është e saktë.

Përsa i përket “të arsyetojmë njëri-tjetrin, në çështjet që ka divergjencë”, në këtë ka shpjegim : 

Ajo në të cilën ixhtihadi është i lejuar, në të arsyetojmë njëri-tjetrin, por nuk duhet të ndryshojnë zemrat për shkak të kësaj mosmarrëveshjeje.

Ndërsa nëse ixhtihadi nuk është i lejuar, ne nuk arsyetojmë atë që na kundërshton në të, e ai duhet t’i nënshtrohet të vërtetës. Fillimi i shprehjes është i saktë, ndërsa fundi ka nevojë për shpjegim.”

Kardavi dhe gruaja :

Qëndrimi i Kardavit për gruan ëshët qëndrim i ngjashëm me qëndrimin e “emancipuesve”, që pretendojnë se janë në ndihmë të gruas, në kohë të vjetra e të sotme! Por ky qëndrim është i mbështjellë me mbështjellje islame që e zbukuron shprehja juridike dhe argumentet e sheriatit.

Doktori zgjedh se gruas i lejohet të zbulojë fytyrën dhe duart e saj :

Ai mendon se gruaja mund të zbulojë fytyrën dhe duart e saj. Kjo thënie të cilën e zgjedh doktori është shumë e dobët, dhe në kundërshtim me atë që është pohuar nga argumentet e sakta për obligimin e mbulimit të gruas fytyrën dhe duart e saj. Dijetarët e kanë ngopur këtë çështje me studime, debate dhe përgjigje, e kush dëshiron t’i qetësohet zemra e tij për këtë dispozitë të saktë që është obligimi i mbulimit të fytyrës dhe duarve, t’i kthehet librit “Rikthimi i hixhabit”, të shejh Muhamed Ibn Ismail. Ai – Zoti e ruajtë – ka mbushur një sasi të madhe nga argumentet që obligojnë këtë gjë dhe i ka kthyer përgjigje kundërshtuesve, në atë mënyrë që ka nevojë për shtesë.

Ndërsa kush shoqërohet me mendimin e Kardavit dhe të tjerëve në këtë çështje, pa dyshim ai është që ndjek dëshirën e tij, sepse argumentet janë të qarta për çdo kërkues të vërtetës.

Gruaja është votuese dhe kandidate tek doktori :

Islami në të cilin thërret doktori është : “Islam që respekton gruan...... dhe i hap vend për marrë pjesë në çështjet e umetit, politike, shoqërore dhe kulturore, duke qenë votuese dhe kandidate për çfarëdo që e zotëron nga punët – me përjashtim të kujdestarisë së përgjithshme në shtet – ajo është gjysma e shoqërisë dhe një nga krahët e saj.”

Thashë : Nuk i lejohet gruas të jetë zgjedhëse ose kandidate ashtu si pretendon doktori, sepse kjo është në kundërshtim me hadithin e të dërguarit s.a.v.s : “Nuk do të shpëtojë një popull që çështjen e tyre ia kanë lënë në dorë një gruaje.” Ky hadith është një kockë në fytin e pretenduesve të iluminizmit dhe emancipimit, burra dhe gra, e ishte obligim për ta që të zbatojnë fjalën e Allahut të Lartësuar : “Kur Allahu ka vendosur për një çështje, ose i dërguari i Tij, nuk i takon ansjë besimtari dhe asnjë besimtareje që në atë çështje të tyre personale të bëjnë ndonjë zgjidhje tjetër. E kush kundërshton Allahun dhe të dërguarin e Tij, ai është larguar shumë larg të vërtetës.”

Çka tregon për moslejimin e kësaj – gjithashtu – është se ky kandidim dhe votim e ekspozon gruan të përzihet me burrat dhe të preket me ta! Dhe e udhëheq atë në zbulim, dhe e gjithë kjo është e ndaluar, e ëshë në kundërshtim me urdhërin e Allahut të Lartësuar që gruaja të qëndrojë në shtëpinë e saj dhe të mos e shfaqë bukurinë e saj. Në këtë vend më ka pëlqyer fjala e shejhut të hadithit Ahmed Shakir – Zoti e mëshiroftë – .
Thotë : “Ndërsa gratë në kohën tonë, i ka mbushur mendjemadhësia, mashtrimi dhe padrejtësia nga ajo që e kanë ngulitur armiqtë tanë të krishterë dhe kolonistë në shpirtrat e tyre me anë të mësimit të shthurur dhe grishës të nderit. Pretenduan për veten e tyre se janë të barabarta me burrat në çdo gjë! Në çështjet e dukshme të tyre, e në të vërtetë ato janë që lartësohen dhe të padrejta. Duan që t’i sundojnë burrat në shtëpi dhe jashtë saj, dhe të sulmojnë legjislacionin islam, edhe ato çëshjte që kanë tekste të qarta nga libri dhe suneti, por dëshirojnë të jenë sunduese në të vërtetë dhe të marrin në dorë çështjet e burrave, çështje që nuk janë për to, e të dalin kundër urdhërit të Allahut dhe të dërguarit të Tij. Por e mohojnë që burrat janë kujdestarë të grave, por mohojnë edhe hadithin : “Nuk do të shpëtojë një popull që çështjen e tyre ia kanë lënë në dorë një gruaje.” Derisa lakmuan postet e gjyqësorit e të tjera poste, dhe i ndihmuan ato burrat të cilën janë të ngjashëm me burrat dhe nuk frikësohen këta ose ata nga ajo që ndodhet pas kësaj nga shkatërrimi dhe rënia e tyre, pastaj nga hidhërimi i Allahut dhe dënimi i rreptë i tij.”

Thashë : Kush dëshiron të zgjerohet në këtë temë të shikojë librin “Fetva dhe thënie të dijetarëve të islamit, në kohë të reja dhe të vjetra rreth dispozitës së mundësisë së gruas nga kandidimi dhe votimi” të doktor Abdurr Rrezak Esh Shajihi, dhe librin “Gruaja dhe të drejtat politike” të profesor Mexhid Ebu Huxhejr, i cili e ka ngopur temën në studim dhe i është përgjigjur dyshimeve të lejuesve.

Doktori kërkon nga juristët islamë të mos jenë të ashpër në dispozitat e tyre me gruan. Thotë : “Nuk mundet që fukahatë e lëvizjes islame të ndjekin mendimet e ashpra të cilat ngushtojnë dhe nuk zgjerojnë, anojnë drejt ndalimi më shumë se lejimi, veçanërisht në çështjet e veçanta për gruan, familjen, argëtimin, artet dhe të tjera.”

Doktori përkrah përzierjen :

Dëshpërohet – tepër – për gjendjen e rizgjimit islam i cili ka ndarë mes burrave dhe grave. Dhe shpreson se çështja do të jetë ashtu si ka qenë para në kohë të vjetra para rizgjimit, nga përzierja e çdo gjëje! Thotë : 
“Kanë hyrë në fjalorin tonë të sotëm, fjalë të cilat kanë kuptime të cilat nuk i kanë pasur më parë. Nga ato është edhe fjala “përzierje”mes burrave dhe grave. Gruaja muslimane – në kohën e profecisë, në kohën e sahabeve dhe tabiinëve – ishte që takohej me burrat, e burri takohej me gruan në raste të ndryshme, fetare dhe të kësaj bote. E kjo nuk ka qenë e ndaluar absolutisht, por ka qenë e ligjëruar nëse gjenden shkaqet e tij, dhe ekzistojnë normat e tij, dhe nuk e kanë quajtur atë veprim “përzierje”.

“E rëndësishme është që të përforcojmë këtu se nuk është çdo përzierje e ndaluar, ashtu si e përfytyrojnë atë dhe e imagjinojnë thirrësit e rreptësisë dhe ngushtimit. Po kështu nuk është çdo përzierje e ligjëruar, ashtu si e qarkullojnë thirrësit e ndjekjes dhe të perëndimit.”

Pastaj qartëson doktori se gratë në kohën e pejgamberit prezantonin namazin e xhumasë dhe namazin me xhemat në xhami, dhe prezantonin në namazin e bajrameve, “E merrnin pjesë në këtë festival të madh islam.”

Pastaj tha : “Gratë prezantonin në ligjëratat e dijes me burrat tek pejgamberi s.a.v.s.”

“Ky aktivitet nga gratë kaloi derin në pjesëmarrjen e mundimeve të luftës në ndihmë të ushtrisë dhe luftëtarëve.”

“Në jetën shoqërore, gruaja kontriboi duke thirrur për të mirë, duke urdhëruar për punë të mira dhe duke ndaluar nga punët e këqija.”

“Umeri gjatë hilafetit të tij caktoi Shefanë, vajzën e Abdullah El Adeuijeh, si gjykatëse të tregut.”

Pastaj tha : “Përmbledhja e kësaj : Takimi mes burrave dhe grave, në vetvete atëherë nuk është i ndaluar, por është i lejuar ose i kërkuar nëse është synimi nga ai pjesëmarrja në një qëllim fisnik, si një dije e dobishme, një punë e mirë, ose një projekt bamirësie, ose mund i domosdoshëm ose të tjera të cilat kërkojnë për përpjekje të gërshetuar nga të dy sekset, dhe kërkojnë bashkëpunim të përbashkët mes tyre në planifikm, udhëzim dhe në zbatim.”

Thotë : “Prezantova vitin e kaluar në qytetin studenti të vajzave, në kryeqytetin e Algjerisë, për të mbajtur një ligjëratë. U hap dera e dialogut – ashtu si është zakon – dhe përgjigjet për pyetjet me shkrim ose me gojë të cilat i ofrojnë. E disa të rinj ishin prezentë e filloi njëri të marrë pyetjet dhe t’i japë. Merr nga to dhe lë nga to. Thashë në kundërshtim : Pse nuk e kryen këtë punë një studente, si përfaqësuese e shoqeve të saj??

Përse i tuboni veten tuaj o burra në çështjet e grave?? Ngrijini duart nga motrat, dhe lërini ato të veprojnë si iu pëlqen, të pranojnë pyetjet dhe të zgjedhin atë që është e përshtatshme në gjykimin e tyre, dhe një nga to t’i lexojë pyetjet.”

Thotë doktori : “Do të thonë personat që janë të striktë : Si kërkoni nga gruaja muslimane të ketë një rol të dalluar në lëvizjen islame, të lëvizë dhe të udhëheqë, të provojë ekzistencën e saj në karvanin marshues të punës islame? Dhe ajo është e urdhëruar të qëndrojë në shtëpi, me tekstin e Kur’anit fisnik : “Dhe rrini në shtëpitë tuaja e mos shfaqni bukurinë tuaj si shfaqej në injorancë.”

Përgjigja ime për këta vëllezër xhelozë është : ajeti është i thirrje për gratë e pejgamberit, dhe këto kanë të veçanta që nuk janë për të tjerat, dhe mbi ka ashpërsi që nuk ndodhet mbi gratë tjera. Ka thënë Allahu i Lartësuar në fjalën e Tij për to : “O gratë e pejgamberit, ju nuk jeni si asnjë grua tjetër...”

Thashë : Ajeti “Dhe rrini në shtëpitë tuaja e mos shfaqni bukurinë tuaj si shfaqej në injorancë.” është i përgjithshëm për gjithë gratë e muslimanëve, por doktori ashtu si e ka zakon e mbuloi të vërtetën.

Ka thënë Imam Kurtubiu – Zoti e mëshiroftë – :

“Kuptimi i këtij ajeti është domosdoshmëria e qëndrimit në shtëpi, edhe nëse thirrja u drejtohet grave të pejgamberit s.a.v.s në ajet hynë edhe të tjerat me kuptimin e tij. Kjo nëse nuk vjen ndonjë argument që është i veçantë për të gjithë gratë. Si të jetë kjo kur sheriati i mbushur për domosdoshmërinë e qëndrimit të grave në shtëpinë e tyre, dhe ndalimi i daljes nga to vetëm se për domosdoshmëri, sipas asaj që është thënë më parë në vendin e tij. Allahu i Lartësuar i urdhëroi gratë e pejgamberit s.a.v.s të qëndrojnënë shtëpi, dhe iu drejtua atyre me të si nderim për to, dhe i ndaloi nga shfaqja e bukurisë, dhe dije se ai është veprim i injorancës së parë : “e mos shfaqni bukurinë tuaj si shfaqej në injorancë.”

Ka thënë dijetari i madh Abdul Aziz Bin Baz – Zoti e mëshiroftë – “Ka ndaluar i Madhëruari në këtë ajet gratë e pejgamberit fisnik, nënat e besimtarëve, e ato janë gratë më të mira, më të pastra nga nënshtrimi me fjalë kundrejt burrave, e ai është butësimi dhe zbukurimi i fjalës që të mos i lakmojë ai që në zemrën e tij ka sëmundjen e dëshirës së imoralitetit, dhe të mendojë se ato janë dakord me të në këtë gjë, dhe i urdhëroi ato për qëndrimin në shtëpi, dhe i ndaloi nga ekspozimi i bukurisë së injorancës, e ai është shfaqja e bukurisë dhe vendeve të bukura si koka, fytyra, qafa, gjoksi, krahët, këmbët dhe të tjera që janë nga bukuria, për shkak të asaj që ka në të nga fesati i madh dhe fitneja e madhe dhe lëvizja e zemrave të burrave për marrjen e shkaqeve të imoralitetit.

Nëse Allahu i Madhëruar paralajmëron nënat e besimtarëve nga këto gjëra të urryera, megjithë mirësinë e tyre, besimin e tyre dhe pastërtinë e tyre gratë tjera janë që kanë më shumë prioritet për t’u paralajmëruar dhe frikësuar për to nga shkaqet e fitneve. Allahu na ruajt nga fitnet që të çojnë në humbje. Tregon për përgjithësimin e kësaj dispozite, për gratë e pejgamberit dhe për të tjerat, fjala e të Madhëruarit në këtë ajet : “Faleni namazin, jepeni zekatin dhe bindjuni Allahut dhe të dërguarit të Tij.” Këta urdhëra janë dispozita të përgjithshme për gratë e pejgamberit s.a.v.s dhe për të tjerat.”

Thotë doktori : “Dëshiroj të them këtu qartësisht : veprimi islam, në të kanë depërtuar mendime ekstreme që janë ato të cilat gjykojnë lidhjet mes burrave dhe grave, dhe marrin me thëniet më strikte që e ngushtojnë këtë çështje.

Këtë e kam vërejtur në shumë nga konferencat dhe seminaret, edhe në Evropë dhe Amerikë. Në mesin e viteve ’70 vazhdova të prezantoj për disa vite në konferencat vjetore  të unionit të studentëve musliman në Amerikë dhe në Kanada, dhe prezantonin në to vëllezër dhe motra. Të gjithë i prezantonin ligjëratat dhe seminaret e përgjithshme, dëgjonin komentet, pyetjet dhe përgjigjet, debatet rreth çështjeve të mëdhaja islame : mendore, shkencore, shoqërore, edukative dhe politike, vetëm leksionet e fikhut të veçanta, që mbaheshin për gratë pë t’iu përgjigjur pyetjeve të veçanta që i kishin.

Por unë në vitet ’80 prezantova disa nga konferencat në Amerikë dhe Evropë, e gjeta një ndarje të plotë mes dy sekseve, dhe i gjeta motrat që ndaloheshin nga një pjesë e madhe dhe e rëndësishme e ligjëratave dhe debateve dhe seminareve që mbaheshin tek burrat. Disa motra m’u ankuan për mërzinë e tyre nga ligjëratat të cilat vërtiteshin rreth çështjeve të gruas, të drejtave të saj, obligimeve të saj dhe pozitës së saj në islam. Ato ishin çështje që ishin përsëritur derisa prezantimi për dëgjimin e tyre ishte si një ndëshkim.
E mohova këtë në më shumë se një konferencë në të cilën prezantova, dhe thashë : baza në adhurim dhe leksionet e dijes është pjesëmarrja, dhe historia islame nuk ka njohur xhami të veçantë për gratë të ndara nga burrat. 

Ishin gratë, që prezantonin mësimet e profetit – ashtu si prezantonin namazin e xhumasë, me xhemat dhe namazin e bajrameve – bashkë me burrat, dhe pyesnin në çështjet më të veçanta që kishin lidhje, dhe nuk i pengonte turpi të merrnin dije për fenë ashtu si ka thënë Aisheja – Zoti qoftë i kënaqur me të – .

Librat e sunetit janë të mbushura me shumë nga pyetjet të cilat janë drejtuar nga gratë tek pejgamberi s.a.v.s. Ka nga ato që kanë pyetur për veten e tyre, e ka nga ato që kanë pyetur në emër të grave duke thënë :  unë jam e dërguara e grave tek ti o i dërguari i Allahut s.a.v.s.

Kërkuan nga pejgamberi t’u caktonte një ditë të veçantë për to, të veçoheshin me të pa burrat, që të kenë një kohë të gjerë dhe liri, ta pyesin për atë që dëshirojnë pa u ngushtuar nga prindërit ose vëllezërit ose bashkëshortët e tyre ose nga burrat tjerë. 

Kjo është një e veçantë që u është shtuar atyre përkrah mësimeve të përgjithshme, në të cilat merrnin pjesë bashkë me burrat.”

Thashë : Thënia e doktorit se gratë merrnin pjesë dhe prezantonin me burrat tek i dërguari i Allahut s.a.v.s, e prezantonin në mësimet e pejgamberit, është nga gënjeshtrat e tij – Zoti e udhëzoftë – .

Ai nënkupton – dhe kjo është e qartë nga konteksti i fjalës së tij – se gratë në kohën e pejgamberit s.a.v.s përziheshin me burrat në mësime, e kjo nuk është e saktë. Pejgamberi s.a.v.s veçonte për to një mësim pa burrat, e para kësaj e pyesnin atë një nga një pa u përzier ose prezantuar në mësime.

Nëse çuditesh – vëllai im lexues – çudia është nga lëngimi i doktorit për mos përzierjen e grave me burrat. Ai është thirrësi musliman, nga i cili nuk e mendonim se do të nxirrte këtë thënie sado që të arrinte lëshimi i tij në çështjen e grave.

Ajo thënie – për Allahun – është nga të çuditshmet e shumta të Kardavit, nga të cilat gjithë pretendimet e atyre që thërrasin për emancipimin e gruas nga laikët dhe ateistët, janë të lehta.

Thashë : Që të justifikojë doktori thirrjen e tij për këtë përzierje modeste, ashtu si pretendon, ai e sulmon përzierjen e shthurur dhe nuk e pëlqen atë, e që të dy përzierjet janë e keqe dhe fatkeqësi. Sikur doktori ta dinte këtë. Modesti të udhëheq për në të shthurur, sado që doktori të veprojë masa parandaluese.
Thotë doktori : “Nuk është në shoqërinë muslimane ajo përzierje mes të rinjve dhe të rejave – përzierje prekjeje, fërkimi dhe ngjitje – në institute dhe universitete, në kampingje dhe në udhëtime dhe në mjetet e transportit.”

Thashë : të dy llojet e përzierjes janë të qortuara, ashtu si thashë më parë. Ajo e cila ndodh në të dytin, domosdoshmërisht do të ndodhë dhe në të parin, sepse natyra e njerëzve thërret në këtë gjë, sado që të vendosim garanci dhe masa parandaluese. E gjitha kjo do të humbë në tokën e realitetit, e këtë gjë e konfirmojnë edhe të zotët e mendjes të cilët nuk ndjekin pasionin.

Doktori e lejon prekjen e gruas së huaj :

Doktori veçoi për fetvanë e dispozitës së prekjes së femrës faqe të shumta (11 faqe), në të cilat u vërtit dhe u rrotullua, e shkoi majtas e djathtas se ndoshta do të gjejë vend daljeje për lejimin e kësaj çështjeje, të cilën e ka qartësuar në dispozitën e saj thënia qartë dhe e hapur e pejgamberit s.a.v.s : “Që të goditet në kokën e një personi me një gjilpërë hekuri është më mirë për të sesa të prekë një grua që nuk është e lejuar për të.”

Ja ku ke diçka nga vërtitja të cilën e kreu doktori – Zoti e udhëzoftë – :

Thotë doktori për këtë dispozitë : “E vërteta është se unë kërkova për një argument bindës që e dikton atë, dhe nuk gjeta atë që e kërkoja.”

Thotë : “Argumenti më i fortë me të cilin argumentohet këtu është mbyllja e arsyetimit për rënien e fitnes.”

Pastaj përpiqet ta bëjë të dobët hadithin e saktë, që u përmend më sipër, pastaj thotë pas humbjes së shpresës : “Ndalimi nuk provohet vetëm se me argument të prerë, në të cilin nuk ka dyshim, si Kur’ani fisnik dhe suneti që është mutevatir, e sikur ai është edhe suneti i njohur (meshhur).”

Pastaj pas dorëzimit për pranimin e hadithit, doktori thotë : “Duke supozuar se kemi pranuar saktësinë e hadithit, ose mundësinë e marrjes së ndalimit nga të ngjashëm si ai, gjej se kuptimi i hadithit për dispozitën mbi të cilën argumenton është jo i qartë.”

Pastaj fjalën “prek” të ardhur në hadith e mori me kuptimin e marrëdhënies!!!

Pastaj filloi të argumentojë me hadithe për lejimin e prekjes së femrës së huaj, hadithe në të cilat nuk ka argumentim në to, dhe dijetarët i janë përgjigjur rreth tyre.

Në përfundim doktori thotë : “Ajo në të cilën qetësohet zemra nga këto transmetime është se thjesht prekja nuk është e ndaluar.”

Thashë : të vërtetën e ka thënë Allahu i Lartësuar : “Mos i thoni asaj rrenës së gjuhëve tuaja : Kjo është hallall e kjo është haram, e të shpifni ndaj Allahut rrenën.”

Doktori ka shpifur ndaj Allahut rrejshëm, dhe ka kundërshtuar hadithin e saktë, dhe e ka lënë atë duke ndjekur dëshirën e tij përpara shtypjes së realitetit, dhe duke u përpjekur të shfaqet me pamjen e juristit iluminist, në llogari të teksteve të sheriatit.

Ka thënë shejh Albani duke e komentuar hadithin e mëparshëm : “Në hadith ka një kërcënim të madh për atë që prek femrën që nuk i lejohet atij, e në të ka argument për ndalimin e dhënies së dorës femrave, sepse këtë e përmbledh prekja pa dyshim. Shumë nga muslimanët janë sprovuar me të në këtë kohë, e në mesin e tyre ka edhe disa dijetarë. Sikur ata ta mohonin me zemrat e tyre, hutbet do të ishin më të lehta, por ata e lejojnë atë me rrugë të ndryshme dhe interpretime. Na ka arritur se një personalitet shumë i madh në Al Az’har, e kanë parë duke i dhënë dorën femrave. Tek Allahu ankohemi për këtë kurbet të islamit.

Por disa parti islame, kanë shkuar në fjalën se dhënia e përmendur e dorës është e lejuar, dhe e bënë obligim për çdo anëtar të partisë ta adoptojnë atë, e argumentuan për mendimin e tyre me diçka që nuk vlen, duke e larguar nga marrja në konsideratë këtë hadith dhe hadithe të tjera të qarta në mos ligjërimin e dhënies së dorës femrave.”

Thashë : që të dish rreptësinë e antitezës së doktorit dhe turbullimin e tij në fetvanë e tij, ja ku ke këtë fetva të cilën e ka thënë nëj një vend tjetër nga librat e tij, e ajo është në kundërshtim me fetvanë e mëparshme. Vështro se si e ka bërë të lejuar në një vend dhe e ka bërë të lejuar në një vend tjetër duke ndjekur dëshirën e tij.

Thotë doktori : “Ndërsa shkuarja e gruas tek një burrë i huaj, që ta zbukurojë është kategorikisht e ndaluar, sepse me përjashtim të bashkëshortit dhe personit me të cilën e ka të ndaluar martesën nuk i lejohet që ta prekë gruan muslimane dhe as trupin e saj, e nuk i lejohet asaj t’ia mundësojë diçka të tillë. Në hadith ka ardhur : “Që të goditet në kokën e një personi me një gjilpërë hekuri është më mirë për të sesa të prekë një grua që nuk është e lejuar për të.” E gjilpëra është pasur si qëllim me të çdo mjet me të cilin qepet. E transmeton Taberiu, e transmetuesit e tij janë të besueshëm, janë transmetues në librat e saktë – ashtu si ka thënë Mundhiri – dhe e transmeton edhe Bejhekiu.”

Thashë: e veçanta në këtë fetva është se doktori ka argumentuar për të me hadithin të cilin e refuzoi më parë dhe u përpoq ta bënte të dobët. Ky kundërshtim është si dënim për mospranimin e hadithit e të bërit hile për rrëzimin e tij – nga Allahu kërkojmë mbrojtje.

Kardavi e lejon aktrimin e gruas muslimane :

Nga fetvatë më të çuditshme të lidhura me gruan, të cilën e kemi lexuar nga Kardavi së afërmi është : fetvaja e tij për aktrimin e gruas, duke pretenduar se “pjesëmarrja e gruas në aktrim është çështje e domosdoshme, e duhet patjetër.”

Pastaj përmendi kushtet e këtij aktrimi, kush i vështron ato i gjen kushte imagjinare që provokojnë të qeshurën nga njerëzit e thjeshtë, pa shtuar dijetarët.

Thotë Kardavi : “Për pjesëmarrjen e gruas në aktrim ka disa norma, më të rëndësishmet janë : 

· Të jetë pjesëmarrja e saj e domosdoshme.

· Të shfaqet me veshje e islamit dhe të mos vendosë në këmbë byzylykë.
· Të ketë kujdes regjisori dhe kameramani mos shfaqjen e vendeve të fitnes, dhe të mos përqendrohet në të gjatë xhirimit.

· Të flasë me fjalë të mira dhe të largohet nga të irrituarat.....”

Thashë : Shejh Seid El Gamidij – Zoti e ruajtë – ka bërë përgënjeshtrimin e kësaj fetvaje të rrejshme të Kardavit, faqet e revistës kuvajtjane “Shoqëria”.

Thotë shejh Seid : “Nga çështjet të cilat nuk jemi është të gjejmë shejhun, posedues të dijes së sheriatit dhe që ka informacion mbi librin dhe sunetin, dhe fjalët e të parëve, ixhtihadin e dijetarëve të thërrasë në atë që thërrasin poseduesit e kulturave mendore, dhe leximeve të kulturës së përgjithshme, jo të specializuar në dijen e fesë. Frikësohem se do të thonë se shejh Kardavi duke u ulur me këta, nuk ka mundur të ngrihet me ta në nivelin e dijeve të hollësishme dhe të specializuara të sheriatit, por ka zbritur me ta në nivelin e rënies, që thërret për t’u adaptuar me kohën, edhe nëse ky adaptim vjen në formën e gruas muslimane që del nga shtëpia e saj dhe mëson në institutet e arteve, llojet nga të cilat zhurmojnë këto institute nga prishja dhe devijimi, pastaj diplomohet që të jetë aktore islame me kushte!!”

Thotë gjithashtu : “Shejh Jusufi, afrohet me këtë parashtrim me përfaqësuesit e asaj që quhet “islami iluminist”, të cilët u lëshuan nën presionin e realitetit, nga baza logjike duke e kthyer mbrapsht tekstin ligjor dhe normat juridike.

A nuk mund të thohet nën parrullën e fikhut të mesëm, elastik dhe të fikhut të lehtë se fetvaja e doktor Sejjid Tantavi për lejimin e kamatës është më e saktë se fetvaja e ndaluesve të saj, e nga ta është edhe Kardavi? Dhe të thonë lejuesit : Ne jemi të obliguar të përballojmë problemet e kohës me një fikh të ri, dhe me një kuptim të ri të adaptimit me evoluimin e kohës. Dhe thonë : Zgjidhja nuk është me fikhun e ndalimit i cili nuk e zgjidh problemin megjithë lehtësinë e tij.”
Ajo të cilën shejhu e ka thënë në seminarin e tij, mund të argumentojë çdo pasues i dëshirave për justifikimin e dëshirës së tij, dhe ta ngrejë si titull duke thërritur, kundrejt gjithkujt që dëshiron që umeti të ringjallet, sipas ligjit të Allahut në rrugën e të parëve të mirë.

Pyetja e cila drejtohet tek shejh Jusufi është : cilat janë kufijtë e fikhut të këtij lehtësimi, cilat janë normat e tij dhe metodologjia e tij, por cila është esenca e tij?

Nuk mjafton të thuhet : Në dritën e normave të sheriatit.....” Kjo normë është e përgjithshme dhe thuhet në përgjithësi, të cilat kanë nevojë për përkufizim dhe shpjegim, veçanërisht në këtë çështje të rëndësishme. Kjo normë i kthehet çështjes së lejimit të aktrimit nga femra, të cilën e parashtrojë shejhu në antitezë me të. Ai që vështron në normat e sheriatit i gjen ato të tregojnë për obligimin e ruatjes së femrës, dhe obligimin e modestisë së saj dhe mbulimin e saj.

A e konsideron shejh Jusufi se këto norma janë nga lloji i fikhut të ndalimit, dhe e konsideron kapërcimin e tyre për shkak të adaptimit me kohën nga domosdoshmëritë e fikhut elastik dhe të lehtë?

Një pyetje tjetër i drejtohet shejh Jusufit : Ku e vendos fikhun e katër imamëve, dhahirijve, të Lejth Ibn Sa’d, të Taberiut dhe të tjerëve nga dijetarët muslimanë? A e vendos në pjatën e fikhut elastik, apo në pjatën e fikhut të thatë, të ashpër? A janë këta dijetarë të cilët fetvatë e të cilëve tregojnë në kuptim të përgjithshëm për obligimin e ruajtjes së femrës, mbulimin të saj, modestisë së saj, ndalimin e shfaqjes së bukurisë, të përzierjes me burrat, a i konsideron shejhu nga juristët e fikhut të lehtësimit pao i konsideron si juristë të fikhut vështirësues?
E treta : Thotë shejh Jusufi se pjesëmarrja e gruas në aktrim është çështje e domosdoshme, që duhet patjetër.

Kjo është thënie nëse do të ecte nga pena e një që nuk ka dije me sheriatin, nuk kishte pse të qëndronim gjatë me të, por ndërsa ka dalë nga goja e shejhut, duhet patjetër ta pyesim se për çfarë domosdoshmërie flet : domosdoshmërinë e sheriatit apo të logjikës?

Nuk ka dyshim se shejhu dëshiron domosdoshmëri e sheriatit, sepse ai flet duke u konsideruar si mufti, jo duke u konsideruar filozof ose logjikues ose folës.

Nëse është kjo ajo që shejhu e ka pasur si qëllim me domosdoshmërinë, nuk ka dyshim se ai nuk e ka rrokur të saktën. Nuk mundet që një student që ka dije fillestare ta konsiderojë aktrimin e femrës nga porta e nevojave ose të përmirësimeve, pa shtuar se shejhu e njeh se domosdoshmëri është ajo e cila : duhet patjetër për ngritjen e interesave të fesë dhe të kësaj bote, e nëse humbet nuk i marrim të mirat e kësaj bote në qëndrueshmëri, por mbi prishjen dhe shkatërimin e humbjen e jetës, dhe në tjetrën humbjen e shpëtimit, mirësisë dhe kthimit në humbje. 

Nëse shikojmë tek aktrimi i gruas me këtë normë, e gjejmë se ai nuk është nga të domosdoshmet, absolutisht, por nëse thuhet se ai bie ndesh me këto të domosdoshme do të ishte më e mirë, sepse interesat e domosdoshme janë ato të cilat umeti në përgjithësi dhe personat e tij janë në domosdoshmëri për marrjen e tyre, e nuk qëndron sistemi nëse cënohen, e nëse bëhet ndonjë e çarë në to, gjendja e umetit kthehet në shkatërrim dhe zhdukje. Ku është e gjithë kjo në aktrimin e femrës? E ai është që përmban fesate të shumta, dhe të këqija të shumta që e obligojnë dijetarin dhe myftiun, thirrësin dhe nxënësin e dijes të thotë prerazi se është e ndaluar për shkak të fesatit të tij në vetvete, e nga fesati në të cilin të çon në fe dhe moral.”

Metodologjia e tij në fetva, dhe shembuj të tjerë nga lësimet e tij : 
Ndërsa metodën e doktorit në dhënie e fetvave, ai e përmbledh me fjalën e tij : “Ne jemi nevojtarë për t’i dhënë zgjerim njerëzve, dhe kjo është ajo që e kam zgjedhur për veten time : Unë bëj lehtësime në çështjet sekondare, e jam strikt në çështjet bazore (primare). Nuk është kuptimi i kësaj se unë i ul kokën teksteve, dhunësisht, për të nxjerrë nga to – me dhunë – kuptime dhe dispozita që janë të lehta për njerëzit. Kurrsesi, lehtësimi të cilin e kam si qëllim është ai i cili nuk përplaset me ndonjë tekst të ngulitur dhe të qartë, e as me ndonjë rregull të prerë të sheriatit. Por eci në dritën e teksteve, rregullave dhe shpirtit të përgjithshëm të islamit.”

Thotë : “Ajo mbi të cilën mbështetem në lehtësim ësthë : se pejgamberi s.a.v.s nuk është lejuar të zgjedhë mes dy gjërave, vetëm se ka zgjedhur më të lehtën e tyre.”

Thotë : “Nga këtu, ia mohova disa të kapurve pas feje adoptimin e tyre, në mënyrë të përhershme dhe absolute të rrugës së rreptësisë dhe striktes, dhe obligimin me mendimin më të rreptë në ngushtim, e më të afërt në vështirësim, e më të largët nga gjerësimi dhe lehtësimi. Nuk u ka mjaftuar që e kanë zgjedhur për veten e tyre atë gjë, e nëse i ndihmon vihesh në pozitë, por dëshiruan t’i obligonin të tjerët me atë gjë, e çdo dijetar që del nga kjo rrugë, duke thirrur në lehtësim, ose duke dhënë fetva me diçka që është më e mëshirshme me njerëzit, e që ngre nga to gjendjen e vështirë, duke u nisur nga qëllimet e sheriatit dhe dispozitat e tij, ky person tek ta vihet në kafazin e akuzimit.”

Dhe e përmbledh metodën e tij në fetva, me çështjet vijuese : 

· Lirimi nga fanatizmi medh’hebor dhe imitimi i verbër.

· Sundimi i shpirtit të lehtësimit dhe mosrëndimit, mbi rreptësinë dhe vështirësimin.

· T’u drejtohemi njerëzve me gjuhën e kohës.

· Të mos i marrë kohën vetes së tij e as publikut të tij, vetëm se me atë që është e dobishme.

· Të obligohet me të mesmen gjithmonë, dhe mesataren mes neglizhimit dhe ekzagjerimit.
· T’i japë fetvasë, të drejtën e saj, nga shpjegimi dhe qartësimi.”

Doktori kërkon nga muslimani të jetë rob i argumentit e të mos jetë rob i ndonjë medh’hebi nga medh’hebet.

Thotë doktori : “Nuk është e përshtatshme për një dijetar musliman, që posedon mjetet e balancimit dhe përzgjedhjes të jetë rob i një medh’hebi të vetëm, ose i nënshtruar ndaj mendimit të një juristi të caktuar, por obligim është që të jetë rob i argumentit. Ajo që argumenti i saj është i saktë dhe i fortë, ka më shumë përparësi për t’u ndjekur.”

Thotë : “Muslimani i cili lëviz për fenë e tij, duhet të jetë peshorja e tij për të njohur të vërtetën, forca e argumentit, dhe qartësimi i argumentit, jo njohja e mendimit mes njerëzve, ose shumimi i folësve me të dhe që shkojnë me të.”

Thotë : “Muslimani është i obliguar ta bëjë veten e tij, rob të argumentit. Cilado dispozitë që është i fortë tek ai argumenti i tij, e me të është bindur logjika e tij, dhe është qetësuar zemra, ai është i obliguar të punojë me të.”

Thashë : Fjala “dhe me të ëshë bindur logjika e tij”, mjafton nga kjo thënie, thënia e mëparshme “Cilado dispozitë që është i fortë tek ai argumenti i tij”, sepse argumenti është në argumentimin e sheriatit, dhe nëse bie ndesh me logjikën në pamjen e jashtme. Nuk ka vend për logjikën në dispozitat e sheriatit, për t’i saktësuar ose t’i bëjë të dobëta. Ka thënë Aliu – Zoti qoftë i kënaqur me të – në një transmetim të njohur : “Sikur feja të ishte me mendim, do të ishte pjesa e poshtme e mestit, që ka më shumë përparësi për fshirje se pjesa e sipërme.”

E sakta është që doktori të thotë : Kush e ka të saktë argumnetin e sheriatit në veten e tij, ai punon me të edhe nëse kundërshton logjikën.

Thashë : në thënien e doktorit “dhe me të ëshë bindur logjika e tij” ka argument tjetër të ndikimit të tij nga thirrjet e logjikizmit dhe iluminizmit. Ajo thënie shfaq të fshehta të brendshme që veprojnë në gjoksin e doktorit.

Në një pyetje rreth dispozitës së të punuarit me atë që i kundërshton katër medh’hebet, doktori qartëson : 

“E para : Medh’hebet e fikhut islam nuk janë të kufizuara në katër medh’hebe siç mendon ai që nuk ka dije për të.”

Nga dijetarët të cilët kanë pasur medh’hebet e tyre, që merren në konsideratë, janë : El Lejth ibn Sa’d, Sufjan Eth Theurij dhe El Euzaij.

“Kanë qenë nga familja e pejgamberit, imam Zejd ibn Alij, vëllezërit e imam Ebu Xhaferrit, Muhamed ibn Alij El Bakir, dhe djali i tij imam Xhaferr Es Sadik, e të gjithë këta kanë qenë imamë muxhtehidë absolutë, të njohur për imamllikun e tyre tek të gjithë pasuesit e sunetit.”

“E dyta : Katër imamët ashtu si muxhtehidët e tjerë nuk kanë pretenduar për vetveten se janë të mbrojtur nga gabimi.”

Ndërsa përsa i përket dispozitës së imitimit të katër imamëve, Kardavi zgjedh se :

“Muxhtehidi duhet që të bëjë ixhtihadë për veten e tij, ndërsa i padituri e ai që nuk mund të bëjë ixhtihad, i lejohet të marrë me fjalën e kujtdo imami qoftë dhe çdo jurist islam, që ka arritur shkallën e ixhtihadit, ashtu si udhëzon thënia e të Madhëruarit : “Pyesni të zotët e dijes nëse jeni që nuk dini.”

Thashë : E sakta është se i padituri, e kush nuk mund të bëjë ixhtihad, pyet dijetarët, për të cilët është i sigurtë për fenë e tyre, devotshmërinë e tyre dhe dijen e tyre dhe nuk merr cilëndo thënie nga thëniet e tyre, thjesht sepse i pëlqen.

Doktori mendon : “Mosmarrëveshja në çështjet, që janë objekt ixhtihadi, për të cilat nuk ka ardhur ndonjë tekst, i prerë në qëndrueshmërinë dhe argumentimin e tij, nuk lejohet që të çojë në ndarje ose në konflikt.”

Mendon se : “Lejohet që të mbështetesh në libër dhe sunet, për atë që ka mundësi të mbështetet mbi, nga dijetarët e jurisprudencës islame dhe të mençurit. Ata kanë të drejtë të bëjnë ixhtihad dhe të nxjerrin dispozitat nga libri dhe suneti, të bëjnë zgjedhje dhe të kthehen tek dijetarët që zgjedhin mes thënieve, tek dijetarët që bëjnë krahasim, të cilët krahasojnë dhe zgjedhin duke u bazuar në argument, si Ibn Dekik El Id, Ibn Tejmije, Ibn Kajim, Ibn Haxher El Askelani, San’ani, Sheukani dhe të tjerë, pastaj të marrë dijetari atë që është më pëlqyer për fenë e tij dhe atë që është më e zgjedhur në veten e tij, e atë në të cilën qetësohet zemra e tij. Kjo është ajo me të cilën ngarkohet, e Allahu nuk e ngarkon dikë, vetëm se me atë që ka mundësi.

Thënia e cila është përhapur në kohërat e zmbrapsjes dhe të prapambetjes, se dera e ixhtihadit është mbyllur është thënie e papranuar, e për të nuk ka ndonjë argument nga libri, e as suneti e as nga konsensusi i dijetarëve.”

Ndërsa për dispozitën e “telfikut”, doktori thotë : “Ajo të cilën e mendoj është se “telfiku”, nëse kihet si synim me të që të shpikë (një medhheb), ose sikur të ndjekë lëshimet e medhhebeve, kërkon atë që është më e lehtë dhe që bie dakord me dëshirën e tij, dhe atë që i pëlqen atij, pa ruajtur asnjë argument, kjo nuk lejohet.. për këtë kanë thënë të parët : kush ndjek lëshimet e dijetarëve është bërë i shthurur.”

“Ndërsa nëse muslimani ndjek atë që është më e zgjedhur në shikimin e tij, e atë që është më e fortë në zemrën e tij, nuk ka problem të ndjekë hanefitë se prekja e femrës nuk e prish abdesin, e të ndjekë shafiitë se rrjedhja e gjakut nuk e prish abdesin, e të ndjekë malikitë se uji nuk bëhet i papastër vetëm nëse ndryshon, nëse qetësohet nga argumenti në këtë çështje. E kjo është ajo me të cilën japin fetva.”

Thotë : “Nuk dëshiroj që muslimani të kalojë mes medhhebeve si zogu mes pemëve, të marrë nga çdo medhheb atë që bie dakord me dëshirën e tij, pa u mbështetur në ndonjë bazë e as argument. Kurrsesi, në të vërtetë dua që muslimani të ndjekë argumentin, dhe t’i nënshtrohet dispozitës, argumenti i së cilës është i fortë, dhe në të është qetësuar zemra e tij, dhe është në përputhje me rregullat e sheriatit dhe shpirtin e islamit.”

Thashë : Kjo është një metodë e mirë, sikur doktori të mos e cënonte atë duke ndjekur rrugën e “lehtësimit”, edhe sikur të jepë për llogari të teksteve të sakta nga suneti – ashtu si do të vijë – dhe lehtësimi të cilin e përsërit doktori shumë, e bëjnë të mirë më të shumtët e njerëzve, por fikhu është në ndjekjen e teksteve të sakta nga libri dhe suneti, e të mos bëjmë hile në to, ose t’i rrëzojmë ato me mënyra dhe hile të ndryshme. Gjatë ekspozimit tonë të fetvave të doktorit do të gjejmë se ai ka rënë në këtë çështje disa herë, nën justifikimin e lehtësimit për njerëzit, derisa ua prishi njerëzve fenë e tyre dhe i bëri “kërkojnë lehtësimin” e rënies në të ndaluar, por kundërshtojnë dhe e mbrojnë atë, sepse doktori ua shtroi rrugën dhe i bëri të kenë guxim për të çarë atë pa pasur frikë ose pa u dridhur.

Nga fetvatë e tij “që përmbajnë lëshime” : 

1. Mosndalimi i zgjatjes së rrobës : me gjithë qartësinë e haditheve për këtë ndalim. 

Thotë doktori : “Ndërsa shkurtimi i rrobës është i pëlqyer, por zgjatja e saj nuk është e ndaluar, nëse është thjesht për zakon, e nuk është për shkak të mendjemadhësisë.”

Thashë : Ky dallim mes zakonit dhe mendjemadhësisë, nuk ka ndonjë argument për të, e nuk mundet asnjë person ta dijë atë nga vetja e tij, sepse në këtë ka lavdërim të tij, e tekstet profetike nuk kanë bërë këtë dallim. I mjafton thënia e pejgamberit s.a.v.s : “Ajo që ndodhet poshtë kyçit nga rroba, është në zjarr.”

Kush dëshiron të dijë më shumë të shikojë librin “Zgjatja e rrobës, pa mendjemadhësi” të vëlla Velid ibn Jusuf En Nasr. Ai i ka kthyer përgjigje Kardavit në këtë çështje. 

2. Pretendimi i tij se lënia e mjekrës nuk është obligim. Thotë doktori : 

“Prandaj shikojmë se për rruajtjen e mjekrës ka tre mendime : një mendim e bën të ndaluar, e ai është mendimi të cilin e përmend Ibn Tejmija dhe të tjerë, një mendim e bën të papëlqyer, e ai është mendimi ëhstë përmendur në librin “El Fet’h” nga Ijad dhe nuk e ka përmendur dikush përveç tij, dhe një mendim se është e lejuar, e ky është mendimi të cilin e thonë disa dijetarë të kohës. Ndoshta mendimi i mesëm i tyre është më afër të vërtetës dhe më i drejtë, e ai është mendimi që e bën të papëlqyer.”

Thashë : argumentet për obligimin lënies së mjekrës janë të shumta, e çdo musliman i di ato. Kush dëshiron të lexojë për to, të shohë librin e shejh Muhamed Zekerija El Kandehluvi “Obligimi i lënies së mjekrës”.
3. Nga lëshimet e tij në fetva : lejimi i këngëve, derisa u bë fjala e tij, mbështetëse për shumë të cilën ndjekin pasione e tyre në këtë çështje. 

Thotë doktori : “Nga argëtimi me të cilin relaksohet shpirti, këndon zemra dhe kënaqen veshët është të kënduarit. Islami e ka lejuar atë nëse nuk përmban fjalë të pahijshme, ose vulgare, ose nxitje për në mëkat. Nuk ka problem që ta shoqërojë muzika e cila nuk është provokuese.”

Thotë : “Ndërsa ajo çka ardhur rreth saj, nga hadithet profetike të gjitha ato janë të prekura nga josaktësia. Nuk ka shpëtuar asnjë hadith vetëm se juristët dhe dijetarët e hadithit kanë folur rreth saktësisë së tij.”

Thashë : E sakta në këtë çështje është se kënga është e ndaluar, ashtu si është pohuar në libër dhe në sunet dhe ashtu si e kanë qartësuar dijetarët e umetit në librat,  broshurat dhe fetvatë e tyre.

I mjafton doktorit dhe atyre që janë me të thënia e pejgamberit s.a.v.s : “Do të ketë nga umeti im, njerëz të cilët do ta lejojnë imoralitetin, mëndafshin, alkoolin dhe muzikën.” E transmeton Buhariu.

Kush dëshiron të dijë më shumë rreth kësaj çështjeje, të shikojë librin e shejhut të dijetarëve të hadithit Muhamed Nasirud Din El Albani – Zoti e mëshiroftë – “Ndalimi i instrumenteve muzikorë”, ku ka sjellë shumë hadithe dhe thënie nga të parët që tregojnë për ndalimin e këngëve, e të shikojë gjithashtu edhe librin e shejh Feuzanit “Lajmërimi për kritikën ndaj librit hallalli dhe harami.”

4. Nga lëshimet e doktorit në fetva është zgjedhja e tij, se lejohet që femra të zbulojë duart dhe fytyrën për të huajt, e kjo është në kundërshtim me të saktën, ashtu si u pëmend më parë.
5. Nga lëshimet e tij është se ai lejon ngrënien e kafshëve të cilat ithtarët e librit i kanë therur me anë të goditjes elektrike, e kjo është në kundërshtim me kushtet e theries në islam, e ai është se vendi i therjes është gurmazi dhe pjesa e sipërme e kraharorit, të jetë me diçka të mprehtë që e nxjerr gjakun – të mos jetë as dhëmb e as thua – duke u bazuar në thënie e pejgamberit s.a.v.s : “Hani nga ajo që është therë me diçka që e bën të rrjedhë gjakun dhe është përmendur emri i Allahut, e të mos jetë dhëmb ose thua.” Transmeton Buhariu dhe Muslimi.

Ka thënë shejh Bin Bazi – Zoti e mëshiroftë – : “Ka thënë Allahu i Lartësuar “Sot u lejuan për ju ushqimet e mira, edhe ushqimet (të therurat) e ithtarëve të librit janë të lejuara për ju, edhe ushqimet (të therurat) tuaja janë të lejuara për ta.”
 Ajeti është në suren El Maide, e ky ajet na e ka qartësuar se ushqimi (të therurat) e ithtarëve të librit janë të lejuara për ne, e ithtarët e librit janë jehudët dhe të krishterët, vetëm nëse e dimë se ata e kanë therur kafshën e lejuar jo sipar formës së sheriatit, sikurse ta therin me mbytje, ose me korent ose me goditje në kokë e të ngjashme. Ajo është e mbytur, ose e shpuar (nga briri) dhe ajo për ne është e ndaluar ashtu si na ndalohet e mbytura ose e shpuara (nga briri) të cilën e ka therur muslimani në këtë formë. Ndërsa nëse nuk e dimë realitetin si është therur, ajo e therura e tyre është e lejuar për ne duke punuar me ajetin kur’anor.”

6. Nga lëshimet e doktorit në fetva : lejimi i tij të hyrurit në kinema, dhe ndjekja e asaj që shfaqet në të. Thotë doktori : “Kështu shohim në kinema, atë që është e lejuar dhe e mirë.”
 Pastaj vendosi kushte imagjinare, të cilat nuk mund të plotësohen në kinema. Doktori e di se kinemaja nuk ngrihet vetëm se mbi shfaqjen e filmave joedukativ, të cilët përfytyrojnë historitë e dashurisë dhe shthurjeve, bashkë me atë që e shoqëron nga shikimi i pjesëve të turpshme të grave dhe dëgjimin e këngëve. Është e çuditshme që doktori të implikohet në këtë fetva e cila ecën me realitetin e shoqërisë dhe nuk përpiqet ta ndryshojë atë realitet. 

7. Nga lëshimet e tij është ajo të cilën e kemi lexuar së fundmi nga ai për lejimin e aktrimit të gruas muslimane. E debati për të kaloi më parë.

Thashë : Fetvatë që kanë lëshime të doktorit janë të shumta, e ky nuk vendi i shqyrtimit të tyre, e një numër të tyre i ka përmendur në librin e tij të njohur “Fik’hu i zekatit”, duke adoptuar në të thënie të dobëta dhe jo të zgjedhura.

Kush dëshiron të lexojë më shumë të shikojë librin e shejh Feuzanit – Zoti e ruajtë – “Lajmërimi për kritikën ndaj librit hallalli dhe harami.”

Pas kësaj qartësohet se doktori është nga ata me të cilët nuk argumentohet me fetvatë e tij, për shkak të ndjekjes së dëshirës nga ai, e ecjes me realitetin dhe publikun në shumë fetva, për llogari të teksteve të sheriatit. 

Obligim për të gjithë muslimanët është ndjekja e fjalës së Allahut dhe të dërguarit s.a.v.s  në gjithë çështjet, e nga to janë edhe çështjet e sipërpërmendura, e mos ndjekja e rrëshqitjeve të dijetarëve si Kardavi, sepse kjo nuk e mbron muslimanin nga dënimi i Allahut.
Ka thënë i Lartësuari : “Nëse nuk pajtoheni për ndonjë çështje, atëherë parashtrone atë te Allahu (te libri i Tij) dhe te i dërguari, po qe se i besoni Allahut dhe ditës së fundit. Kjo është më e dobishmja dhe përfundimi më i mirë.”

Përfundim :

Pas këtij udhëtimi mes librave të doktor Kardavit, mund të përmbledhim vërejtjet më të dukshme mbi të dhe metodën e tij, si vijon më poshtë : 

1. Ai është një nga anëtarët e organizatës së vëllezërve muslimanë, dhe e përmbledh atë ajo çka përmbledh organizatën, si moskushtimi rëndësi përhapjes së akides së saktë, kujdesi për “tubimin”, lëshimet me pasuesit e risive, që janë të njohura nga ta. 

2. Ai përzien mes esh’arijve dhe selefive, e nga kjo rezulton :

· Ai i konsideron esh’arijtë, pjesë e ehli sunetit.

· Ai mbështetet mbi librat e tyre.

· Ai zgjedh një nga medh’hebet e tyre në cilësitë e Allahut, e ai ëstë medh’hebi i tef’uidit (lënia e çështjes tek Allahu) dhe ia bashkangjit selefëve.

· Ai beson në shikimin e Allahut në botën tjetër, dhe se ajo do të jetë pa pasur dikë përkundrejt.

· Ai nuk beson – sikurse edhe ata – në cilësinë e lartësimit.
3. Ai interpreton shumë nga hadithet të cilat nuk i pranon logjika, si hadithi “i të ecurit me vrap”, hadithi “i pamjes”, hadithi “i çlirimit të Romës”, hadithi “se guri do të flasë”, hadithi “i ankesës së zjarrit”, hadithi “i lidhjes së gjakut”, hadithi “babai im dhe babai yt janë në zjarr”, hadithi “groposësja dhe e gropusura gjallë”, e hadithe të tjera të cilat u përmendën më parë.

4. Ai pretendon se disa nga thëniet e të dërguarit s.a.v.s, dhe veprimet e tij janë nga “suneti që nuk përmban dispozitë”, d.m.th se nuk jemi të obliguar të punojmë me to, si caktimi i sasisë së lopëve, falja nga zekati për kuajt, recetat mjekësore..... etj.

5. Ai bën lëshime kundrejt jobesimtarëve, nga ithtarët e librit. Ai mendon :

· Lejohet t’i duash.

· Lejohet t’i përshëndesësh për festat e tyre.

· Ata janë vëllezërit tanë.

· Ata janë muslimanë me civilizim.

· Lufta jonë kundër tyre nuk është luftë për shkak të akides..... etj.

6. Ai mendon se mund të afrohemi me rafidijët.

7. Ai thërret në demokracinë “jobesimtare”, dhe në ngritjen e partive të ndryshme në shtetin islam.

8. Ai është nga thirrësit për “emancipimin” e gruas. Ai mendon se lejohet : përzierja, zbulimi i fytyrës dhe duarve, hyrja e femrës në parlament dhe të ngjashëm me të, lejimi i prekjes së femrës së huaj, e lejon atë që të aktrojë........ etj.

9. Ai dallohet për fetva që përmbajnë lëshime, të cilat bien ndesh me librin dhe suentin, si lejimi i këngëve, zgjatja e rrobës, kinemaja......... etj.

10. Ai shpeshton talljen e selefëve dhe i cilëson ata me akuzat më të shëmtuara, si të ngurtë, dhahirij dhe të ngjashme me to.

11. Ai është drejtuar në shumë nga librat e tij të fundit, në atë që quhet rryma “iluministe”, dhe i ka ngjyrosur librat e tij me ngjyrën logjikore, gjë të cilën nuk e kemi parë në librat e tij të parë.

Këto janë vërejtjet më të dukshme mbi doktor Kardavin, e shpresoj që t’i pranojë ato me një pranim të mirë, e të jenë ndihmëse të tij për ndryshimin e këtyre vërejtjeve, për të plotësuar përfitimin e umetit nga mundi i doktorit dhe aktivitetet e tij të shumta.

Një këshillë e fundit : 

Ia drejtoj atë gjithë atyre që janë të magjepsur pas doktor Kardavit, që t’ia ekspozojnë thëniet e tij, librit të Allahut dhe sunetit të të dërguarit të Tij s.a.v.s, që të marrin nga thëniet e tij ato përputhen me librin dhe sunetin, të lënë atë çka bie ndesh me ta. Allahu i Lartësuar thotë : ““Nëse nuk pajtoheni për ndonjë çështje, atëherë parashtrone atë te Allahu (te libri i Tij) dhe te i dërguari, po qe se i besoni Allahut dhe ditës së fundit. Kjo është më e dobishmja dhe përfundimi më i mirë.”

E të vërtiten me të drejtën, kudo që të vërtitet ajo, ta pranojnë nga thënësi i saj, qoftë person i dashur tek ta apo i urryer.

Allahu është, Ai që thotë të vërtetën dhe dhe të udhëzon rrugën. Duaja jonë e fundit është se falenderimi i takon Allahut, Zotit të botërave.

